
PREDGOVOR HRVATSKOM IZDANJU 


U nedjelju 17. listopada 1965., uz prisustvo mnogih kar¬ 
dinala i saborskih otaca, francuskog ambasadora kod svete 
Stolice, isusovačkog generala p. Arrupe s mnogim članovima 
Reda kojemu blaženik pripada te velikog broja svećenika i 
vjernika, proglašen je u Bazilici svetog Petra blaženim slu¬ 
ga Božji Jakov Berthieu, isusovac mučen za svoju vjeru na 
Madagaskaru. Baziliku je preplavilo svjetlo, zbor »capella 
Giulia« pod ravnanjem maestra Renzia zapjevao je Tebe Bo¬ 
ga hvalimo, slika u Berninijevoj » slavi« otkrivena ukaza lik 
mučenikov, i Crkva je osjetila da je njeno svjedočanstvo sv- 
tosti i dobrote pojačano. Msgr Jeronim Rajotomalala, nadbis¬ 
kup Tananariva (Madagaskar), služio je pontifikal. Poslije 
podne sišao je u Baziliku sveti Otac da se pomoli pred relik¬ 
vijama ubijenog misionara i progovori okupljenim vjernici¬ 
ma. onima iz Francuske, odakle potječe i sam o. Berthieu, i 
napose onima s Madagaskara među kojima je novi blaženik 
radio i završio svoj život mučeničkom smrću. 

Sveti je Otac istaknuo značenje ove beatifikacije za mi¬ 
si jski duh u Crkvi. .Mučenik Berthieu pokazuje u svom ti¬ 
hom, radinom, dramatskom životu, u jednom povijesnom ča¬ 
su krize i strave, što znači duša misionarske Crkve. Crkva 
je dobila dužnost od samog Boga — i to joj nije ostavljeno 
na volju — da donosi Evanđelje svijetu. Ljubav je Crkve 
to veća što su ljudi teži i prilike opasnije. Papa je radostan 
sto je ovaj čin došao u času kad se slavi Misijski dan — i 
kad je Sabor odobrio nacrt o Misijama. To je očit poziv svi¬ 
ma u Crkvi da budu, budni, radini, misionarski i svetački ras¬ 
položeni. 



Zatim je Papa čestitao Francuskoj što ima takva heroj¬ 
skog sina; i Družbi Isusovoj koja po svem svijetu šalje za 
Božju slavu i spas duša takve junake. Posljednje riječi upra¬ 
vio je Malgašanima i njihovoj zemlji, koju — reče — nosi u 
svom očinskom srcu. 

Ova nam knjiga želi, dakle, progovoriti o tom heroju 
kršćanske ljubavi. Okrećući njezine stranice, pratit ćemo ovo¬ 
ga junaka na njegovu životnom putu od rodnog mu mjesta u 
Francuskoj — kroz godine tihog spremanja na svećeništvo i 
redovništvo, kroz oluje i progone na misijskom polju — sve 
do onoga 8. srpnja 1896., kada je u mjestu Ambiatibe na oto¬ 
ku Madagaskaru završio svoj mukotrpni i teški život muče¬ 
ničkom smrću. Ustrajno je molio za krvnike i za njih prinio 
Bogu svoj život. U posljednjem je času šaptao: »Moje se tje¬ 
lo straši i dršće pred smrću, no moja se duša ne boji, jer iza 
smrti idem svome Ocu«. 

Dao Bog da, čitajući ovu knjigu, poraste i u našim sr¬ 
cima misijski duh i kršćanski smisao žrtve! 


U Sarajevu, na blagdan bi. Jakova Berthieua, 8. lipnja 1966. 


Izdavač 


UVOD 


Puštajući po strani razvoje, koji se odnose na opće¬ 
nitu povijest misije na Madagaskaru kao i pojedinosti, 
koje nemaju naročitog značenja, svraćali smo odlučno pa¬ 
žnju na čovjeka, na misionara, da shvatimo njegovo dr¬ 
žanje u dodiru s pastoralnim stvarnostima. I što smo u 
tom pogledu više napredovali, to nam se fizionomija na¬ 
šeg junaka javljala sve življom, sve simpatičnijom. Napo¬ 
kon nam se o. Berthieu pokazao kao pravi uzor evanđe¬ 
oskog radnika. 

Ne smijemo ograničavati svoga studija na herojsku 
periodu njegova rada, na zadnje dane, okrunjene mučeni- 
štvom. Nema sumnje da žrtvovanje života za vjeru mnogo 
povećava stas misionara dižući ga iznad njegovih drugova 
u radu, ali o. Berthieu zaslužuje također naše udivljenje 
radi ispunjavanja svagdašnjih dužnosti. Osjećamo da je 
blizu nas, da je kao svaki misionar uronjen u apostolske 
brige i poslove, kojima se posvećuje jednostavno, bez vike 
bez parade, brižno nastojeći oko iskorišćavanja i najma¬ 
nje prilike za napredak Kraljevstva Božjega. 

Ista ga je ljubav prožimala, kad je radio među naro¬ 
dom kao i u velikom času mučeništva. Budući da je bio 
svom dušom spreman da se žrtvuje za svaku dušu, ne 
treba se čuditi, što je pred ubojicama izjavio bez oklije¬ 
vanja: »Volim umrijeti!« 

Sigurno je da nijedan čovjek ne može reći da je do¬ 
stojan mučeništva, budući da je ono dar Božji. Ali o. 
v ^rthieu, sudjelujući s milošću, bez prestanka je težio za 
zr vovanjem svoga života iz ljubavi prema Isusu Kristu. 
u i smo više Puta to priznanje iz njegovih usta. 




Bilo što bilo misionar i mučenik potiču na udivljenje 
i ponos. Ovakav primjer srdačnosti dobročinstvo je, koje 
pristaje za naše doba borbe i rušenja. 

U časovima nagle društvene evolucije; u vrijeme su¬ 
koba najoprečnijih ideologija moraju kršćani nastojati, da 
njihova vjera pusti u dubinu što jače korijenje; moraju 
biti spremni da i oni pruže svjedočanstvo svoje vjernosti. 
A da ožive svoje pouzdanje i da ojačaju svoju srčanost, 
dosta im je da pogledaju o. Berthieu-a! 

Ekumenski koncil nastoji da čitavoj Crkvi dade lice 
mladosti; da uzbudi u njoj misionarski zanos prvih nje¬ 
zinih godina. Pa kako da ne budemo onda sretni, što sta¬ 
vljamo pred oči kršćana na Madagaskaru; kršćana u Fran¬ 
cuskoj; kršćana po čitavom svijetu radnika pionira, koji 
žrtvova svoju krv, da spasi svoju braću; da što više pro¬ 
širi Crkvu na tlu Velikog otoka? 


Rim, rujan 1965. 


Domovina 

Francuska 



I 


Prve godine 


Auvergnanac 

O. Jakov Berthieu rodi se 28. studenog 1838. u skrom¬ 
nom seoskom domu u Monlogisu. 

Monlogis je zaselak u gornjoj dolini rijeke Cere u 
Francuskoj, u župi i općini Polminhac, 15 kilometara da¬ 
leko od Aurillaca. Kraj je lagano valovit. Rijeka Cere 
pravi nakon svoga silaza s Plomb du Cantala brojne za¬ 
voje do Vic-sur-Cere s topolama i johama na objema oba¬ 
lama. Horizont se proteže u bezmjerje prema jugozapadu, 
dok se sa sjevera i sjeveroistoka dižu Puy Mary i Plomb 
du Cantal. Kraj je poznat zbog svojih stada, koja hrani 
plemenito tlo. 

Početkom 19. stoljeća živjelo se tamo mirno, daleko 
od političkih briga. Ni televizija, ni radio, ni kino, pa ni 
željeznička pruga ne uznemiruju tamošnjeg svijeta. 

Ljudi žive sigurnim i redovitim ritmom naravi i po¬ 
ljodjelstva. Župski i općinski sastanci zajedno s trgova¬ 
njem i sa sajmovima sačinjavaju jedine društvene doga¬ 
đaje. Seoski svijet u Cantalu ograničava se rado na obra¬ 
đivanje zemlje i na gajenje blaga. Privržen je zemlji, koja 
ga hrani, na kojoj raste i koja ga —1830.— čuva u miru. 

Uporno je ljubi. Rudyard Kipling smio je napisati: »Ski¬ 
nite glave stotini Francuza, kladim se da ćete barem tri¬ 
ma četvrtinama naći na potplat ama tragove rodne grude«. 
O. Boudou, prvi životopisac i zemljak o. Berthieu-a, ne 
boji se dodati: »Ako su to Francuzi Auvergnanci, mora se 
reći: devedeset i devet posto«. 

Ovi seljaci iz godine 1830. također su solidni i prak¬ 
tični kršćani, koji ljubomorno čuvaju najbolje obiteljske 
tradicije. U župi župnik zapovijeda s auktoritetom. Dugo 
poučava u katekizmu, poznaje dobro svoje stado, koje ga 
rado pita za savjet. Ako u selima i dođe katkada do nesu¬ 
glasica među njihovim stanovnicima, ipak se među njima 
ne kidaju veze uzajamnog bratskog pomaganja. Sav tamo¬ 
šnji svijet ispunjava s više ili manje pomnje svoje kršćan¬ 
ske dužnosti. 

Obitelj Berthieu 

Blaženikovi roditelji zauzimaju časno mjesto u ovom 
društvenom okviru. Otac Petar oženi se 1838. s Katari¬ 
nom Lamoure iz susjednog sela. Rodila mu je sedmero 
djece, petero muške i dvoje ženske. Prvo dijete Terezija 
preminu u ranoj dobi. Jakov je bio drugi po rođenju i po¬ 
stade tako najstariji u obitelji. 

Ocu nije manjkala ni smjelost, ni vještina u poslo¬ 
vima. Iza ženidbe dade se na iskorišćavanje maruejolskog 
područja, što ga Berthieu-i stekoše trista godina prije, 
kao i monlogiskog područja, udaljenog 500 metara, koje 
uze u zakup. Točno vodi računsku knjigu, radi čega po¬ 
staje u ovo vrijeme jednim od najmjerodavnijih u svojoj 
sredini. Suseljani priznaju njegovo znanje i njegovo po¬ 
štenje pa ga biraju za općinskog savjetnika 25 godina. 

O majci Katarini valja reći da je u radu dionica smje¬ 
losti i marljivosti glave obitelji. Dokazala je to jasno, kad 
1865. postade udovicom. Odbila je da prekine najamni ugo¬ 
vor svoga muža pa sama nastavi eksploatiran] e u Monlo- 
gisu i u Maruejolu. Pripovijeda se da bi u dobi od 87 go¬ 
dina bez teškoće uzjašila na konja, kad bi valjalo poći u 
Aurillac. 

Lako je odgonetnuti, kakav su odgoj primala djeca 
u ovako krepkom domu. Strogi običaji, međusobno pošti¬ 
vanje, vjernost dužnosti vladaju bez osporavanja u Mon- 
iogisu. Kršćanska vjera nadahnjuje i podržava svagdanji 
život. Ne zaboravlja se svagdanja molitva. Odrasli prima¬ 
ju prema običaju sv. sakramente na velike blagdane. Ne¬ 
djeljna je Misa prva točka u programu. U tom je pogledu 
značajna ova crtica: Jedne nedjelje mislila je majka da 
smije izostati od Mise. Osim stotine drugih kućnih po¬ 
slova imala je i dijete u povojima. Kako da ga ostavi sa¬ 
mo? Teolozi naših dana smatrali bi njezinu ispriku valja¬ 
nom. Ali otac ne misli tako. Jakov, već u bogoslovnom 
sjemeništu, a sada na praznicima kod kuće, upravo se 
vratio s ranije Mise. Otac prihvaća dijete u povojima i 
stavlja ga u naručje bogoslova u talaru s riječima: »Ču¬ 
vaj dijete i sve drugo, a svi ostali u crkvu!« Zapovijed 
se odmah izvršila. Jakov ostade sam da bude čuvarom i 
dadiljom. 

U ovakvim obiteljima krštenje dolazi što prije iza 
rođenja. Jakov postade djetetom Božjim istog dana, kad 
dođe na svijet. Krstio ga je kapelan u Polminhacu. Dje¬ 
tinje godine ostaviše tek nešto uspomena. U monlogi- 
skom se gospodarstvu ozbiljno radilo bez običaja da se 
bilježe pojedinosti svagdašnjeg života. 

Učenik 

Školu u Maruejolu, daleko pet stotina metara, vo¬ 
dila je učiteljica. Jakovu se pružila prilika da u toj školi 
dobije početnu pouku. Bio je poslušan, marljiv, pobožan. 
Draže mu je bilo čitanje od igranja. Nije bilo na njemu 
ništa od oduševljenog sportiste. Jednog dana reče otac 
posve jasno: »Taj ti ne će biti seljak!« 

Oko 11. ili 12. godine nastani se Jakov sa svojim mla¬ 
đim bratom Petrom kod jedne rođakinje u i\uriallacu, 
da može polaziti školu, koju su vodila »Braća kršćanskih 
škola«. Boraveći tamo tri ili četiri godine primi prvu sv. 
Pričest. Povijest njegove prve Pričesti ne objavljuje ni- 

kakve tajne. Nema sumnje da je tada počeo misliti na svo¬ 
ju budućnost. 1853., blizu 15. godine života, pođe u malo 
sjemenište da se sprema za svećeništvo. 


14 


II 


Prema svećeništvu 


Zvanje 

Kako je bi. Jakov riješio problem svoga zvanja? Ni¬ 
kome nije ništa o tome rekao? Da nije možda i njega koji 
od »Školske braće«, njegovih učitelja, upitao, kao što ne¬ 
koć jedan od njih upita Pierre Y Ermite-a (kanonika Lou- 
tila): »Zar nisi nikad pomislio da postaneš svećenik?« Ili 
zar nije vjerojatnije da su svećenici njegove župe i nje¬ 
govi roditelji probudili u njemu želju, da se prikaže slu¬ 
žbi Božjoj? Svakako je sigurno da je obiteljska klima vrlo 
prikladna za buđenje zvanja. Treći sin, Gabrijel, poći će 
bez oklijevanja putem svoga najstarijeg brata. Otac i 
majka uvijek su kao pravi kršćani odgovarali glasu Go¬ 
spodnjem usprkos žrtvama, koje su se od njih time tra¬ 
žile. 

Jakov je mladić, koji misli. Vrlo je poslušan uputa¬ 
ma svojih učitelja. Nema sumnje da je zrelo razmišljao o 
svojoj osnovi; da je pitao ispovjednika za savjet. I tako 
je onog dana, kad je zatražio od roditelja da nastavi na¬ 
uke u sjemeništu, njegova odluka bila već čvrsta, da se ne 
će zaustaviti na putu, kojim je krenuo. 

U malom sjemeništu 

U rujnu 1853. stiže Jakov u Pleaux, koji se nalazi na 
zapadu cantalskog departmana. Tu dijecezansko svećen¬ 
stvo poučava učenike u klasičnim naukama. Malo sjemeni¬ 
šte u Pleauxu nije imalo ništa od modernog uređaja. Nije 
poznavalo komfora. Učionice su mu bile uske, zidovi sivi. 
Zavod je odisao strogošću. Kad je kasnije budući kardinal 
Saliege iznosio svoja originalna predavanja iz filozofije, 
zgrada je bila znatno popravljena. 

Jakov je unišao u sjemenište kasnije od svojih dru¬ 
gova. Da li je to budilo u njemu žar u radu? Svakako je 
dostigao svoje drugove i među njima zauzeo časno mjesto. 
Nije bio baš briljantan učenik, ali se odlikovao marljivo- 
šću, ustrajnošću, upornošću. Uz pohvale za dobro vlada¬ 
nje bio je više puta nagrađivan također zbog dobrog us¬ 
pjeha u učenju. 

Među drugovima se je isticao točnošću, duhom vjere 
i strpljivošću. Bolje nego gdjekoji drugi znao je podnositi 
netaktičnosti, a kad je bilo potrebno i nezaslužene ukore, 
samo da se očuva sloga u razredu, u odjelu. 

Svake godine za vrijeme praznika u Monlogisu kušao 
je milinu domaćeg života. Članovi su se njegova doma vo¬ 
ljeli. Drago je bilo ukućanima da proslave dolazak svog 
sjemenarca na praznike. Tada se je bavio kao i drugi go¬ 
spodarskim poslovima. Njegov je moralni auktoritet ras¬ 
tao među ukućanima. Nepobitnim je dokazom za to, što je 
i sam otac zatražio od njega da mu riješi jednu sumnju: 
Oklijevao je, da zbog troškova dade na nauke trećeg sina 
Gabrijela, koji također htjede u sjemenište. Otac odmah 
pristane, a Jakov nije kasnije bez temelja samom sebi če¬ 
stitao, što je pomogao svome mlađem bratu da se oda¬ 
zove pozivu Božjem. 

Iza šestogodišnjeg učenja u Pleauxu bi uz dobre 
ocjene bez teškoće primljen u bogoslovno sjemenište. 

Saint — Flour 

Jakov je pošao u bogoslovno sjemenište u Saint-Flo- 
uru, da u mirnoj i bratskoj okolini provede pet godina 

intelektualnog rada. Sam je nekoliko dana, nakon što je 
ostavio bogoslovno sjemenište, iskreno napisao: »Blago 
bogoslovima!« Iza svršenih bogoslovnih nauka uvijek je 
nastojao da ostane u dodiru sa svojim profesorima kao i 
sa svojim suučenicima. 

Svećenici misionari ili lazaristi brinuli su se za sve¬ 
ćeničku formaciju bogoslova, brojnijih nego što su danas. 
Držali su se stroge stege, koja je odgovarala običajima 
vremena kao i ozbiljnosti budućih svećenika. Od bogo¬ 
slova traži se ustrajan rad. Osim toga sve ih je u bogoslo¬ 
viji poticalo na temeljite kreposti, bez kojih nema pra¬ 
vih sluga Kristovih. Nema sumnje da tadašnji lazaristi 
profesori nisu u znanstvenom pogledu imali sve ono, što 
se traži od današnjih profesora bogoslovije. Uostalom 
nisu oni nikako išli za tim, da spreme doktore filozofije 
ili teologije, nego da njihovi bogoslovi dobro usvoje crkve¬ 
nu nauku i da ju kasnije znadu za svog dušobrižničkog ra¬ 
da saopćavati dušama. 

Ipak se grad Saint-Flour smio ponositi, što je s ču¬ 
venim svećenikom Migne-om izdao patrologiju. Naravski 
da je njezina lijepa kolekcija resila i tamošnju bogoslo¬ 
viju. 

Svakako korespondencija blaženikova kao i njegove 
propovijedi dokazuju, da je njegova formacija svećenička 
bila solidna, da je dobro poznavao Sv. Pismo i da se je 
njime u svom pastoralnom radu s velikim marom služio. 
Godišnje ocjene, što ih je dobivao u bogosloviji, svjedo¬ 
če da je dobro napredovao u nauci, da je bio marljiv i 
pobožan, da se je uzorno vladao. 

Da li bismo bili odviše smioni, kad bismo prve po¬ 
bude Jakovljeve na mučeništvo tražili u godinama nje¬ 
gova boravka u bogosloviji? Drage su mu bile vijesti iz 
misija. Osim toga profesorski zbor ove bogoslovije dičio se, 
stoje u broju prijašnjih njezinih upravitelja bio pravi 
mučenik blaženi Iva-Gabrijel Perboyre, koji iza mučenja 
preminu u Kini 1840. Često se uspomena na ovog hero¬ 
ja ponavljala prigodom čitanja i razgovora. Pa zar je tre¬ 
balo još nešto, da ideja žrtve za Krista osvoji srce bogo¬ 
slova Jakova Berthieu-a? 

Nemamo nijednog sigurnog podatka u tom pogledu 
kao ni s obzirom na događaje za Jakovljeva bogoslovnog 
života. Suvremenici nam ne ostaviše nikakvih pojedinosti. 
Ne znamo ništa o njegovu oblačenju bogoslovskog talara, 
o njegovim duhovnim vježbama, o njegovu svećeničkom 
ređenju, o njegovoj mladoj Misi. Vjerujemo uzrečici: 
»Sretni ljudi nemaju povijesti!« 

Svećeničko ređenje 

29. lipnja 1862. podijeli biskup iz Pompignaca sub- 
đakonat Jakovu Berthieu-u; iduće godine đakonat i napo¬ 
kon 21. svibnja 1863. na blagdan Presv. Trojstva, prezbite- 
rat. Tom je zgodom zaređeno 16 svećenika. Šutnja je o 
mladoj Misi potpuna. Međutim valja nam izaći iz bogo¬ 
slovnog sjemeništa, da otpratimo mladomisnika u Polmin- 
hac i na dušobrižnički rad te da se uvjerimo, kako je 
Jakov Berthieu bio vrlo dobro spremljen za ispunjavanje 
svojih svećeničkih dužnosti. 

III 


Kapelan 


Ledeni doček 

Sutradan iza svoga svećeničkoga ređenja imenovan 
je mladomisnik Berthieu kapelanom župe Roannes-Saint- 
Mary u susjedstvu Auriallaca. Proslavivši sa svojima 
mladu Misu pođe bez oklijevanja na svoje mjesto. 

Rado pomišljamo, kako ovaj mladi svećenik, pun do¬ 
bre volje, sretan radi apostolskih perspektiva, što mu ih 
je pružala župa od 800 vjernika, izražava časnom župniku 
Jalenquesu svoje počitanje kao i svoje želje za iskrenom 
suradnjom. Strašnog li iznenađenja! Župniku nije bio po 
volji mladomisnik Berthieu, već je očekivao kapelana, 
što ga je sam probrao. Župnik je leden. Kušao je u bis¬ 
kupiji da se ova odluka opozove, ali iza nekog oklijeva¬ 
nja dijecezanski auktoritet potvrdi imenovanje. Htjeli, 
ne htjeli, moradoše ova dvojica svećenika zajedno stano¬ 
vati, zajedno raditi. 

Sprega nije nikako bila sretna! Župniku ne pođe za 
rukom da svlada svoju antipatiju prema kapelanu, koje¬ 
ga mu nametnuše. Osim toga bio je boležljiv, punokr¬ 
van, patio je od žutice. Doskora posve oboli. Kapelanu 
je trebalo obilje srčanosti i vedrine. Značajno je, što je 

očuvao svoje dobro raspoloženje i svoje veselje za rad. 
Ne smeta, što je u svojoj povjerljivosti prema svećeniku 
Pourcheru, svome suučeniku u bogosloviji, spominjao vi¬ 
še puta svoje teške odnose sa župnikom. Istina, katkada 
bi pisao: »Sve je dobro s mojim župnikom«, ali se također 
događalo da bi svoj položaj složio u nekoliko riječi, koje 
su mnogo govorile: »Sjećat će me da sam bio kapelan«. 

Bolji dani. 

Župnik Jalenques preminu. Na njegovo mjesto dođe 
župnik Lascombes. Kolike li promjene! Čovjek bi rekao 
da prođe oluja i da se lijepo vrijeme ustalilo! Župnik i 
kapelan razumijevali su se najbolje od prvog dana. »Ži¬ 
vimo kao braća«, piše Berthieu. I odmah se laćaju posla: 
Crkva se popravlja, zajednički se posjećuju obitelji . . . 
Ipak se pokazao po koji oblačak. Župnik nije podnosio 
protuslovlja, a također je patio od kostobolje. Kapelan 
je bio prisiljen »da čuva vlat dragocjene biljke, koja se 
zove strpljivost«. Međutim poštovanje je bilo obostrano, 
suradnja uistinu uspješna. 

Apostolski rad. 

Odmah iza nastupa na pozornicu predaje se mladi 
kapelan posve svojim ovcama. Sam reče: »Kad bih volio 
trčati, imao bih mnogo prilika. Ali hvala Bogu nemam 
nikakve želje za trčanjem. I onda imam mnogo toga da 
učinim: Valja mi proučavati teologiju i župu; moram se 
pretvarati sad u golubicu, sad u zmiju. I to je zbilja dos¬ 
ta«. 


»Proučavati u isto vrijeme teologiju i župu«, program 
je mladog kapelana. Bio je uvjeren, da mu je potreban 
intelektualni napor, u koji rado ulaže svoje slobodne ča¬ 
sove. Ne čini to stoga, što bi ambiciozno nastojao oko 
produbljivanja spekulativnih pitanja, jer se nije nikad 
mogao oduševiti za čistu teoriju, nego je nišanio na apo- 
stolat, na proučavanje vjernika i djece. Da bi se na taj 
posao što bolje spremio, nastavlja čitanje pastoralnih 
djela, časopisa, koji ga upoznavaju sa suvremenim utje¬ 

cajima i s velikim događajima nacionalnog i crkvenog 
života. 

Tako se prije definicije papinske nepogrešivosti na 
prvom vatikanskom koncilu opredjeljuje za tu nepogre¬ 
šivost; odušeljava se za Louisa Veuillota, pati zbog drža¬ 
nja biskupa Dupanloupa. Zatim prati misionarska napre¬ 
dovanja diveći se žrtvama pionira, koji umiru za vjeru. 
Doći će dani, kad će ova čitanja donijeti neočekivanih plo¬ 
dova . . . 

Koliko je cijenio suvremena čitanja, kojima je mo¬ 
gao obogatiti svoje dušobrižničko znanje, toliko je osje¬ 
ćao odvratnost prema istraživanju prošlih starina. Nje¬ 
gov prijatelj svećenik Pourcher dao se pun zanosa na 
otkrivanje traga Gebaudanove životinje po Mergeridi ili 
Aubarcu. Kolike li zablude. Zar ne bi mnogo bolje bilo, 
kad bi se više bavio svojim župljanima? Berthieu bocka 
pakosno nepopravljivog arhivistu, ali bez uspjeha. Što 
se njega tiče, nastavljao je, što je bolje znao, svoj lijepi 
svećenički rad. 

Dobri pastir. 

Poznat nam je program kapelana Berthieu-a: Prouča¬ 
vati teologiju i župu, biti golubicom i zmijom. Rekli bismo 
sa sv. Pavlom: Biti svima sve, da se svi predobiju za Kris¬ 
ta. Da ostvari ovu jednostavnu i bogatu osnovu, sigurno 
se nadahnjuje riječima Gospodinovim o pastiru duša: Do¬ 
bar pastir poznaje svoje ovce, ali i one poznaju njega; 
dobar pastir daje svoju dušu za svoje ovce. 

Pravo govoreći nije mu bilo teško da dođe u dodir 
sa seljacima u Cantalu. Poznate su mu njihove potrebe; 
poznata su mu njihova svojstva; poznate su mu njihove 
mane; lako govori njihovim jezikom i kao posve narav- 
ski dijeli s njima njihove jade i radosti. Zadaća mu je da 
ih prosvjećuje, da ih odgaja, da ih hrani kruhom anđeos¬ 
kim. S koliko li samo mara tumači katekizam djeci, od¬ 
raslima! Njegove su propovijedi brižno spremane, prak¬ 
tične, prikladne. Nije mu mrsko da podigne ton svoga pro¬ 
povijedanja. Rado prima pozive da propovijeda u susjed¬ 
nim župama na velike blagdane. 

Vrlo se brzo opazila na njemu sveta krepost strplji¬ 
vosti, njegova dobrota, kreposti, koje su ga pratile na svim 
stazama njegova apostolata. Dobar pastir! Riječi mu se 
sviđaju, a i pristaju mu. Osjeća, kako mu srce jače bije 
u prisutnosti nesretnika, i ne može, a da im ne bi pomo¬ 
gao, koliko mu je samo bilo moguće. Dvije crtice, saču¬ 
vane od zaboravi, označuju vrlo dobro saučešće mladog 
kapelana. 

Jednog dana ožalosti ga pogled na polugolu djecu u 
nekoj kući. Upravo je dobio novu svilenu svećeničku ha¬ 
ljinu, koju odmah posla majci te djeci da ih odjene. 

Drugi put plati glavom njegov triko. Žestoke overnjan- 
ske zime sile stanovnike, da se dobro opskrbe vunenim 
prslucima ili trikoima, koje žene zgotovljavaju za dugih 
večeri loših sezona. Jakovljevoj majci bilo je drago što 
je mogla svome sinu pribaviti vrlo topao triko. Malo vre¬ 
mena kasnije moli sin majku, da mu pošalje novi triko. 
Majka se čudi: »Nije dugo, otkad sam ti jedan poslala!« 
— »Pravo imaš«, uzvraća sin, »ali se našao netko drugi 
kojemu je triko bio potrebniji nego meni«. 

Ni sami neprijatelji ne izazvaše s njegove strane ka¬ 
kav mrzak odgovor. Rekao je: »Sa svoje strane bio bih 
spremniji da uzvratim roščićima nego kamenjem onima, 
koji bi me kamenovali«. Zar je moglo biti nešto naravnije 
od savjeta, koji izađe ispod njegova pera, a upravljen je 
žestokom župniku Ževodanskom: »Nastoj da snosiš one, 
koje dragi Bog snosi, kao što snosi i nas same«. 

Vječni kapelan? 

U ovakvom su pastoralnom radu prolazili kapelanu 
Berthieu-u mjeseci, prolazile godine. I nije se tužio zbog 
jednoličnosti. Drag mu je bio ovaj sređeni život bez pre¬ 
velike odgovornosti, bez velike opasnosti, život, u kojem 
se neposredni apostolat, molitva, čitanje, rad u vrtu, glaz¬ 
ba redaju i međusobno skladno popunjavaju. Njegove spo¬ 
sobnosti, njegova požrtvovnost, neprestano dobro raspo¬ 
loženje i dobroćudnost razvijaju se bez trzaja, predobiva- 
ju mu najsolidnije simpatije. Kapelan i župljani ne žele 
drugo nego — nastaviti. 

»Ne volim trčanje«, govori kapelan Jakov. I zbilja 
mu je draža mirnoća njegove župe nego čari putovanja. 
Uza sve to rado posjećuje subraću, pa i prijatelja, koji da¬ 
leko stanuje. Polazi također na hodočašće u Rocamadour 
pa onda u Lurd. Dugo je gajio želju da pođe u Rim i vi¬ 
di Namjesnika Kristova Pija IX., koga je uvelike štovao. 
Odrekao se ove osnove samo zbog toga, što nije mogao 
naći druga. 

Pošao je i na profano putovanje po jugozapadnoj 
Francuskoj diveći se crkvama u Bordeaxu i u Toulousi. 
Pomislio je također da bi za rata 1870. pošao za vojnič¬ 
kog svećenika. Nije te namjere izvršio radi toga, što mu je 
vojska smatrala zdravlje slabim, pa tako ostade u svojoj 
župi. 

Uostalom zašto ne bi zauvijek ostao u ovoj skučenoj 
i familijarnoj okolini? Pa i zašto bi, dok ispunjava svoje 
svećeničko poslanje, dok ulaže svoje i sile u spašavanje 
duša, koje su mu povjerene, mislio prema običaju i do- 
ličnosti na viša mjesta? Ne straši se nipošto naslova vječ¬ 
nog kapelana. 

Nepoznato mu je međutim, kako dijecezanska vlast 
misli da ga postavi na čelo koje župe. Ta naime vlast ne 
gubi s vida ovog nadarenog i razboritog kapelana. I zbi¬ 
lja je najavljena promjena, ali se ne ostvari. To isto do¬ 
godi se drugi puta. Ni treći put ne dođe do većeg uspjeha. 
Već se devet godina na opće zadovoljstvo posvećuje kape- 
lanskim dužnostima. Bog bdije nad njim. Bog će mu po¬ 
nuditi daleko od rodne grude horizonte mnogo šire i nova 
polja apostolata. 

IV 


»Prodaj sve što imaš« 


Nov poziv. 

Kapelan je Berthieu već prekoračio prag zrelosti. Teo¬ 
retski govoreći ne nalazi se više u dobi orijentiranja i bi¬ 
ranja. Zašto sa svojih 35 godina skreće prema redovnič¬ 
kom životu? Koji su motivi bili tako jaki, da uz njihovu 
pomoć svlada teškoće, o kojima bi se smjelo reći, da u ovoj 
dobi osuđuju sličnu odluku? 

Nema nikakvih dokumenata, koji bi nam mogli razjas¬ 
niti ovaj izbor. Sigurno je da je prije odziva pozivu Bož¬ 
jem dugo razmišljao o razlozima, koji su ga na to poti¬ 
cali i koji su ga od toga odvraćali. Smijemo pokušati da 
odgonetnemo njegove razloge uzimajući u obzir njegov 
položaj kao i ono, što reče u povjerljivosti svome prijate¬ 
lju svećeniku Pourcheru. Na koncu možemo u ovom pozi¬ 
vu u redovnički život gledati volju Božju, koja već sada 
upravlja svoga svećenika prema Madagaskaru i muče- 
ništvu. 

Zapreke . 

Teškoće padaju u oči svakom, tkogod se stavi u sre¬ 
dinu u kojoj kapelan Barthieu obavlja svoje poslove. Po- 

najprije uhvatio je korijenje u ovom solidnom tlu over- 
njanskom, u ovoj župskoj sredini, u ovoj familijarnoj oko¬ 
lini, koja mu je dopuštala da drži tople veze s bližim Mon- 
logisom, gdje su živjeli članovi njegove obitelji: majka, 
braća i sestre. Ova ga je blizina krijepila. Teško je i opas¬ 
no čupati duboko ukorijenjeno stablo i presađivati ga u 
drugo tlo, u drugu klimu. 

Ako se gleda izvana kapelanovo dušobrižništvo, čini 
se da mu nije ni na kraj pameti padalo da ga ostavi. Zar 
ga nisu cijenili njegovi dijecezanski poglavari? Zar nije 
osjećao privrženost župljana, koji su ga okruživali? Sam 
je priznavao, kako mu je ovaj posao drag, kako pristaje 
njegovoj želji za mirom, za sređenim radom bez teške od¬ 
govornosti. Znao je da služi Crkvi i da pomaže dušama, 
koje su mu povjerene. 

S druge opet strane bio je svojoj obitelji nenadokna¬ 
divim savjetnikom. Iza smrti očeve njega pita za savjet 
majka, pitaju ga njegova mlađa braća, a i slušaju ga. Nje¬ 
mu je dobro poznato sve, što ih zanima. Tako često i s 
toliko brižljivosti zalazi u prilike svoje obitelji, da će mu 
njegov ževodanski savjetnik spočitnuti da prelazi preko 
prave mjere u tom pogledu. I zaista, ne bi članovi njegove 
obitelji shvatili razloga, zbog kojega bi prekinuo s njima 
ove veze. 

Božji glas. 

Uz ove prigovore nastojmo da procijenimo motive, ko- 
ii privlače sebi kapelana Berthieu-a. Svrhunaravni su. Jav¬ 
ljaju se tu i tamo u njegovoj korespondenciji. 

U njoj upoznajemo njegovu trajnu uznemirenost ra¬ 
di svoga duhovnoga života, radi svoga spasenja. Nema tu 
ništa, što bi sličilo vizijama sv. Terezije, koju strah od 
pakla pomaže da bez oklijevanja odgovori pozivu Bož¬ 
jem. Kapelan jednostavno osjeća, kako visina, koju je do¬ 
segao u bogosloviji, kao da se počela snizivati. Nema nai¬ 
me više onog poleta za molitve; previše ga zaokupljaju 
župski ili drugi poslovi. Ukratko strah ga je neprestanog 
slabljenja i konačnog propadanja. Navodimo jedno nje¬ 
govo značajno priznanje: »Umjesto da sam napredovao, 
kao što sam morao, vrijedim danas sto puta manje nego 

nekada. Žalosno je to, ali istinito. Koliko ima tih križeva i 
toga trn ja, koje me ne će spasiti, jer se njime loše služim!« 
Očito je, kako osjeća potrebu da ga podržava sredina ne¬ 
ke zajednice. U isto vrijeme osjeća poziv na siromaštvo: 

»Želio bih da ne posjedujem na zemlji ništa osim 
malo srca, da ljubim ljude u božanskom Srcu Isusovu«. 
Zar to nije bio glas Učiteljev: »Ako želiš da budeš savr¬ 
šen, prodaj, što imaš i pođi za mnom« (Mt. 19,21)? 

Još prije i još jače počela je bez sumnje djelovati na 
njega ideja misionarskog života. Istina, smatra se nedo¬ 
stojnim života redovničkoga kao i apostolata u dalekom 
svijetu, ali mu je ovaj ideal prerano osvojio srce. 1849. 
primio je na dar životopis sv. Alojzija Gonzage. Drago 
mu je bilo čitati vijesti Kongregacije za širenje vjere. U 
tim vijestima govorilo se i o isusovačkom misionarenju 
na Madagaskaru. Za njegova kapelovanja uzbudiše ga vi¬ 
jesti o korejskim mučenicima, od kojih su dvojica bila 
zaređena za svećenike istog dana kao i on. Nije trebalo 
više, da se ubrzaju i prošire titraji njegove misionarske 
duše. I on hoće da se uza sve svoje slabe sile posve preda 
misijama u dalekim krajevima. 

Osjećaj da ga Bog zove na žrtvovanje svoga ukusa, 
svojih čuvstava, postaje sve jasniji, sve ozbiljniji. Kape¬ 
lan o njemu razmatra, moli se sam, moli druge da se za 
njega mole. Svoje misli iznosi pred svoga duhovnog vođu 
Reveilhaca. I kad mu volja Božja postade jasnom, odlu¬ 
či da sve ostavi i da ju ispuni. 


Oproštaji 

Zamolio je biskupa za dopuštenje da ostavi biskupiju. 
Taj je uzbuđen. Nijhov se razgovor završio odbijanjem 
molbe. Kapelan se ne podaje nipošto malodušnosti, nego 
ponovo kuca na biskupova vrata izjavljujući, kako je spre¬ 
man da svoju molbu ponavlja sve do definitivnog uspjeha. 
Njegova smionost združena s poštovanjem i čvrstoćom 
pobijedila je biskupa. 

U župi steže uzbuđenje srca, kad kapelan Berthieu 
najavi svoj skorašnji odlazak u isusovački novicijat. Uz¬ 
buđenje poprati obilje suza. 

Dolazi najteži posao: Kapetanov oproštaj sa svojima 
u Monlogisu. Teških li dana! Jakov je nastojao da spremi 
srca svojim nedavnim hodočašćem u Lurd moleći Blaženu 
Gospu da ih sve krijepi. Ali dijeljenje je ipak paralo srce 
majci, braći i sestrama. Bog je pomogao da svi prihvatiše 
srčano žrtvu. Uostalom ostao je uza svoju obitelj Jakov- 
ljev brat, također svećenik. Nastojat će da po mogućnosti 
zamijeni starijeg brata u obitelji. 

Najstariji novak 

Kapelan Berthieu stiže u isusovački novicijat u 
Pau-u (Pou) 31. listopada 1873. Ulazak u novačku zajedni¬ 
cu 35-godišnjeg svećenika smatrao se velikim događajem. 
Sigurno su ga novaci promatrali s nekom radoznalošću 
združenom s poštovanjem. Bilo ih je četrdesetak, sve mla¬ 
dići između 17. — 22. godine. Istom su izašli iz srednjih 
škola i počeli sa svim poletom i sa svom dobrom voljom 
da se prilagođuju običajima i zahtjevima redovničkog 
života. 

Više njih izađe kasnije na glas. Među njih ide German 
Foch, brat maršala Focha i cijenjeni pisac. Tu je budući 
biolog Pantel, vrlo poštivan među učenjacima. Najmlađi 
među njima bio je Ferdinand Prat. Njegova se dijela o te¬ 
ologiji sv. Pavla i o životu Isusovu općenito upotreblja¬ 
vaju. Misionarsko oduševljenje prožima ove mladiće i de¬ 
setoricu će od njih povesti na daleka misijska područja. 

Nema sumnje da se o. Berthieu nalazio sada u sredini 
različitoj od one, u kojoj je živio kao kapelan. A kako će 
se držati kao najstariji, kao veteran među ovom odraslom 
mladeži? Da li će se moći priviknuti, prilagoditi redu, ko¬ 
jega se mora držati kao početnik? Nije mu više moguće 
da sam odlučuje o svom dnevnom redu, o svojim poslovi¬ 
ma, o svojim odmorima. Drugi će za to voditi brigu. 

Pohitio je da svoje kod kuće umiri. Odmah je ispo¬ 
četka počeo redovito pisati svojoj obitelji i toj je odluci 
ostao vjeran do kraja. Ne oklijeva da mjeri »lijepu milost 
zvanja«. Njegova pisma ponavljaju njegovo zadovoljstvo 
i radost. 

Premda pazi da ne otkriva obitelji ono, što bi ju iz¬ 
nenadilo, ipak se moglo odgonetnuti, kako mu ne manj¬ 

kaju prilike za odricanje. Jednog će dana podsjetiti »na 
lijepo vrijeme, kad sam, do nedavna stari kapelan, slušao 
odredbe ovih mladih novaka, koji su me dražesnom jedno¬ 
stavnošću slali nadesno i nalijevo«. Došao je da sluša. Sve¬ 
mu se prilagođuje ne gubeći ništa od svoje ravnoteže, od 
svoga dobrog raspoloženja. 

Prva je godina novicijata brzo prolazila. Nije bilo 
vremena, da tko dosađuje samome sebi. Obilježena je ve¬ 
likim duhovnim vježbama od trideset dana. O. Berthieu 
ulazi u ove duhovne vježbe s čvrstom nadom da će pro- 
dupsti temelje snažne duhovnosti. 

Ova formacija nutarnjeg i misionarskog života ne no¬ 
si sa sobom uzbudljivih događaja. O. Berthieu razlikuje 
se od mladih novaka time, što o blagdanima izlazi u po¬ 
moć župskom kleru te tako iznova proživljava brige i ra¬ 
dosti pastira duša. 

Novicijatski Dnevnik bilježi neznatan događaj, koji 
pokazuje i ozbiljnost propisa i vedrinu novaka Berthieu-a. 
Poslan je naime s jednim od svojih sudrugova da po novi- 
cijatskom običaju poslužuje starce, za koje su se brinule 
u bolnici redovnice »Male sestre siromaha«. Na povratku 
s ovog posla priznade svome novicijatskom učitelju o. 
Barbieru, kako mu nije žao, što je dovršio ovaj bolnički 
posao. Na što će učitelj: »Prema tome ovaj posao nije do¬ 
nio za vas željenog ploda, pa ćete ga opet započeti«. I zbi¬ 
lja s novakom Pratom započe nekoliko dana kasnije posao 
u bolnici ne odavajući ni najmanjeg znaka nezadovoljstva 
radi toga. 

Sud subraće 

Ne tumačimo ovaj potez poglavarev kao težak ukor, 
a niti primjedbu novakovu kao dokaz nesposobnosti. Su- 
novaci, skupljajući za proces njegove beatifikacije svoje 
uspomene, uvelike hvale svoga druga. S radošću navodi 
o. Morand dosta pojedinosti, koje se tiču blaženika: 

»Još sada kao da gledam o. Berthieu-a za njegova do¬ 
laska u novicijat. Stas mu je lagano zbijen, ali nije savi- 
' en * Glava mu malko upada u ramena. Na glavi mu se po¬ 
kazuju počeci ćelavosti . . . Ćelo mu je široko i otvoreno, 

fizionomija simpatična, pogled vrlo blag, oči odaju dušu, 
u kojoj vlada mir. Lik je to seoskog župnika, kojemu ne 
manjka ni finoća ni uglađenost. Na osobit se način ističu 
na njemu iskrenost i dobrota. Usta su mu dosta široka, 
nos snažan i orlovski. Boja mu je lica lako ružičasta. Svo¬ 
jom osobnošću odmah osvaja ... Iz čitavog lika proizlazi 
nešto, što vam otima povik: Ah, čestitog li čovjeka! . . . 
Na njemu se ne opaža ništa, što bi odavalo kakav strah 
ili kakvu smetnju. Izgled mu je naprotiv otvoren i povjer¬ 
ljiv. Sav je smiješak i vedrina«. 

O. Sarramagna, dugogodišnji poglavar bogoslovije, 
treznije naglašava »overnjansku dobroćudnost, sretan ka¬ 
rakter te iskrenu srdačnost« o. Berthieu-a dodajući: »U 
pogledu religioznog života njegovo je vladanje bilo bes¬ 
prijekorno u svakom pogledu«. 

Sama ova svjedočanstva bila bi dosta, da je »dekan« 
novicijatske zajednice svojim primjerom pobudno djelova- 
vao na svoju okolinu i da se je obogatio temeljitim krepo¬ 
stima. Ovaj će zaključak snažno potvrditi budućnost. 

Obiteljske radosti 

Na koncu jedne godine smatrali su novaka svećenika 
dosta spremljenim za školske i apostolske poslove. Drugi 
novaci, mlađi od njega, nastavljaju još jednu godinu svoje 
duhovne formacije. O. Berthieu-u dopušteno je dakle da 
ostavi ovaj svoj vrlo dragi dom, koji ga je obilno opskr¬ 
bio svjetlošću i energijom. Sad mu se valja iznova zadup- 
sti u teološke studije u Vals-pres — Le Puy-u. 

Providnost mu prije odlaska iz novicijata spremila 
veliku utjehu: Njegov treći brat, svećenik Gabrijel, komu 
je nekoć pomogao, da se odazove Božjem pozivu u bogo¬ 
slovno sjemenište, pošao je njegovim tragom, prekinuo 
veze s Cantalom i sa svojom obitelji te stupio u isuso¬ 
vački novicijat. Dvojica braće proživješe zajedno nekoli¬ 
ko nezaboravnih dana. Obojica su se divila putevima Bo¬ 
žjim i obećala da će se uvijek međusobno pomagati. 

Govorili su jedan drugom, kakav udarac osjetiše 
majka i čitava obitelj zbog prvog i drugog poziva u re¬ 
dovnički život. Da Jakov ulije nešto balzama u ovu obi¬ 
teljsku ranu, zaustavlja se nekoliko dana u Monlogisu. Iza 

suza žalosnica eto suza radosti. Obitelj je bila vrlo sretna, 
što je opet vidjela Jakova i što se mogla s njim porazgo- 
voriti o njegovim poslovima i osnovama. I nije se ne znam 
koliko promijenio. Zanima se za sve članove i za sve nji¬ 
hove stvari nastojeći diskretno da spremi srca za žrtve, 
što ih nameću osnove Božje. Više nego ikada prije gleda, 
da svoje potakne na posvećivanje samih sebe i na veliko¬ 
dušnost. 

V 


Veliki pothvat 


Isusovački student u Valsu 

Isusovački dom za studije u Valsu nalazi se u kra¬ 
ju, o kojem se smije reći da je s obzirom na prirodne lje¬ 
pote upravo privilegiran. O. Jakov nije kušao da ovaj 
kraj opiše, ali nije mogao biti bez osjećaja gledajući lje¬ 
potu raznih njegovih brežuljaka, dalekih horizonata, is- 
presjecanih brdima; doline rijeke Loire s raskošnim bo¬ 
jama; panorame vrlo prikladne da odmore studentske oči. 
Nema sumnje da je i o. Jakovu bilo drago promatrati str- 
meniti kamnejar Corneile i šiljati Saint-Michel. 

Nije o. Jakov oklijevao da nam saopći svoje estetske 
dojmove. Išao je za teološkim obogaćenjem. Trebalo mu 
je ponoviti teološke studije. Našao se u sredini studenata, 
mlađih od samoga sebe. ali zrelijih od novaka, s kojima je 
dosada živio. Sadašnja njegova zajednica prekoračivala je 
stotinu članova. Studenata filozofije i teologije bilo je o- 
samdeset. Odmah se vidjelo da je najstariji, da ne rekne¬ 
mo veteran. Da samoga sebe obodri, možda je pomišljao 
na sv. Ignacija, koji je na počecima svojih klasičnih stu¬ 
dija sjedio među mladim učenicima, koji su mu se tu i ta¬ 
mo znali narugati. O. Jakovu nije se trebalo braniti od 
sličnih zadirkivan ja i progonitelja, ali je mogao samom 

sebi čestitati što se je nalazio na izvorima objave i crkvene 
nauke, iz kojih je mogao obilno crpsti. 

Već spomenusmo glavne točke njegova programa u 
vrijeme kapelovanja: Proučavati teologiju i župu. Ovdje 
će usredotočiti svoje sile samo u teologiju, jer se više ne 
brine za župu. Nije nam teško odgonetnuti, s kolikim se 
žarom laćao teološkog studija. Istina, nije imao nikakve 
volje za spekulativno istraživanje; sistemi o kojima su 
razne škole teološke raspravljale, nisu ga ne znam kako 
privlačili, ali je htio c}a što dublje zađe u katoličku nauku; 
da se hrani Sv. Pismom; da skuplja blago, koje će poslije 
dijeliti dušama. 

Budući da mu je bila dodijeljena samo jedna godina 
za ovo teološko ponavljanje, prisustvovao je tek ograniče¬ 
nom broju školskih predavanja. Radio je osobno pod vod 
stvom svojih profesora. S njihove je strane primao divnu 
pomoć. Među profesorima nalazio se jedan prvog reda. 
Bio je to o. Ramiere, veliki pobornik pobožnosti Presv. 
Srca Isusova i Apostolata molitve, pisac već na glasu. Stu¬ 
denti su ga uvelike voljeli. I o. Jakov bio je oduševljen za 
njega ne skrivajući svoje udivljenje prema njemu. »Divno! 
Remiere«, piše svećeniku Pourcheru 20. siječnja 1875., »na¬ 
stanio se stalno u Valsu. Vrlo sam sretan zbog toga. Da¬ 
vao nam je trodnevnicu prigodom obnavljanja zavjeta. Či¬ 
tava njegova teologija izlazi iz Presv. Srca Isusova slažući 
se divno sa skolastičkom strogošću. Svojom teološkom na¬ 
ukom, koju je s lakoćom iznosio uz obilje i živahnost u 
izražavanju i u kretnjama, rasvjetljivao je duše i dirao 
srca«. 

Ova poučavanja urodiše plodovima. Uz ovakav dodir 
dođe o. Jakov do nepokolebivog uvjerenja da se za obra¬ 
ćanje grješnika i pogana valja oslanjati na pobožnost 
Presv. Srca Isusova. Od ovog vremena uvijek se brine da 
i drugima govori o svom uvjerenju. Iz njegove sobe u 
Valsu odlazila su pisma prema Cantalu puna pobuda i 
praktičnih savjeta, koji su se odnosili na devetnicu i na 
posvetu Presv. Srcu. Svoju misao sažimao je u refleksiju, 
koja je sadržavala program njegove duhovnosti kao i nje¬ 
gova apostolata: »Ljubimo što više Presv. Srce! Sve ovisi 
o toj ljubavi . . . « 

Apostolska iskustva 

Ovaj je teolog izgarao od želje za dušobrižničkim ra¬ 
dom. Bilo mu je posve normalno, što je za vrijeme koriz¬ 
me preuzeo apostolsku dužnost. Poslan je naime u pomoć 
o. Henriku Crosu; koji je poduzeo misije od petnaest dana 
u puyskoj dijecezi. Ovo su za o. Jakova bile prve misije. 
U njima pokazuje mnogo poleta i srčanosti. Nižu se razni 
poslovi ubrzanim ritmom: Propovijedanje, ispovijedanje, 
posjećivanje bolesnika, organiziranje, vođenje svečanosti. 
Zdravlje mu je bilo ograničeno, ali se nije nijednog časa 
štedio. Vratio se je kući iscrpljen, ali presretan! 

»Hvala Gospodinu našem«, povjerava svome prijate¬ 
lju, »koji se udostojao da blagoslovi početke moga apostol¬ 
skog rada vrlo osjetnim milosrđem. Bilo je umora, ali 
je umor čojeku drag, kad se njime pomaže dušama te is¬ 
punja djelo Božje«. 

Intelektualni rad nije nipošto sprečavao o. Jakova u 
apostolskim poslovima, nego ih je hranio i jačao. LT žaru 
poticani a, propovijedanja sliči novokršteniku. U dopisiva¬ 
nju s obitelju ne gubi ništa od svoje prirodnosti i jedno¬ 
stavnosti. Izvješćuje o svom zdravlju, radu, o šetnjama sa 
subraćom, koja se, kako on uvjerava, »odlikuju i krepo¬ 
stima i talentima«. Ali naglašava dužnosti kršćanskog ži¬ 
vota, potrebu da se sve žrtvuje radi vječnosti. »Hoću da 
se bavite poljskim poslovima; da zidate kuće . . . , ali vas 
usrdno molim, ne zaboravljajte veliku zgradu vječnosti, 
važniju od svega ostaloga«. Čovjeku se katkada čini, kao 
da čuje propovjednika, koji se s propovjedaonice obraća 
na svoje slušateljstvo. Poslušajmo, kako progovara majci: 
»Kad bi vam mjesto zdravlja i zemaljskog blagostanja tre¬ 
balo bolesti, ruševina, nesreća, bile one ne znam kakve, 
da osiguraju sretnu budućnost, ja bih vam ih želio kao i 
samom sebi, radi vaše veće koristi . . .« Međutim odmah 
dodaje: »Kad bi netko morao proći takvim nevoljama, mo¬ 
lio bih Gospodina da za njih probere u prvom redu mene, 
pa se radi toga ne strašite!« 

Iz vezi na pučinu! 

Da li je uspjeh korizmenog misionarenja uzbudio u 
teologu o. Jakovu nadu, da će život posvetiti propovije¬ 
danju po francuskim župama? Ništa ne opravdava ovo mi¬ 
šljenje. Naprotiv se u njemu sve više javlja predosjećaj 
dalekog apostolata. Bog je postepeno upravljao njegove 
misli prema poganima. Prije stupanja u novicijat namije¬ 
nio je kao po instinktu ono malo novca, što ga je imao, Kon¬ 
gregaciji za širenje vjere. Iz teologije poticao je odlučno 
majku i braću da ne škrtare; da isplate bez oklijevanja 
svoj prinos za istu Kongregaciju i za »Sveto djetinjstvo«. 
Ne smije se gledati na odricanje u novcu, kad se radi o 
»pomaganju bijednih i o spašavanju mnogih duša«. — »Ah 
kad bih imao milijune«, progovara, »Znadem dobro, šta 
bih od njih učinio!« Radi ovog žaljenja ne smije se zabo¬ 
raviti osjećaj slobode, što ga je ćutio od časa, kad nije mo¬ 
gao po svojoj volji raspolagati nijednom parom. 

Okolina, u kojoj se o Jakov nalazio za vrijeme ponav¬ 
ljanja teoloških studija, odisala je misionarskim duhom. 
Lijep je broj njegovih sudrugova spremao za apostolat u 
daljini. O. Jakov razmišlja o svojoj osnovi, koja mu je 
postajala sve jasnijom. Progonila ga je čežnja za misij- 
skim krajevima. Budila se u njemu želja, da pođe stazama 
misionara, koji žrtvovaše svoj život za Krista. Jednog je 
dana propovijedao pred redovničkom zajednicom za vri¬ 
jeme objeda neki Sirac, njegov suučenik u teologiji. O. Ja¬ 
kov duboko je uzbuđen, ne možda radi propovjedničkog 
zanosa mladog govornika, nego radi toga, što je taj redov¬ 
nik bio tako sretan, da mu je otac postao mučenikom sve¬ 
te vjere. Opro se je naime pozivu muslimana Druza na 
proganjanje katolika, i oni ga radi toga ubiše. Sjećanje 
ove herojske smrti oživi i obnovi u o. Jakovu one unutar¬ 
nje osjećaje, što ih je prije doživio za čitanja životopisa 
korejskih mučenika. 

Koncem školske godine stiže u Vals o. provincijal. O 
čemu je govorio s njime o. Jakov? Ne znamo, ali brzo iza 
toga piše prijatelju Pourcheru o svom misionarskom zva¬ 
nju, o svom velikom pothvatu: »Određen sam za budućeg 
apostola na Madagaskaru . . . Gospodin je sve to uredio, 
a ja sam vrlo zadovoljan.« 

Spremanje 

O. Jakov započe odmah spremanje za oproštaje i za 
dugo putovanje. Uputio je poziv prijatelju Pourcheru da 
se sastanu u Puy-u. Odredio je i dan toga sastanka, ali je 
uzalud čekao starog prijatelja, pa mu nije preostajalo 
drugo nego da se pismeno oprosti od njega. 

Osjećao je da mu neće biti najteži oproštaj od domo¬ 
vine, od poznate sredine, od znanaca, od pijatelja u Fran¬ 
cuskoj, nego od majke. Znao je da će mu najteži biti nje¬ 
zin zadnji zagrljaj. Ali bio je svjedokom duhovne visine 
članova svoje obitelji, osobito svoje majke, koju žrtve, 
što joj ih je Bog slao jednu za drugom, učiniše jakom i 
velikodušnom. Isplakavši se zbog rastanka, znala je pravo 
procijeniti ljepotu zvanja svojih sinova i mir njihova srca. 

Bila je zadovoljna. Pošla je tako daleko, da je izjavila 
kako ne će više plakati za svojim sinovima isusovcima, 
kao što je prije plakala. Još je dodala da bi drage volje 
dala i najmlađeg sina, kad bi ga Gospodin za se zatražio. 
Zar i ona ne će biti dionicom stostruke nagrade, koja je 
obećana onima, koji ostavljaju sve da pođu za Isusom? 

Da bi o. Jakov smanjio nešto žalost svoje obitelji, za¬ 
dovoljio se da najavi svoj posjet, a da nije ništa točno 
označio. Istom će tada objaviti svoju »buduću i vrlo ča¬ 
snu zadaću«. Da privuče na se blagoslov Presv. Srca Isu¬ 
sova, hodočastio je u Paray-Le-Monial. Zatim je nastavio 
putovanje preko Lyona s namjerom da se zaustavi kod 
»Naše Gospe« u Fourviere-u; i preko Clermont-Ferrada, 
da se zaustavi također kod »Naše Gospe« u Portu. Učinio 
je to, da svoj »veliki pothvat« stavi pod snažnu zaštitu 
Blažene Gospe. 

Drugi dio 


Prvi 


»okršaji« 

otok 

Svete Marije 





I 


Na putu za Madagaskar 


Oproštaji 

Na koncu hodočašća otkri o. Jakov ono, što je dosada 
čuvao tajnom. Pomislimo na uzbuđenje, koje stegnu srce 
majci, braći, sestrama. Svi se okupiše, da ga dočekaju. Na 
sreću stigao je i o. Gabrijel, da bude svjedokom ovih zad¬ 
njih razgovora i da pomogne najstarijem bratu u teškom 
času rastanka. 

Moralna klima u obitelji Berthieu naginjala je veli- 
kodušju. Kršćanska je vjera sve prožimala. Dvojici redov¬ 
nika nije trebalo drugo nego da ovu vjeru razbude, da po¬ 
uzdanje ojačaju te tako priprave duše za veliku žrtvu. 

Trebalo je združiti s ovim događajem također župlja- 
ne u Polminhacu. O. Jakov izreče propovijed i okoristi se 
ovim sastankom u crkvi svoga krštenja, da vjernike za- 
dahne misionarskim duhom. Dugo se vremena poslije go¬ 
vorilo o ovoj propovijedi. Trebalo se pokazati i u Roannes- 
-Saint-Mary, gdje prijašnji vjernici o. Jakova proliše do¬ 
sta suza uz obećanje da će misionara pomagati i da će se 
za njega moliti. 

Napokon o. Jakov blagoslovi svoje, ogrli ih i pođe 
prema Toulousi radi svojih zadnjih priprava za putova- 

nje. Misionareva rođakinja, koja postade redovnicom i mi¬ 
sionarkom na Madagaskaru, pripovijedala je, kako je o- 
bitelj čuvala uspomenu na dvojicu svojih svećenika. Za 
njih je određena jedna soba u Monlogisu. Iza njihova od¬ 
laska ova se soba prozvala svećeničkom sobom i poštivala 
kao svetište, u koje se nitko nije puštao. Ipak je sestra 
Marija — Bertila upravo prije svoga odlaska na Madaga¬ 
skar 1897. iza smrti o. Jakova odsjela u toj sobi unišavši 
u nju s velikim počitanjem. U sobi se čuvala biblioteka 
dvojice svećenika; čuvala se dva kreveta i malen harmo¬ 
nij. Moramo priznati, da je ova obitelj imala rijedak smi¬ 
sao za svetinju. 

Prema morskoj pučini 

U Marseille-u sastade se o. Jakov s drugom o. Jala- 
bertom, koji je kao i on imao poći na Madagaskar. Oboji¬ 
ca se uspeše na visoko stijenje, na kojem se nalazila »Naša 
Gospa Stražarica«, da dobroj Majci povjere svoje roditelje 
i prijatelje, svoje putovanje morem i svoju misionarsku 
budućnost. 

26. rujna 1875. u 10 sati za divnog vremena bio je 
parobrod »Hooghly« spreman za odlazak. Na pučinu! Sje- 
tiše se misionari zapovijedi Isusove Petru na Tiberijad- 
skom jezeru, dok se lađa udaljivala od luke i dok su put¬ 
nici gledali, kako se smanjuje grad, Francuska. Dugo su 
svoj pogled zaustavljali na kipu Majke Božje, koja je svo¬ 
jom zaštitom pratila brod i putnike. U svojim pismima is¬ 
taknut će o. Jakov ovaj čas velike uzbuđenosti nazivajući 
ga »dragim i dugim oproštajem od domovine pred očima 
mile Majke Stražarice«. 

Putnici na »Hooghly-u« 

Brzo je došlo do veza na brodu. Putnici, solidarni 
jedni s drugima, zatvoreni u uski prostor, brzo se upozna¬ 
še s onima, koji su im bili najbliži. Ovaj grad u malome, 
u kojem je osim mornara bilo sto i pedeset osoba raznog 
podrijetla i raznih služba, sjećao je na Babilonski toranj. 
Misionari su sačinjavali brojnu i simpatičnu skupinu. Bilo 
je među njima članova »Stranih pariških misija«, »Otaca 

Duha Svetoga«, Družbe Isusove; »Braće kršćanskih škola«. 
Putovali su na Madagaskar ili u Kinu. Na parobrodu se 
nalazila i skupina talijanske opere, koja je kušala svoju 
sreću na jugu. Smijemo pretpostaviti da misionari ne pro- 
pustiše priliku da se porazgovore s mornarima i s putni¬ 
cima, iako nisu u tom pogledu bili posve jednaki sv. Fra¬ 
nji Ksaverskom, koji bi za svih svojih beskrajnih puto¬ 
vanja tumačio suputnicima katekizam. 

Iskrcavanje u Napulju, Port-Saidu i Adenu 

O. Jakov iskrca se, čim lađa pristade uz napuljsku 
obalu. Jedva je čekao čas, da stupi na čvrsto tlo. Upoznao 
je da nema mornarskih nogu. Premda je more bilo mirno, 
ipak je mnogo patio. Prema tome je mogao zaključiti da 
ga čeka dosta žrtava za ostalo putovanje. Ali je bolje bilo 
da se ne brine za sutrašnji dan. Posjetio je isusovačku 
crkvu sjećajući se glasovitog talijanskog misionara sv. 
Franje Jeronima. Nekoliko je časaka proboravio također 
u svetištu sv. Januari ja. 

Sigurno se prepao Port-Saida šetajući se nekoliko sati 
među istočnjačkim svijetom, koji ga je svojim vladanjem 
smućivao. Nije mu bilo bez koristi za budućnost gledajući 
ovdje različitost društvenih običaja. 

Na Crvenom moru upozna se s tropskom klimom. 
Dugi boravak u adenskom pristaništu malo da ga ne uguši! 
Teško je snosio jaku vrućinu. 

Ostavivši Aden udari lađa prema otoku La Reunionu. 
Ovo je najdulja i najteža vožnja. Talasanje Indijskog oce¬ 
ana nosi sa sobom strašnu morsku bolest. Mnogo putnika 
plaća svoj dio. O. Jakov nadvisuje sve konkurente. Tije¬ 
kom deset dana nije mu moguće bilo da boravi u kabini 
nego se držao palube. Nije odslužio nijedne sv. Mise. Tako 
je bio slomljen, da nije mogao napisati nijednog retka u 
svojoj bilježnici. Svoje stanje sažima u riječi: »Bio sam 
najveći bolesnik među putnicima, prava bijeda«. 

Na La Reunionu 

Kolikog li olakšanja, kad se 23. listopada iskrca u 
Samt-Denisu! Misionare dočekaše subraća s onom rado- 

šću, s onom dobrodošlicom, koja je poznata samo progna¬ 
nicima, koji se grle 10.000 kilometara daleko od vlastite 
domovine. O. Jakov bio je napose radostan, što je na kop¬ 
nu mogao služiti sv. Misu zahvalnicu. Odmah će početi 
dodir s novim svijetom, prihvaćajući se svećeničkih po¬ 
slova. 

Bio je određen za Madagaskar, ali mu okolnosti ne 
dopustiše da tako brzo stupi na Veliki otok. O. Vaissiere, 
poglavar na Madagaskaru i na malim otocima Nosi-Be, 
Mayotte i Sainte-Marie, mislio je da ne bi pametno bilo, 
kad bi se o. Jakov odmah uputio u »Veliku zemlju«, na 
kojoj su pioniri krčili. O. Jalabert, jači od o. Jakova, po¬ 
čašćen je težom postajom. O. Jakov poslan je na otok 
Sainte-Marie. Zar nije radi toga osjetio okrutno razoča¬ 
ranje? Ta već od svog djetinjstva sanja o Madagaskaru! 
Drugi bi možda jadikovali u srcu, dok je o. Jakov gledao 
u tom imenovanju pažnju Providnosti, koja štedeći nje¬ 
gove sile, »povjeri mu postaju najudobniju i najlakšu«. 
— »Vrlo sam zadovoljan svojom sudbinom«, javlja brzo u 
Vals o. Gabrijelu. »Nisam se prevario u svojim nadama, 
jer nisam sanjao o nečem ljepšem i nemam razloga da gu¬ 
bim pjesnički entuziazam. Bacit ću mreže u Gospodinovo 
ime«. 

Redovnički zavjeti 

Prije nego što pođe na svoju misionarsku postaju, 
udijeli mu Gospodin milost, da je položio redovničke za¬ 
vjete. Za studiranja teologije i za svoga putovanja nasta¬ 
vio je novicijat te se sada konačno priveza uz redovnički 
život. Na blagdan sv. Stanislava Kostke 13. studenog 1875. 
preuze na se zavjete siromaštva, poslušnosti i čistoće. Spo¬ 
menimo, da je bio lišen prednosti treće kušnje. (Isusovački 
novicijat traje zapravo tri godine: Dvije godine na počet¬ 
ku redovničke formacije i jednu godinu iza svršenih stu¬ 
dija). Treća je kušnja kruna duhovne formacije isusovač¬ 
ke. O. Jakov pođe na polje misionarskog apostolata s bla¬ 
gom, što ga je skupljao za dviju novicijatskih godina. I 
tako uz milost Božju nije bio bez oružja. Uz svoje pasto¬ 
ralno iskustvo i uza svoju duševnu zrelost usvojio je sna¬ 

žnu i uravnoteženu duhovnost Duhovnih vježba te se tako 
smio suočiti s teškoćama svojih poslova. 

Čekajući prvi polazak lađe na otok Sainte-Marie 
predao se o. Jakov na raspolaganje svojoj subraći na La 
Reunionu. Odmah shvati, kako će izbjeći dosadi bespo- 
sličarenja. Ispovijedanje, propovijedanje, misionarenje, 
koje je trajalo petnaest dana, ne dadoše mu nikakvog po¬ 
činka. Tamošnji ga je svijet osvojio. »Svijet je malo lako¬ 
mislen«, naglašava, »ali jednostavan i dobar. Nema govora 
o kakvom janzenizmu u njemu. Od srca ljubi dobrog 
Boga u Presv. Olt. Sakramentu«. 

Kao što je gledao dobru stranu u svojem imenovanju 
za postaju na otoku Sainte-Marie, tako mu je drago bilo 
da opiše svojstva naroda na La Reunionu. Optimizam je 
obilježje dobro ukorijenjeno u njegovu karakteru. Nije se 
zaustavljao na crnim stranama nego se blago silio da pro¬ 
matra svjetlo. 

Zadnje putovanje 

Napokon 7. prosinca ostavi parobrod La Reunion za¬ 
plovivši prema Sainte-Marie. Iskrcao se u Tamatavu, pr¬ 
voj luci Velikog otoka. Više nego ikad prije požurio se o. 
Jakov da stupi na kopno, ali ovaj put da vidi grad i nje¬ 
gove stanovnike. Dojam je bio divan. Urođenici mu iz¬ 
gledali simpatični i otvoreni. Divio se jednoj skupini ča¬ 
snika. Govorili su francuski. »Izgledali su inteligentni i 
dolično su nosili svoje evropsko odijelo.« O urođeničkoj 
princezi Juliji veli, da je »pametna žena, katolkinja, da 
dobro govori i vrlo mudro umuje o mnogim stvarima«. 

Nema sumnje da se o. Jakov nadao, da je njegov apo- 
stolat na Velikom otoku samo odgođen za kasnije vrijeme. 
Skupivši nekoliko opažanja, koja su ga krijepila, ukrca 
se na lađu, koja ga 14. prosinca 1875. doveze na postaju 
n jegova rada — na otok Sainte-Marie. Ovdje mu bilo pro¬ 
vesti prvih pet godina svoga misionarskog života. 

II 


Misionarski počeci na Sainte-Marie 


Otok Sainte-Marie 

Polje rada o. Jakova skučenih je razmjera. Otok 
Sainte-Marie na sjeveroistočnoj obali madagaskarskoj 
dug je 55 kilometara, dok mu najveća širina iznosi sedam 
i po kilometara. Površina mu ne prekoračuje 165 četvor¬ 
nih kilometara. Tlo mu, nešto neravno, izdiže se najviše 
50 metara iznad mora. Jasno je da problem udaljenosti 
ne će biti najteži. Klima je topla, vlažna, prija raskošnoj 
vegetaciji, ali očito loše djeluje na ljudsko zdravlje. Broji 
jedva 8.000 stanovnika, među kojima su Evropljani ri¬ 
jetki: Kolonisti, vojnici ili članovi civilne administracije. 

Novi se misionar čudi ovom malom svijetu, zatvore¬ 
nom, daleko od Francuske, odakle mu škrto stižu vijesti 
i potrebna pomoć. Kolike li razlike ovog svijeta od sna¬ 
žnih seljaka u Cantalu! Većina je kuća nepravilna. Svijet 
živi napola nomadski; slabo se brine za pouku djece. Vrlo 
je nesmotren, ali se ipak čvrsto drži tradicionalnih običaja. 

Vračari uživaju ugled jedva nešto okrnjen Evanđe¬ 
ljem. Svijet se drži najglupljeg sujevjerja. Otkako nešto 
Pjed trideset godina Dalmonđ osnova misiju, broj je kršte- 
nih porastao, ali većina još nije pravo pokršćanjena. Ne¬ 
znanje je vjersko veliko. Osim toga zloporaba pića; izgre- 

di mornara za iskrcavanja; primjer nekih Evropljana do¬ 
sta prinosi razvratnosti. Budući da je obuka slabo raširena, 
teško je ovom svijetu shvatiti evanđeoski ideal. 

Ipak plemenite duše odgovaraju misionarskim po¬ 
ukama. Neke se žene ne zadovoljavaju samo slušanjem 
katekizma nego ga od svoje volje tumače drugima. Djeca 
sačinjavaju najpoučljiviji dio stada, u koji misionar stav¬ 
lja najviše nade. 

Ukratko, uz nekoliko dobrih stabljika polje je prekri¬ 
veno krhkim pramovima brojnih pokvarenih ili rđavih 
biljaka. 

Katolička misija. 

Radi obrađivanja više nepovoljnog tla nastanila se ka¬ 
tolička misija u glavnom mjestu uz administrativno sredi¬ 
šte, odakle može rasprostirati svoje zrake po čitavom oto¬ 
ku. Misiju sačinjavaju dvojica svećenika isusovaca, jedan 
brat pomoćnik i zajednica sestara sv. Josipa iz Clunv-a. 
Škola za dječake, za koju se brinu misionari, i škola za 
žensku mladež, koju vode redovnice, postoje više godina. 
O učenicima i učenicama tvrdih glava, od kojih se ne tra¬ 
ži previše, može se reći da dosta napreduju. 

Uz škole postoji također katekumenat za muške i za 
ženske, kojima se uz spremanje za krštenje daje usred 
zemlje pravilna formacija pod nazorom. 

Put je bio točno označen pa se od o. Jakova nije tra¬ 
žilo drugo nego da nadzire i unapređuje organizme, koji 
su se već razvijali. 

Ozbiljna zapreka 

Međutim ovdašnja pastoralna metoda nije sličila pa¬ 
storalnoj metodi starodrevnih kršćana u Francuskoj. Od 
novog se duhovnog pastira tražilo da se polagano aklima- 
tizira; da se prilagodi; da dobro pozna psihologiju i običaje. 
Prije svega bilo mu je prijeko potrebno naučiti urođenički 
jezik onog kraja. Je li o. Jakov upitao samog sebe, da li 
ima dar jezika! Nije mu trebalo dugo čekati, da se uvjeri, 
kako ga narav nije nikako razmazila u pogledu ove najva¬ 
žnije stvari. Urođenički mu je jezik teško išao u glavu, 


premda se smatrao jezikom, koji se lako uči. Međutim 
overnjanska žilavost ne dade se prestrašiti. O. Jakov ulaže 
napor, ulaže dane u učenje ovog jezika, u razgo varan je 
ovim jezikom. Šest mjeseci iza svog iskrcavanja piše bratu 
isusovcu: »Nemam šta da ti kažem, jer još nisam ništa 
učinio. Učiti urođenički jezik, poučavati školsku djecu u 
katekizmu, izreći kratku propovijed nedjeljom za bjelačke 
Mise, nekoliko osoba ispovijediti, malo opažati i nastojati 
oko aklimatizacije — to je eto sav moj rad«. Često je govo¬ 
rio o svom učenju jezika. Sokolio je u tom pogledu samo¬ 
ga sebe, jer je bio uvjeren, da je poznavanje jezika prijeko 
potrebno, da se dušobrižnički poslovi mogu s uspjehom 
obavljati. 

Ako usporedimo napredak o. Jakova u učenju jezika 
s mlađim i nadarenij im misionarima, moramo priznati, 
da je bio daleko od prvog mjesta. Današnji misionar počne 
iza jedne godine dolično govoriti urođenički, dok su o, Ja¬ 
kovu bile za taj uspjeh potrebne tri godine. Valja priznati, 
da se nakon toga vremena mogao tako jasno izražavati, da 
su vjernici razumijevali. 

Borba sa zdravljem 

Iz vlažnog i toplog podneblja vrebao je na misionara 
strašan neprijatelj — groznica. O. Jakov nije u tom pogle¬ 
du imao nikakvog privilegija. 1876. zahvati ga žutica tako, 
da umalo ne podleže. Pametno zaključuje: »Vidim i zna¬ 
dem da klima traži umjerenost u radu«. 

Više mjeseci pomagao mu je svojom prisutnošću i 
svojim iskustvom njegov predšasnik o. Cazeaux. Zatim je 
mogao sam upravljati barkom. Ulagao je svu energiju u 
poslove, a oni se sve više množili. Doskora ga poslovi tako 
pritisnuše, da se iscrpio. 1878. nalazimo ga u bolnici na 
kraju sila. Izjedala ga groznica. Liječnik je mislio da mu 
treba dugog počinka pa ga u tu svrhu primora da otplovi 
na otok La Reunion. 

Ovaj povratak u Saint-Denis; ovaj ponovni dodir s 
drugim očima i s dragom braćom mogli su biti samo na 
okrepu njegova nutarnjeg raspoloženja. Čisti visinski 
zrak i primjerena njega povratiše mu zdravlje. Čim mu 
se počela snaga vraćati, smatrao se sretnim, što je mogao 

pomagati mjesnom svećenstvu služeći se bez napora ma¬ 
terinskim jezikom. Ovdje je kao i u Cantalu preuzimao 
blagdanske propovijedi. Drago mu je bilo, što je na ovaj 
način mogao pokazati zahvalnost, što ga je svećenstvo do¬ 
čekalo s naklonošću. 

Naravski da je jedva čekao povratak u svoju misiju. 
Napokon se odredio dan odlaska, ali je trebalo čekati pa¬ 
robrod, koji nikako da se pojavi na horizontu. Poglavari 
mu pređiožiše da za vrijeme čekanja daje tridesetdnevne 
duhovne vježbe »Braći kršćanskih škola«. Ovaj posao, koji 
je svakako tražio pripravu, bio mu je osobito drag, jer mu 
je pružao zgodu, da se još više zadubi u duhovnost sv. Ig- 
nacija. Možda je govorio samom sebi, kako na taj način 
barem djelomice postizava blagodati treće kušnje. 


Apostolat u Sainte-Marie 

Postavismo apostolski okvir na Sainte-Marie. Nema 
tu nikakva romantizma. Od misionara se traži neprestana 
pažnja, neprestano odricanje. Pogledajmo ovdje malo 
o. Jakova, da procijenimo njegove sposobnosti i njegovu 
požrtvovnost. 

Nije došao ovamo s revolucionarnim osnovama, jer je 
znao cijeniti zasluge svojih predšasnika. Nastojao je da¬ 
kle da što bolje razvija ustanove, koje su već postojale. 

Tako se prihvati najprije formacije djece, jer su ona 
pristupačnija od odraslih. Pomagao je brata pomoćnika 
Darboulda, upravitelja škole za dječake. Isto je tako po¬ 
magao čč. sestre hvaleći bez prestanka njihove sposobno¬ 
sti i njihovu požrtvovnost. Trebalo je žilavog napora da 
kršćanska nauka uniđe u glave pregrijane suncem. 

Dolazila je na red posliješkolska budućnost. Problem 
nije današnjeg datuma. Nakon izlaska iz škole ostaje mu¬ 
ška i ženska mladež bez posla i često pada u kaljužu. Kako 
da se osigura ovoj mladeži zarada svagdašnjeg kruha, 
normalna ženidba, udaja? Živo se tražilo rješenje. O. Jakov 
dade se na stručnu formaciju. Overnjanskom je seljaku 
bilo teško gledati vrlo plodno tlo, ali neobrađeno. Treba 
uputiti mladež u poljodjelstvo. Srećom posjedovala je mi¬ 
sija zemljište vrlo zgodno za namjeravano iskustvo. 

I tako o. Jakov postade osobnom odlukom ravnate¬ 
ljem obrađivanja zemlje. Organizirao je rad; zapošljivao 
mlade nemarnjake; nadgledao poslove; ispravljao pogre¬ 
ške. Svojim nastojanjima uspio je da je ova mladež ne¬ 
kako zavoljela poljski rad. Uzbudljivi uspjesi zanose ga i 
potiču na oduševljeno opisivanje, koje upravlja u prvom 
redu svojoj obitelji u Cantalu. Proizvode svoga polja: ka¬ 
vu, kakao, karanfile prodaju na La Reunionu hraneći time 
školsku blagajnu kao i blagajnu siromaha. Najveći se nje¬ 
gov uspjeh prema vlastitom shvaćanju sastojao u odgaja¬ 
nju urođenika, koji su prema njegovu pisanju napuštali 
stare običaje dajući se ozbiljno na poljodjelstvo, gajeći 
klinčac, kavu i kakao. 

U isto vrijeme stvoren je program za stručnu forma¬ 
ciju ženske mladeži. Radionica se pod nazorom čč. sestara 
razvija i počinje doskora privlačiti majke. Napokon se 
razni predmeti šalju u Toulousu, u Bordeaux, pa i u Pa¬ 
riz, gdje dobivaju za opće izložbe 1878. brončanu medalju 
za rafiju (liko jedne afričke palme) te pohvalu za rogožine, 
za šatore, za kapice, kutije za cigare od palmina vlakna. 
Za početak je popis nagrađenih učenica bio zanimljiv. 

Zar početak ovakve metode ne zaslužuje s pravom 
čestitke sa strane javnih auktoriteta i pravih odgojitelja 
mladeži? Očito da je o. Jakov pravo gledao i da je dokazao 
svoju smionost. Ovo je u ovakvim prilikama bio jedino 
praktičan put za nadopunjavan je školskog poučavanja. 

Sam se o. Jakov čudio svome uspjehu i počeo se pitati, 
da li ga ovaj posao vodi izvan njegova misionarskog pod¬ 
ručja. Svjetovao se sa svojim prijateljima u Francuskoj 
služeći se riječima, kojih ni sv. Pavao ne bi odbijao: »Evo 
misionara, koji postaje svima sve iznutra i izvana. Bavi 
se svime: ljudima, stokom i drugim stvarima, a sve to čini, 
da predobije duše ne postajući time ni trgovcem, ni vara¬ 
licom, ni škrticom, ni rasipnikom nego ljubeznim i da¬ 
režljivim.« 


Prijatelj siromaha 

Pohvalni nadimci »ljubezan i darežljiv« pristaju pot¬ 
puno o. Jakovu u radu među siromasima. Bilo je mnogo 

svijeta bez sredstava za život, bez posla. Svi se ovi bez 
skrupula držali misije s uvjerenjem, da će se ona uvijek 
lako izvući iz neprilike. Jedni su tražili posla; drugi su 
bili nesposobni za posao. O. Jakov htio je da svima po¬ 
mogne. 

Misijska je kasa bila obično prazna. Misionar se opet 
i opet obraća na svoje kod kuće moleći poput prosjaka da 
pomognu nesretnicima, siročadi, gubavcima i drugima. 
Rodbina predlaže, da će mu poslati dobrog vina. Misionar 
odgovara: »Ne znam, šta ću s tim darovima. Pošaljite mi 
mjesto toga vina u novcu, koliko ono vrijedi, i ja ću ga 
odmah potrošiti za siromahe«. 

Oskudica u živežnim namirnicama bila je najveća; ali 
on u svojoj ljubavi želi da se i među njegovim vjernicima 
blagosliva bračna veza kao što se to u Evropi čini. U tu 
svrhu piše svome bratu Gabrijelu, moleći ga usrdno da mu 
pošalje prstenja. O. Gabrijel, slabo upućen u ovu vrstu 
darova, počeše se u neprilici iza uha, ali se ipak snađe. 
O. Jakovu bilo drago gledajući radost mladenaca radi 
prstenova, koje im je pružao blagoslivajući njihovu bra¬ 
čnu vezu. 

Neumorni vjeroučitelj 

U evanđeoskom pogledu nije stanovnicima otoka 
Sainte-Marie ništa manjkalo toliko, koliko jasno poznava¬ 
nje vjere. Nisu bili rijetki izražaji religioznosti, ali je su- 
jevjerje vladalo gotovo svuda. Radi toga bilo je prijeko 
potrebno da se ovom narodu razlaže kršćanska nauka. 
O. Jakov nije ni čas oklijevao da svoje najbolje vrijeme 
ulaže u tumačenje katekizma. Uz njega se nalazio isusovac 
Talijan o. Piras. njegov zamjenik .istjeran iz svoje domo¬ 
vine za revolucije 1848. Bio je to misionar, koji je urode- 
nički govorio bolje nego materinskim jezikom, koji je više 
manje zaboravio, a francuski nije nikad dobro naučio. Bio 
je vrstan i marljiv vjeroučitelj. S oduševljenjem je pro¬ 
vodio osnove o, Jakova, koji je usprkos žezi počeo pro¬ 
laziti otokom, da upozna razne misijske postaje; Putovao 
bi pješke ili na starom magarcu, tako mršavu da je jedva 
nosio čovjeka, Metodički je razlagao katekizam i pojedince 
spremao na krštenje ili na Pričest. Katkada su mu nasto¬ 

janja bijedno propadala. Zarđalo naime urođeničko pam¬ 
ćenje opiralo se svakom uspješnom radu. Misionar je po¬ 
navljao svoja obilaženja, poticao svijet. Koncem jedne ili 
dviju godina pošlo mu je ipak za rukom da krsti dosta ve¬ 
lik broj. 


Otac sviju 

Za ovih obilaženja otokom misionar je bolje upoznao 
tamošnji svijet. Tom je zgodom pronalazio bolesnike, bes¬ 
kućnike, ali se također približavao lijenčinama i jogunica- 
ma. Svima je nosio svoju naklonost, nudio svoje usluge. 
Tako postade doskora prijateljem svih, ljubljenim i po¬ 
štovanim ocem. 

Brat pomoćnik Darbould, koji je o. Jakova gledao 
na djelu, izvješćuje kasnije, kako je sticao simpatije. 
»Nije kod njega bilo žestokih riječi, iverja srdžbe, nego je 
uvijek gospodario samim sobom. Slušao je one, koji su 
mu se tužili, koji su se međusobno prepirali, i onda im go¬ 
vorio o Bogu, o uvredi, koja se nanosi Bogu grijehom; 
rješavao njihove teškoće; izmirivao povsađene. S crncima 
je postupao kao i sa bijelcima, protivno običajima, kojih 
su se držali tadašnji Evropljani«. 

Drugi svjedok prikazuje nam o. Jakova kao misionara, 
koji za svojih obilaženja objeduje na urođenički način, na 
bananinu lišću, služeći se kašikom i čašom od lišća, bez 
odvratnosti, jednostavno, na veliku radost tamošnjeg svi¬ 
jeta, koji se je radovao dolasku misionarevu nazivajući ga 
katkada »svećenikom, koji dođe iz neba«. 

V. o. Vogel, član Kongregacije Duha Svetoga, dugogo¬ 
dišnji upravitelj misije na Sainte-Marie u 20. stoljeću, 
saopćava nam lijepu uspomenu na o. Berthieu-a, koja se 
očuvala među nekadašnjim njegovim vjernicima kao i ri¬ 
ječi, kojima su se služili 1880. još kao djeca; riječi, koje 
zlata vrijede: »O. Berthieu bio je dobar«. 

Utjeha je bila za misionara, što je unaprijedio kršćan¬ 
sku vjeru na Sainte-Marie. Nema sumnje da još nije za 
n J e gova vremena kucnuo čas obraćenja u velikom broju. 
Bacale su se istina mreže, ali se nisu punile. Valjalo se za¬ 
dovoljavati ribarenjem na udicu. Malo pomalo hvatanje 

riba bivalo sve plodonosnije. O. Jakov nije snovao drugo 
nego da ovaj svoj posao nastavlja u malo zabačenom kutu 
Indijskog oceana, ali će nažalost vanjski događaji pomrsiti 
njegove osnove i prenijeti ga u druge misijske krajeve. 

III 


»Kad vas istjeraju iz jednog grada, 


bježite u drugi« 


Dekreti 1880. 

Socijalni je mir vladao na otoku Sainte-Marie. Nika¬ 
kav se progon nije mogao predviđati. S jedne strane mi¬ 
sionare su poštivali i voljeli njihovi vjernici, pa i sami 
pogani, naročito siromasi i gubavci; s druge su opet strane 
administracije, civilna i vojnička, znale cijeniti misionar¬ 
ski rad pa su rado pomagale. I tako na tom polju misionar¬ 
skog rada nije nitko mogao očekivati blizinu kakova 
ciklona... 

Oluja udari iz Pariza. Žestoka protuvjerska bujica 
natjera vladu na isusovce. 29. ožujka 1880. pojaviše se ču¬ 
veni dekreti za izgon. Sinovi se sv. Ignacija nisu više 
trpjeli na francuskom tlu. Kolegiji se pozatvaraše, reziden¬ 
cije raspršiše, velik broj isusovaca skloni se u druge zem¬ 
lje. Govorilo se da se nišani samo na isusovce, dok će u 
stvarnosti oluja iza 1900. za Waldeck — Rousseau-a i 
Combesa zahvatiti i druge redovničke zajednice raskinuv- 
ši veze također sa Sv. Stolicom. 

Prijetnje 

U to vrijeme još nije Clemenceau izbacio u svijet lo¬ 
zinku: »Antiklerikalizam nije izvozni predmet«, nego se 

više deralo: »Naš je neprijatelj klerikalizam!« Državni su 
se zakoni morali primijeniti također na La Reunion i na 
Sainte-Marie kao i na metropole. O. Jakov i njegovi dru¬ 
govi pažljivo su pratili razvoj događaja. 

Uostalom je revnost mjesnih činovnika samo oživ¬ 
ljavala njihov strah. Kolonijalni je namjesnik Fougere pi¬ 
sao isusovačkom starješini da spremi predaju misije oče¬ 
kivanim nasljednicima. Time se mislilo na inventar bo- 
goslužnih i drugih misijskih predmeta: na procjenu isu¬ 
sovačkih pokretnina. Sve se to trebalo predati vanjskom 
kleru, koji bi imao naslijediti isusovce. 

Prijenos, stvar svakako vrlo neugodna, obavio se je 
bez komplikacija. Pokretnine su bile vrlo skromne, jer 
misionari nisu imali drugo osim onoga, što im je bilo po¬ 
trebno za svagdašnji život. Naravski, najviše su se čudili 
građani, ali uza svu veliku bol nisu pomišljali niti na 
najmanji otpor. 

Međutim činovnici, koji su do jučer bili u vrlo lijepim 
odnosima s misionarima, nisu se više usuđivali dolaziti u 
crkvu i posve prekinuše veze s njima. Tek nekoliko tak¬ 
maca Nikodemovih, kojih je uvijek bivalo, pokazivali su 
svoje osobne simpatije, dok neprijatelji nisu tajili više 
svoga zadovoljstva izrabljujući sve prilike da u misionari¬ 
ma uzbude malodušje i da ih potaknu, neka se udalje. Bili 
su to bećari, konkubinarci i drugi nitkovi, koje je sveće¬ 
nikovo karanje vrijeđalo i koji su se drzovito osvećivali. 

O. Jakov, odgovoran za zajednicu i za vjernike, pro¬ 
življavao je teške dane. Bilo je opasnosti da se ova kušnja 
produlji. 

Kratkotrajna odgoda 

V. o. de La Vaisiere, redoviti poglavar misije na Ma¬ 
dagaskaru, nalazio se u Francuskoj u vrijeme, kad se po¬ 
javio dekret za izgon isusovaca. Pokušao je da spasi usta¬ 
nove Indijskog oceana. Zar ne bi od koristi bilo, kad bi 
se održale katoličke misije u Saint-Denisu i na Sainte- 
Marie? Da li su se uzele u obzir nezgode izgona, koji nije¬ 
dan motiv nije mogao opravdati pred narodom? Dokazi su 
živo djelovali na ministre mornarice i vanjskih poslova te 

odlučiše da ne će uznemirivati otoke Indijskog oceana, pa 
se prema tome mogao nastaviti misionarski rad. 

Misionari počeše lakše disati. Civilne se vlasti oslobo- 
diše brige, da smjeste druge svećenike dobrovoljce, koji 
uostalom ne htjedoše doći. Na La Reunionu pozvala je di¬ 
jeceza dobrovoljce, ali se nitko ne odazva. Nezgodno je bi¬ 
lo ostaviti župu bez novoga župnika. 

Ipak su vijesti iz metropole uznemirivale misionare. 
Dočulo se da je brat o. Jakova Gabrijel istjeran iz kolegija 
u Sarlatu i da je poslan kao misionar u Indiju. Kolikog li 
udarca za obitelj! O. Jakovu nije bilo teško odgonetnuti 
tjeskobu majke, koja se nadala da će sačuvati u Evropi 
svoga drugog isusovca. Stoga joj izdaleka upravlja pismo 
puno nježnosti i kršćanskog osjećanja: »Suosjećam duboko 
Tvoju bol, draga majko, kao i bol svih dragih prijatelja. 
Želio bih da vam svojom ljubavlju tu bol što više ubla¬ 
žim. .. Nema na svijetu ništa ljepše od zvanja, kojim nas 
je Isus počastio. Svi ste vi dionici našeg zvanja svojim 
osjećajima, djelima kršćanske ljubavi, plemenitim žrtva¬ 
ma. Budimo svi apostoli — vi kao i mi!. . . Govorim vam iz 
iskustva: Nema zvanja na svijetu, koje bi kao naše pri¬ 
vlačilo srce odijelivši ga velikodušno od druge ljubavi. 
To je milost, koju dragi Bog daje«. 

Obećani mir misionarima ne potraja dugo. Dosta je 
bila promjena jednog ministra u Parizu, da iznova provali 
antiklerikalizam. Trebalo je zakon primijeniti. Misionari 
moradoše otići. Ne gleda se na žalost napuštanja dobrih 
vjernika na Sainte-Marie. O. Jakov, koji se isticao svojom 
nepresušivom dobrotom, oštro prekorava ovaj put mje¬ 
sne činovnike: 

»Politička administracija ovdje je kao i posvuda: Ne¬ 
pravedna, odvratna, sićušna u velikom i u malom«. 

Rastanak 

Zadnjih tjedana misionar se sav trošio na korist svoga 
stada: Krštavao je odrasle, razlagao katekizam, spremao 
duhovnim vježbama za prvu sv. Pričest, vjenčavao, sređi¬ 
vao brakove, trčao amo tamo po otoku, tražeći bolesnike 
da završi pohodom svojih dragih gubavaca u Satakoly-u. 
jegov Dnevnik tih dana odaje da mu je srce bilo žestoko 

uznemireno. Svjetovao je, sokolio, obećavao. »Ostavio sam 
ih žalosna srca, jer sam volio ove jadnike usprkos ili ra¬ 
dije zbog njihove strašne bijede«. Ove riječi odaju slom¬ 
ljeno srce misionarevo za tih bolnih časova. 

Zamjenik o. Jakova nikako ne dolazi. Zadnji se čas 
približavao. O. de La Vaissiere smatrao je da je položaj 
misionara neizdrživ, pa odluči da ih pošalje na Madagas¬ 
kar. Sam će najaviti u crkvi njihov odlazak smirujući 
kršćane obećanjem da će ih misionari posjećivati dva tri¬ 
put u godini, dok ne dođe određeni svećenik. U društvu s 
o. Jakovom obavijestio je namjesnika o definitivnom od¬ 
lasku isusovaca. Namjesnik je bio nezadovoljan, što još 
nije stigao očekivani svećenik pa se nije toliko žurio s 
primjenjivanjem dekreta o izgonu. Nije se usudio ili nije 
mogao promijeniti naredbu. Misionarima je obećao da će 
im dati mjesta na kolonijskom parobrodu, koji ide prema 
Madagaskaru, dok je zapravo što dulje otezao predviđe¬ 
nim odlaskom. Parobrod »Levrette«, o kojem se radilo, 
zatreba najednoć neodgodive popravke. Drugi parobrod 
»Nievre« mogao je primiti i misionare, ali namjesnik 
uskrati svoje posredovanje. Treći je brod zakupljen, ali 
vlasnik najedamput iščeznu. Napokon misionari biše pri¬ 
siljeni da potraže pomoć kod kršćanina Bretonca Doutre-a, 
vlasnika čamca 4 metra duga i 1.20 metara široka. Breto- 
nac pristade da će ih prevesti u Tamatavo za 150 franaka. 

U brojnim pogibeljima 

»30. rujna, u 3.30 poslije podne«, pripovijeda o. Jakov, 
»iza zadnje molitve u crkvi, u kojoj nije više bilo Gospo¬ 
dina, pođosmo. Moji se drugovi dobro drže, ali moje slom¬ 
ljeno srce nije moglo više odoljevati. Ipak sam gušio je¬ 
caje. Sva četvorica uputismo se u ime Gospodnje prema 
luci za ukrcavanje«. 

Putnici i svi drugi promatrali su čamce s čuđenjem. 
Zar na ovakvu čamcu ne prijete najveće pogibelji? Čamac 
je nosio značajan naziv: »Korisno« . .. Svakako će kori¬ 
stiti, ali uz izazivanje jake tjeskobe. »Jedanaest osoba", 
reći će o. Jakov, »zguralo se u ovaj uski prostor dotičući 
se međusobno laktima; prisiljeni da sjede ili leže na da¬ 
skama; držeći se, kao što su već znali, da ne padnu u mo¬ 

re.. - (< Promatrao je omiljelu obalu. Da li će je ikada po¬ 
novno vidjeti? 

Doskora eto jake oluje, koja se poče po volji igrati 
čamcem. Blago putnicima, koji ne pate od morske bolesti! 
O. Jakov po svom običaju najviše trpi. Ova se bolest kao 
i bolest zubi vrlo osjeća, primjećuje nešto zlobno, ali ne 
budi saučešća radi male pogibelji, budući da na kopnu 
uvijek iščezava. Ležao je 22 sata ništa ne gledajući, ništa 
ne pijući, ništa ne jedući. Kad koncem drugog dana čamac 
»Korinso« iskrca putnike u Tamatavu, svatko se čudio da 
se putovanje svršilo u tako kratko vrijeme. Valjalo je pri¬ 
znati, da se je pustolovina mogla vrlo loše svršiti, dok je 
eto, Bogu hvala, posve uspjela. 

Misionari su stupali sada tlom Velikog otoka, na ko¬ 
jem je mnoštvo pogana tražilo brojne apostole. 

Treći dio 


Misije 
na jugu 



I 


Među Betsilejima 


Tananarivska uzbrdica 

U bratskoj zajednici brzo nadoknadiše o. Jakov i nje¬ 
govi drugovi štetu, koju im nanesoše oluja i morska bolest. 
Bez gubljenja vremena organiziralo se putovanje iz Ta- 
matava u Tananarivo, gdje će o. Jakov doznati za svoje 
nove dužnosti. 

Već je ovo putovanje podsjećalo na čitavu povijest. 
Evanđeoski pioniri prevališe ga dvadeset i pet godina 
prije. Mons. Solages zaustavio se 1832., dosta prije osnut¬ 
ka misije u blizini Andevoranta, stotinjak kilometara da¬ 
leko od mjesta odlaska, gdje kao žrtva svoje revnosti pod- 
leže oskudici i groznici. Trebalo je snositi teškoće putova¬ 
nja jednog tjedna, da se dođe do grada, u kojem je bora¬ 
vila madagaskarska kraljica. 

S bratom pomoćnikom Lejeune-om i dvadeset i tro¬ 
jicom nosača zaputi se o. Jakov 7. listopada 1881. Cesto 
se opisivala tananarivska uzbrdica. U šumi s istoka susre¬ 
le se putnici sa skupinom urođenika malgašana i va- 
zaha (bijelaca), koji su se dugo i naporno uspinjali uz 
strminu. Filanzana ili stolica, koju su nosači nosili, bila je 
centralnom točkom ove karavane. Iz svojeg živahnog i 
spontanog pera ostavio nam je o. Jakov opis ovog puto- 

vanja, koji vrijedi više nego mnogo drugih. Drago nam je, 
što ga možemo ovdje navesti: 

»Najmivši za čitavo putovanje barem osmoricu snaž¬ 
nih momaka, koji će vas nositi, i još nekoliko njih za prt¬ 
ljagu, smjestit ćete se u neku vrstu kožnatog fotelja, koji 
je dobro pričvršćen za dvije ručke, i najedamput će vas 
četvorica nosača vrlo složno i brzo dignuti kao pticu na 
svoja snažna ramena i ponijet će vas gotovo trčeći. Ne za¬ 
ustavljajući hoda nosači se izmjenjuju poprilici svakih 
stotinu metara. Uvijek će kasati, dok dosta često trče. 
Vrlo je ugodno putovati na taj način, koji u ovim kraje¬ 
vima vrlo korisno nadomještava druga sredstva kretanja, 
jer su, valja reći, ovdje nepoznata i nepraktična. Da sam 
morao za ovog putovanja jašiti na konju, izmučio bih se 
uza svu svoju prijašnju naviku i ne bih ga tako brzo za¬ 
vršio. Naši su nosači ljudi za se. Ovo im je zanat, koji u 
svakom pogledu divno izvode. Ne bih zaista vjerovao, da 
su ovako sposobni, da ih nisam vidio na djelu«. 

Ovo je iskustvo pomoglo misionaru da dođe do drago¬ 
cjenih opažanja, koja su se ticala nesamo srčanih nosača 
nego i običaja ove zemlje. Doskora će mu se pružiti pri¬ 
lika, da ovo iskustvo dopuni. 

Dani okrepe 

Odmah na počecima dolaska u Tananarivo zanio 
o. Jakova mar, ljubav, polet redovničke zajednice kao i 
pojedinih župa. Dojmovi, što ih je opisao ne mogu biti 
bolji. 

Među subraćom, od kojih većinu još nije poznavao, 
osjećao se odmah pun zadovoljstva. »Mi smo za prvog sa¬ 
stanka kao stari prijatelji, koji se slučajno susretoše .. . « 
Bio je tako sretan da je mogao pozdraviti oce, koji rade 
u gradu, kao i one, koji su zaposleni u okolini. Od tog vre¬ 
mena uveo se običaj da se misionari svakog mjeseca okup¬ 
ljaju u glavnoj rezidenciji. Razgovori, bratska bockanja 
oživljavaju ove sastanke i sve krijepe. Sudjelovanje 
o. Jakova u ovim sastancima bilo je na svom mjestu i pra¬ 
ćeno dobrodušnošću. To su naime bile njegove naravne 
odlike. Poslije će iz seoske samoće često uzdisati za ovako 
ugodnim susretajima. 

Što se kršćana tiče, odmah je otkrio njihovu izuzetnu 
vitalnost. Poslušajmo njegove posve svježe dojmove iza 
velike sv. Mise u andohalskoj crkvi na svršetku duhovnih 
vježbi, što su ih djeca obavila. 

»Na intonaciju »Asperges me« odgovara kor s bezbroj¬ 
nim glasovima tako složno, tako izražajno, tako skladno, 
da to nisam nikad ni vidio ni čuo. Ovdje naime svatko 
pjeva, svijet voli glazbu..., osjećajan je za harmoniju«. 
Jasno je da ga ne osvojiše ni glasovi njegovih župljana u 
Cantalu, kao ni oni na Sainte-Marie, kao što ga osvojiše 
glasovi u Andohalu. Ovdje se nalazio u prisutnosti mladog, 
revnog, složnog kršćanstva, koje ga je punilo divljenjem. 

Dani su u Tananarivu i okolini prolazili u nepresta¬ 
nom ushićenju. O. Jakov posjetio je četiri župe i okolne 
seoske postaje. Divio se onom, što je već učinjeno. Crpao 
je pouke, koje će mu biti od koristi za njegov doskorašnji 
rad. »Osvajaju me udivljenje i zahvalnost Gospodinu na¬ 
šem radi dobra, što ga već izvede usred ovog naroda kao 
i radi još većeg dobra u budućnosti, koja se, kako se na¬ 
dam, sprema«. 

Misija na jugu 

Ovu svoju budućnost posvetit će o. Jakov misiji u 
Fianarantsoi među Betsilejima na jugu. Iza deset dana za¬ 
puti se u betsilejski glavni grad, udaljen od Tananariva 
418 kilometara. Putovao je u nosiljci visoravnima. Bilo 
mu je dopušteno, da jedan tjedan kuša radost ljuljanja, 
što su ga proizvodili nosači. 

Spomenimo ovdje glavna mjesta katoličkih misija na 
Madagaskaru. Misije su osnovane najprije u Tananarivu, 
i to 1861. Iza smrti Ranavalone Prve misija se ovdje kao i 
u Tamatavu dobro učvrstila. Istom kasnije zađoše misio¬ 
nari u najbližu okolinu, a zatim pođoše mnogo dalje, dok 
se ne nastaniše u Fianarantsoi Mananjary-u i drugim 
centrima. 1881. razdijeliše se misionari u tri glavne sku¬ 
pine: Skupina u Tananarivu brojila je 27 otaca ili braće 
pomoćnika, a radili su u četiri gradske župe i u 13 seoskih 
distrikata. U skupini u Fianarantsoi bilo je 9 otaca sa 
6 braće pomoćnika, a radili su u četiri distrikta izvan gra- 

da. U Tamatavu i Mananjary-u bila su zaposlena četiri 
oca i dvojica braće pomoćnika. 

Za teritorij prostraniji od Francuske ova je mreža 
penetracije bila još uvijek slaba. To će stanje uza sva po¬ 
jačavanja još dugo trajati, pa će biti razumljivi ponavljani 
vapaji tamošnjih misionara: U pomoć! Pošaljite nam po¬ 
slenika! 

U Betsileu se krčilo. Seoski su se dijelovi polagano 
predobivali uz veliku oprečnost s jakim kršćanstvom po 
centrima, naročito u Tananarivu. Oduševljenje prvih do¬ 
dira proći će ovdje kroz tešku kušnju. Valjat će se ograni¬ 
čiti na početno tepanje, na nesiguran hod još bojažljive 
djece. 

Ambohimadrosi 

O. Jakov imenovan je kapelanom o. Leona Fabre-a u 
Ambohimandrosu, južno od Fianarantsoe. Jučer je u 
Sainte-Marie bio poglavarom, danas zauzima drugi po¬ 
ložaj, vrlo sretan, što se je mogao uputiti u svoj apostolat 
pod vodstvom iskusna muža. Osim toga nije nipošto žalio, 
što je svome poglavaru prepustio odgovornost za ovo mi- 
sijsko područje. 

Općenite prilike, administracija, običaji i vjerovanja, 
naročito prisutnost protestantskih pastora i njihovih vjer¬ 
nika — sve to traži mučno snalaženje. Kao što prije, tako 
i sada dopuštaju nam pisma samog o. Jakova da ga prati¬ 
mo u njegou misionarskom radu među južnim Betsilejima. 

Ambohimadroso ili »Grad napretka« nastade pred ne¬ 
koliko godina. Tananarivska uprava stvorila je admini¬ 
strativni centar na granici područja, na kojem su stano¬ 
vala dva plemena: barasko i betsilejsko. O. Finaz podiže 
1872. misionarsku stanicu. Danas trojica otaca dijele me¬ 
đu sobom poslove u samom centru i u šest ili sedam prN 
ključenih postaja. Jedan brat pomoćnik bavi se kućnim 
poslovima. Jedna učiteljska obitelj, kojoj će se doskora 
pridružiti druge, upravlja školom. Ovi suradnici, živeći u 
potpunoj slozi, bili su puni žara u svojim poslovima. Svijet, 
kojemu je trebalo propovijedati Evanđelje, opirao se sna¬ 
žno i podmuklo. 

Siromašni seljaci 

Narod nije osjećao ispočetka mnogo privlačivosti za 
vjeru. Najbolji postadoše protestantima, dok su se pogani 
čvrsto držali svojih tradicija i djedovskih običaja. Pouča¬ 
vanje istom počelo, a pogani nisu znali ni čitati ni pisati. 
Prije nego što je Evanđelje probudilo u njima naravno 
velikodušje, izgledali su misionarima vrlo pohlepni za 
novcem, koji je uostalom bio rijedak. Vrlo živahni kult 
pokojnika tražio je bez sumnje vrlo velike troškove pa su 
na masionare navaljivali s molbom, da im pomognu. Veći¬ 
ni se tih molba nije moglo udovoljiti. O. Jakov ne prestaje 
moliti milostinju od svoje obitelji i od prijatelja u Cantalu. 
Sad je rječitiji nego ikada prije: »Mnogo ih je, koji dolaze 
k nama tražeći pomoć usprkos političkoj nemilosti. Zar ho¬ 
ćete da ih odbijemo pa i onda, kad ništa nama samima ne 
preostaje? Pokušajte da to sami učinite, kad vaša gladna 
djeca traže od vas zadnji komad kruha!« 

Oskudica pomoćnih sredstava 

Ovo pismo sadrži priznanje da je misija bila siroma¬ 
šna. I zbilja su oci stanovali u tijesnoj kući u centru. Op¬ 
ćenito govoreći nisu imali kruha. Zbog oskudice nisu po¬ 
lazili u Fianarantsou češće nego svaka dva mjeseca. 

O. Jakov nije se tome čudio, jer se je bio već privikao 
na oskudijevanje. Oskudica nije nipošto smanjivala nje¬ 
gova poleta. Da razvedri svoju zabrinutu majku, pripo¬ 
vijeda joj, kako je jeo dudov svilac i kako je čvrsto odlu¬ 
čio da će jesti i skakavce, »prave skakavce, skoro onakve, 
kakvih ima po Francuskoj ... To su dva probrana jela za 
urođenike. Počašćen sam da pripadam njihovu broju, 
premda ne osjećam baš njihova teka za ovakvom hranom«. 

Biti sve svima 

Mnogo je teže bilo prilagođivanje u apostolskom radu. 

Kolike li razlike između Betsileja i stanovnika na oto¬ 
ku Sainte-Marie! Uza sve to mora misionar nastojati da 
»bude svima sve, da sve predobije za Krista«. Vrline se mi¬ 
ješaju s nedostacima. Promatrač, koji gleda samo povr¬ 
šinu i vanjske odnose, ne otkriva drugo nego velike 

manjke. Kako da se u ove duše, još zatvorene svakoj 
kulturi, unese svjetlo evanđeosko? Sigurno je, da je tu 
u prvom redu potrebna milost Božja. Međutim o. Jakov 
zaključuje iza nekoliko mjeseci iskustva, da je misiona¬ 
rima uvelike potrebna strpljivost, strpljivost blaga i mila; 
strpljivost onakva, kakvu je Isus predočivao svojim uče¬ 
nicima. To je bez sumnje prava krepost apostolska. Poput 
o. Jakova mislila su i njegova subraća. 

Vjerska natjecanja 

Kršćanska povijest na Madagaskaru u 19. vijeku nosi 
na sebi obilježje vjerskog natjecanja. Katolički misionari 
nisu mogli ni koraka načiniti, a da se ne bi sudarili s pro- 
testanskom osjetljivošću. Opozicija se je hranila politič¬ 
kom borbom između Francuske i Engleske. Gotovo svi ka¬ 
tolički misionari potjecali su iz Francuske, dok su meto- 
disti stizali iz Engleske. Francuski se protestantizam po¬ 
javi na Madagaskaru istom svršetkom 19. vijeka posredo¬ 
vanjem generala Gallieni-a. 

Lako se ovdje zamjenjivao katolik s Francuzom, En¬ 
glez s protestantom. Često se puta znalo reći: »Time što 
kažeš o nekome da je katolik, rekao si da je Francuz, i kad 
spomeneš Engleza, spomenuo si protestanta«. Stoga je ne¬ 
prijateljsko natjecanje kobno pogađalo i misionare na 
Velikom otoku. 

Druga važna činjenica razjašnjava djelomično loše 
raspoloženje protestanskih pastora i vjernika: Oni prvi 
donesoše Evanđelje na Madagaskar; prvi zauzeše na nje¬ 
mu mjesto. Zaboravilo se na pionire lazariste 17. vijeka u 
Fort-Dauphinu. Evanđeosko metodističko propovijedanje 
datira od 19. vijeka. Engleski metodisti počeše raditi na 
visoravnima 1820., a katolici dođoše istom 1861. To je raz¬ 
log, zbog kojega protestanti surovo pripisuju sebi pravo 
prvenstva. U njihovim očima nisu katolici drugo nego 
uljezi pa su prema njihovu mišljenju bila više manje sva 
sredstva dopuštena da se onemogući napredak katolicizma. 

Uz sporazum sa svojom subraćom morao je o. Jakov 
često pokuditi ovaj nesnošljivi ostracizam, stotine zapreka, 
što su ih pastori i njihovi vjernici stavljali na put evanđe¬ 
oskim nastojanjima katoličke Crkve. Napetost je sigurno 

bila snažna. Nije se nikako živjelo u klimi ekumenizma, 
nego u strastvenoj, borbenoj atmosferi. Katolici su smatra¬ 
li svojim pravom i svojom dužnošću, da šire svoju vjeru, 
dok su s druge opet strane bili primorani, da se bez pre¬ 
stanka bore za mjesto pod suncem, za životni prostor. Da¬ 
leko je bilo i s jedne i s druge strane pretpostavi janje da 
će jednog dana doći do iskrenog međusobnog razumijeva¬ 
nja, do kojeg se zaista i došlo iza više decenija između sta¬ 
novnika na Madagaskaru. 

Neprijateljstvo funkcionera. 

Da li se je moglo očekivati posredovanje s vladine 
strane, da se održi ravnotežje i pravednost? Istina, kralji¬ 
ca je proglasila slobodu vjere, ali na žalost koliko se funk¬ 
cionera rugalo ovom službenom zakonu progoneći dalje 
strastveno misionare i njihove vjernike raznim neugodno¬ 
stima, stavljajući im na put unaprijed podmuklo smišlje¬ 
ne zapreke! 

Uostalom općenita se naklonost kretala prema pro¬ 
testantizmu, naročito od 1868., kad kraljica i njezin sve- 
možni ministar predsjednik Rainilaiarivony prijeđoše pro¬ 
testantizmu odijelivši se otvoreno od katoličke vjere. Pre¬ 
ma poprimljenom mišljenju nije nitko mogao reći, da je 
vjeran podložnik kraljičin, ako se nije s njome molio. Ota- 
le predbacivanja upravljana na adresu katolika; otale pri¬ 
tiskivan je svake vrste; otale prijetnje i tlake ili druge 
sankcije, koje su na veliku kušnju stavljale vjeru neofita. 

Budući da je većina funkcionera, naročito na višim 
položajima, pripadala kraljičinoj vjeri, nije bilo teško 
smetati misionarima u njihovim poslovima. Jedanput im 
se nije davalo potrebno zemljište za dizanje crkve ili ško¬ 
le; drugi put guverner pomaže ostale škole osim katolič¬ 
kih. Ukratko borba je bila ogorčena i gotovo besprekidna. 
Izvještaji i pisma misionara starješinama odaju njihovu 
uznemirenost, razočaranje, malaksalost. 

Suradnici 

O. Jakov nije naslućivao opsega i oštrine ovog natje¬ 
canja. Valjalo je to upoznati i poći tragom svojih pred- 
šasnika da brani položaje Crkve i pravednosti. 

Uostalom odgovornost je padala na njegova starješi¬ 
nu, kojemu je pomogao, kako je najbolje znao poprimajući 
od njega plodove njegova već dugog iskustva. S o. Fabre- 
om uviđao je veliku važnost kršćanskog poučavanja, bez 
kojeg se Kraljevstvo Božje može razvijati samo prividno, 
jer ne zalazi u srca ljudska. Bez kršćanskog poučavanja 
nema promjene ćudoređa u narodu. Prema statistici u 
ambohimandrososkom distriktu poučavalo se šest stotina 
djece u njegovim školama, što dokazuje, s kojim su se 
marom davali misionari uz pomoć urođenika i redovni¬ 
ca iz Cluna-a na promicanje katoličkog poučavanja. 

Starješina i njegov pomoćnik o. Jakov obilazili su 
naizmjence sela osiguravajući tako školsku kontrolu i po¬ 
sjećujući još slabe kršćane. Ova klasična zadaća tražila 
je od o. Jakova velik jezični napor. Istina, već je vrlo do¬ 
bro poznavao jezik, kojim se govorilo na Sainte-Marie, 
ali se taj jezik osjetno razlikovao od jezika, koji se upo¬ 
trebljavao na Visoravni, na kojoj se učio i upotrebljavao 
književni jezik, to jest jezik Hova, koji su se već tada 
nalazili na vlasti. Valjalo se dakle prilagoditi. Misionar je 
osjećao teret ovog jezičnog posla, ali je uz pomoć svoje 
naravne žilavosti došao dotle, da je lako govorio jezikom, 
koji su razumijevali svi stanovnici Velikog otoka. 


Rad u Mananjary-u 

Posebna misija izvede o. Jakova na nekoliko tjedana 
iz njegova distrikta. Valjalo mu je naime doći u dodir s 
mananjaryskini područjem na istočnoj obali. Ovdje se je 
oporavio. Prisustvujući procesiji s Presv. Sakramentom 
na jednoj seoskoj postaji divio se mnoštvu vjernika, koji 
su Lri sata išli u procesiji pjevajući i moleći se. »Bio je to 
lijep dan«, piše misionar. »Sav svijet izašao, naročito pro¬ 
testanti, svi su htjeli vidjeti katoličku molitvu, »molitvu 
u hodu«. 

Naprotiv stanovnici gradića Mananjary-a razočaraše 
ga. Ni bijelci ni domaći svijet, koji se za bijelcima povodio, 
ne odgovoriše njegovu pozivu. Propovijedao je tako rekav¬ 
ši u pustinji. Ovaj neuspjeh potrese njegovim apostol¬ 
skim srcem. Žao mu je bilo bijelaca, koji se udaljiše od 

svoje domovine i padoše u duhovnu bijedu sablažnjujući 
tamošnji narod, izvrgavajući se vječnoj propasti. 

Završetak jednog pokušaja 

Pastoralni pokušaj dođe kraju. Za dviju godina apo- 
stolata, u dodiru s brižnim poglavarom, spremnim da po 
mogne, metode o. Jakova dozreše. Osjećao je da je bolje 
naoružan za svoj rad na Madagaskaru. Ne samo da je 
upoznao narodni jezik, nego i narodne temperamente, na¬ 
rodno ćudoređe, narodne običaje. Na početku se mnogo 
spoticao o velike mane Betsileja bez pouke, ali ih kasnije 
zavoli zbog njihove velike duševne snage. »Iskreno lju¬ 
bim ovaj narod na Madagaskaru s njihovim bijedama«, 
priznaje otvoreno. Radi ove svoje iskrene ljubavi znao 
je naći put do njihovih srdaca i voditi ih pravom Bogu. 

Misija u Ambohinadrosu napreduje. Svjedoče to jas¬ 
no škole, crkve, nove postaje. Ipak se ukorijenila u mi¬ 
sionaru jedna bojazan: Kako da se ubrza razvoj Crkve u 
ovoj zaostaloj zemlji? Želio je, da se pošalju iz Francuske 
što obilnija pojačanja. Rekao je to svojim nećakinjama 
iz Cantala, koje mu povjeriše svoju želju za redovničkim 
i misionarskim životom. 

Predviđajući da sama Evropa ne može snabdijevati 
razne misije svećenstvom i želeći da i sam narod na Ma¬ 
dagaskaru počne sudjelovati u širenju evanđeoske nauke, 
poče o. Jakov misliti na svećenička zvanja iz domaćeg 
svijeta. Njegov san nije bio nipošto utopija. Već je crnac 
Bazilid Rahidy stupio u Družbu Isusovu, postao svećeni¬ 
kom i plodonosno radio. Ali ovaj prvi i dosada jedini sve¬ 
ćenik s Madagaskara preminu. O. Jakov moli Boga, da mu 
dade zamjenika, uzdišući: »Imamo dvije ili tri redovnice s 
Madagaskara, ali kad će se stvoriti kler, koji potječe iz 
ovog naroda? Teški događaji, koji će potresti Madagaska¬ 
rom, još će, naravski, ovu želju samo povećati. 

Izgon 1883. 


Rat između Francuske i Madagaskara 

Bilo je vjerskih zadjevica; bilo je između susjednih 
plemena svađa, koje su od vremena do vremena narušavale 
mir u zemlji, ali nitko u Ambohimandrosu nije pomišljao 
da bi moglo doći do rata s Francuskom. Seljaci su radili 
prignuti na svojim rižinim njivama; misionari su imali 
pune ruke svojih poslova ne brinući se za političke 
događaje. I oni i ovi nisu željeli drugo nego da u miru žive. 

Ali staro takmičenje između Francuza i Engleza nije 
poznavalo iskrenog mira. Prijetila je opasnost, da se ovo 
rivalstvo pretvori u neprijateljstvo. Pariz i London borili 
su se za utjecaj na kraljicu i na njezine ministre tako, 
da je bila potrebna samo jedna iskra te bukne požar. 

Iskra je vrcnula zbog različitog gledanja na nasljed¬ 
stvo Jeana Laborde-a, dugogodišnjeg francuskog predstav¬ 
nika na Madagaskaru. Laborde je ostavio oporukom svoja 
imanja dvojici svojih nećaka: Kampanu i Eduardu. Vlasti 
na Madagaskaru odbiše da udovolje oporuci, dok su fran¬ 
cuske vlasti podržavale zadnju volju Laborde-ovu. Poče¬ 
la se praviti poteškoće zbog datuma samog testamenta, a na 
koncu i zbog općenitog pitanja s obzirom na pravo da 

stranci imaju posjede na Madagaskaru. Ovaj je sukob 
trovao odnose izemđu Pariza i Tananariva. Engleski ad¬ 
miral Gore Jones, koji stiže u Tananarivo radi jedne mi¬ 
sije, umjesto da smiri ovo raspravljanje, poče razjarivati 
antipatiju kraljice i prvog ministra Rainilaiarivony-a, 
koji pokuša da posreduje na sjeveru Velikog otoka us¬ 
prkos pogodbi sklopljenoj između Francuske i sakakaves- 
kih vladarčića. Time se stanje odmah pogoršalo. Da bi 
vlada na Madagaskaru ovu aferu proširila i dobila potpo¬ 
ranj, otpremi brzo poslanstvo u glavne evropske gradove, 
ali bez stvarnog uspjeha. Izgledalo je da je rat neizbježiv. 

I buknuo je na sjeverozapadnoj obali i pače prije po¬ 
vratka vladina poslanstva iz inozemstva. Po zapovijedi 
ministra francuske mornarice bombardirao je admiral Pie- 
re područje, iskrcao se u Majungi i zauzeo grad 

Izgon Francuza 

Na odgovor nije trebalo čekati: Izgon je Francuza pro¬ 
glašen 25. svibnja i883. Naredba se odmah izvela u Tana- 
narivu. Svi su Francuzi bez iznimke morali ostaviti grad 
i poći prema Tamatavu pod zaštitom vladinih vojnika, 
kojima prvi ministar dade dragocjene naredbe. 

Isusovci i redovnice pođoše pješke kao i drugi izagna- 
nici. Ipak je prvom ministru bilo žao redovnica pa na¬ 
redi da idu za njima nosači. 

Dvije karavane izagnanika, u svakoj po pedeset osoba, 
stigoše u Tamatavo bez znatne upadice iza tri tjedna hoda. 

Naprotiv je južno područje bilo izručeno zlobnim 
funkcionerima, koji se dadoše na zlorabljenje vlasti na 
štetu prognanika s Madagaskara. Misionari nisu bili dio¬ 
nicima humanih mjera, što ih je propisao prvi kraljičin 
ministar. O. Jakov pripovijeda potanko peripetije ove odi- 
sejade. Možemo zajedno s njime prisustvovati oproštaju 
s vjernicima u Ambohimandrosu i Fianarantsoi, zatim 
glavnim događajima za silaženja u Mananjary. 

»Ambohimandroso. Zlokobni su glasovi kružili neko¬ 
liko dana, kad 7. lipnja izjutra stiže nekoliko kraljičinih 
brzoteča u zapovjednikovu palaču. Odmah smo pozvani, 
da nam se saopći kraljičina naredba, prema kojoj smo 
morali ostaviti Madagaskar i u nedjelju izjutra biti u Fia- 

narantsoi. Strogo se branilo da nam se učini išta nažao. Mo- 
n\[ smo po volji prodati ili sa sobom ponijeti svoje stvari. 
^o°'li smo imati i nosače za svoju prtljagu. Odazvasmo se 
naredbi i počesmo se spremati. 

»Najedanput nas odijeliše i okružiše vojskom, koja je 
pod izlikom čuvanja postupala s nama kao s opasnim uhap- 
šenicima . . . Svijet je vrlo uzbuđen. Svi se naši prestra¬ 
ve i ožalostiše, pohitješe da se ispovjede. Trebalo se žu¬ 
riti, jer nas rastaviše tako, da nam je bio nemoguć ikoji 
međusobni saobraćaj. Oko našeg opkoljenog prostora sta¬ 
jao je narod s izražajem saučešća i straha. Šutio je s po¬ 
štovanjem i simpatijama. Samo su naši neprijatelji trium- 
firali, to jest sektarski poglavice i neki visoki dostojanstve¬ 
nici. ali je njihov triumf trovala neobična ozbiljnost okol¬ 
nosti s vrlo dostojnim držanjem naroda, koga uza sva na¬ 
stojanja nisu mogli podići protiv nas. 

»Sredivši svoje zadnje račune nastojali smo da sre¬ 
dimo crkvenu i kućnu pokretninu; da napravimo pakete 
i sanduke. Nastojali smo da sve sredimo koliko je bilo 
moguće. Kolikog li posla! . .. Vrlo rano odslužismo sv. 
Mise, a zatim završismo zadnje priprave, da budemo na 
sve spremni. Usprkos kraljičinoj riječi pođe našem zapo¬ 
vjedniku za rukom, da zbog njegovih prijetnja ostadosmo 
bez nosača. Bodrili smo vjernike, što smo najbolje znali 
govoreći im, kako se nadamo, da ćemo se povratiti, i to 
doskora. Poticali smo ih na molitvu i ustrajnost .. . 

»Podne je, a nosača još nema. Izađosmo, stavismo 
svoje kovčege van, bacismo ključeve pred noge zapovjed¬ 
nika straže, jer ih nije htio primiti. Iznova izjavismo da 
odlazimo samo na silu, dodavši da je vlada odgovorna za 
nas i za naše stvari, za nasilje i uskraćivanje pravde, bu¬ 
dući da usprkos kraljičinoj riječi moramo otići ovako osa¬ 
mljeni i bez prtljage. Iza toga pođosmo s vrećom na leđi¬ 
ma, s brevijarom ispod ruke, sa štapom u ruci. To nam je 
bila sva oprema. Naši nas zbunjeni stražari pustiše da ide¬ 
mo. Probismo mnoštvo, koje nas je uzbuđeno i šutke o- 
kruživalo. Dosta velika skupina naših vjernika usudila 
se da nas prati četvrt sata. Zadnji oproštaji s buđenjem 
nade. Nastavisrno put s nekoliko vojnika. Odozgo iz gra¬ 
na mnoštvo nas je dugo gledalo. 

»Trebalo je 12 sati dobrog hoda da stignemo u Fiana- 
rantsou. Vrijeme je vruće i teško. Hitimo, jer nam tre¬ 
ba daleko ići, da stignemo do cilja prije noći. Prolazimo 
pustom ravnicom, penjemo se uz goru. Perspektiva izgle¬ 
da nešto mučna, ali u ruke Božje! Uzdamo se, jer ovo, što 
dosada doživljavamo, pristaje u pravi apostolski život . .. 
Evo noći. Na putu do cilja čekaju nas sada prave vratolo¬ 
mije. Premda mjesec jasno sja, ipak se katkada nađemo 
na zemlji, ali na sreću bez težih ozlijeda. Stigosmo u jedno 
seoce u 8 sati skapavajući skoro od gladi i žeđe. 

»Hranu i spavaonicu spremismo, kako smo već znali, 
Međutim stigoše također ljudi s kovčezima. Poslao ih za 
nama zapovjednik strašeći se službenih sankcija«. 

Oproštaj u Fianaratnsoi 

Sutradan izjutra u 5 i po sati nastavlja karavana put. 
Oko četiri sata poslije podne stiže u Fianarantsou, koja 
se nalazila u opsjednutom stanju. U kući se okupili mi¬ 
sionari iz raznih krajeva. Čuvaju ih vojnici. Skuplja se 
hrana s drugim predmetima za dugi prijevoz iz Fiana- 
rantsoe u Mananjary. Redovnice su složile u pakete svoje 
stvari, koliko im je bilo moguće. Bilo nas je na okupu 
svega dvadeset osoba: devetorica otaca, sedmorica braće 
pomoćnika i četiri redovnice. 

»Ponedjeljak, 11. lipnja izjutra. U četiri sata misio¬ 
nari su spremni. Već su od pola noći na nogama radi sv. 
Misa i zadnjeg spremanja. Nosači su najmljeni uz vrlo 
visoku cijenu, ali im se potajno zaprijetilo smrću, ako 
pođu s izagnanicima. Nosiljke i brojni paketi oštar jše pred 
kućom. U kući je ostavljena sva pokretnina. 

»Svaki se od otaca pobrinuo da ponese sa sobom ono 
najnužnije: 500 franaka, brevijar, raspelo s drugim ma¬ 
lim predmetima, štap, kišobran i ogrtač, da bude kreve¬ 
tom u noći. To je nešto kao ratna sprema vojnika, ali voj¬ 
nika bez intendantske pomoći! 

»U 9 sati otvori zapovjednik s bukom dvorišna vra¬ 
ta. Misionari se poredaše ispred kućnog pročelja. »Tso- 
utre«! progovori strašnim glasom, što znači »odlazite« ili 
bolje »nosite mi se s očiju!« Redovnice se pridružiše po¬ 
vorci. Publika, vrlo uzbuđena i dostojanstvena ovdje kao 

i u Ambohimandrosu, prati pogledima one, koje smatra 
svojim pravim dobrotvorima. Svijetu je žao redovnica, 
koje su bile primorane da putuju pješke noseći na leđi¬ 
ma svoje pakete. Upravitelji, pravi progonitelji, uskratiše 

nosače«. 

Najosjetljivijom, najokrutnijom žrtvom za o. Jakova 
i njegove drugove bilo je ostavljanje njihovih dobrih vjer¬ 
nika, koji su plakali i dovikivali: »Zbogom oče! Zbogom 
brate! Zbogom sestro!« — »Čovjeku da pukne srce od boli«, 
piše o. Jakov. »Da ih obodrimo, nastojali smo, što smo 
bolje mogli, da skrijemo svoje suze govoreći im zbogom 
i do viđenja!« 


Improvizirana konačišta 

Dvanaest dana hodanja rižištima, šumama, uskim, 
često strmim stazama, uz vrlo mršave okrepe hranom 
u neredovitim razmacima. Srčanost je izložena teškoj kuš¬ 
nji. Redovnice dobro svladavaju umor. Napokon ih stigo¬ 
še nosači s četiri nosiljke. Redovnice ponudiše dvije bo¬ 
lesnim očima. Konačišta nisu postojala kao u naše dane, 
već se svake večeri na sreću spreme. Treba vještine da se 
dobije malo riže, da se nađe malo pitke vode. Naravski 
da u kolibama nema kreveta, nego se rasprostre po nabi¬ 
jenoj zemlji rogožina ili ogrtač, ako se mogao ponijeti. 
Treba i pokrivača u svježim lipanjskim noćima, ali su vr¬ 
lo rijetki. Sretni su putnici što je vrijeme bilo jasno i su¬ 
ho, jer se za kiše ne bi zdravlje moglo oprijeti naporu. 

Uza sve velike i male neprilike nije nestajalo dobrog 
raspoloženja s najsrdačnijom ljubavlju. Može se reći, da 
su milosti zvanja podržavale jadne izagnanike sve do kra¬ 
ja. 

Bilo ih je među svijetom, koji su se odazivali milosti: 
Ovaj ili onaj išao je za misionarima da ga krste ili da ga 
vjenčaju. Čulo se da su u Fianarantsoi dvojica katehista 
zlostavljana od strane neprijatelja, ali im je draža bila 
smrt nego izdaja. Napokon ih pustiše na slobodu. 

23. lipnja navečer stigoše putnici u Mananjarv. Nije- 
^ an , misionar nije čekao. Svi Francuzi moradoše otići 
Prošlog tjedna .. . Odmoriše se, koliko i kako su mogli: 
°ci u crkvi, redovnice u misijskoj kući. Nadali su se da će 

moći sv. Misu služiti i pričestiti se, ali ne mogoše nigdje 
naći prenosnog oltara, pa se tako do Tamatava moradoše 
zadovoljiti duhovnom pričešću. 

Dva tjedna na milosti i nemilosti valova 

Putnici su divno snosili napor ovog putovanja. Mana- 
njary držao se neprijateljski. U ovakvoj ratnoj klimi bilo 
je kašnjenje opasno. Na sreću stiže neki Englez s jedrili¬ 
com na dva jarbola, da poveze izagnanike. Za 36 sati za 
povoljnog vremena stiglo bi se u Tamatavo. Ali je ocean 
bio na žalost olujan. U »Orenoque-i, to jest lađici, koja 
je bila načinjena za šest putnika, strpaše se poput sardina 
posada i misionari, svega 35 osoba. Nije teško odgonet¬ 
nuti neugodnost ovakve vožnje. Redovnice su se strašno 
mučile od morske bolesti, premda im je kapetan ustupio 
svoju kabinu. O. Jakov, koga sama pomisao na morsku 
bolest puni strahom, priznaje, da nije nikada osjetio ne¬ 
volje, koja bi sličila jadima ovog putovanja. Petnaest da¬ 
na iza iskrcavanja osjećat će njegove posljedice. 

Tamatavo. 

Napokon oni, koji živi i zdravi stigoše iz Fienarantsoe, 
mogoše 10. srpnja u Tamatavu izmijeniti svoje dojmove 
i vijesti s misionarima, koji prije stigoše ovamo. Kolike 
li radosti za subraću, koja se nađoše na okupu! Ali četiri 
subrata manjkala su za ovog sastanka. Dvojica od njih — 
o. Gaston de Batz i b. Brutail — zlostavljani okrutnije nego 
drugi, podlegoše iscrpljenosti koncem srpnja u Mananja- 
ry-u. 

Nikad nije rezidencija u Tamatavu imala pod svojim 
krovom toliko stanovnika: Šezdeset i jednog misionara 
zajedno s apostolskim prefektom o. Cazetom. Uspješno 
se pomoglo odlaskom lijepog broja otaca prema otocima 
La Reunionu i Mauriciju. Drugi su se natjecali s apos¬ 
tolskim žarom i bratskom ljubavlju da kršćane u Tama¬ 
tavu oduševe i da hrane zajednicu. 

Na posao se dadoše propovjednici, vojnički duhovnici, 
ravnatelji pjevanja, sve mjerodavni ljudi. Time se krš¬ 
ćanske skupine povećaše i dobiše neočekivanu vitalnost. 

Ovi poslovi ne mogoše zadovoljiti prijašnje seoske 
misionare. Dani im se činili odviše dugi pa se jedni dadoše 
n a bolje proučavanje domaćeg jezika, dok su drugi za 
buduće dušobrižničko djelovanje čitali djela, što su im 
bila pri ruci. 

Valja priznati da se o. ekonom našao katkada u ne¬ 
prilici. Nije naime imao dara da kruh množi, a ipak je tre¬ 
balo podržavati, pače popravljati zdravlje subraće izagna- 
nika. Na sreću, ocean je pozivao u ribolov. Misionari se 
nisu mrgodili na ovaj način zarađivanja kruha. On im je 
bio i odmorom. Za ovog su posla doživjeli pače i iz¬ 
nenađenja. Jednog dana uloviše morskog psa, duga 2,60 
metra. Kao meku upotrijebili su zgaženog mačka. Lovinu 
prodaše Indijancima. Razumije se da se ribarenje završa¬ 
valo redovito lovom, koji nije bio tako neobičan ili ne¬ 
priličan. 

O. Jakov isticao se svojom domišljatom požrtvovnoš- 
ću. Nije se mogao zadovoljiti samo ribarskim poslom. 
Bio je praktičan i tražio prilike da učini komu uslugu. Nje¬ 
govo iskustvo u Cantalu i na otoku Sainte-Marie nadah- 
nuše mu metodu, koju i ostvari. Opazivši kako se slabo 
iskorišćava zemljište u blizini misije, prihvati ašov, grab- 
1 je, kantu za zalije van je te na suncu poče marno raditi da 
zajednici pribavi svježeg povrća, pa i koji grozd. Misi¬ 
onari su uvelike cijenili taj njegov rad, a dobio je katka¬ 
da priznanje i sa strane drugih Evropljana. 

O. Labaste, svjedok ove ljubezne snalažljivosti, piše: 
O. Jakovu pođe s uzdržljivošću naroda svoga rodnog kra¬ 
ja za rukom, da stvori vrt. Njemu i bratu Vigourouxu va¬ 
lja zahvaliti, što je kuća imala povrća i u zimsko vrije¬ 
me, što su kreoli u Tamatavu smatrali nemogućim«. 

Do tog se uspjeha došlo uz veliki napor, koji dođe 
do izražaja groznicom, dizenterijom i prisilio o. Jakova da 
potpuno miruje više od mjesec dana. 

Da li je bolest, koju je o. Jakov skrivao u svojoj ko- 
respodenciji, pobudila u njegovoj majci želju da pođe u 
Tamatavo i da vidi svoga sina misionara? Svakako je ova 
vijest prilično začudila o. Jakova, koji svjetova majci da 
ne poduzima ovog putovanja izlažući pogibelji svoje zdrav¬ 
lje i trošeći svoje dane na dugu vožnju. Srce mu je si- 


79 



gurno zadrhtalo od radosti, kad je čitao pismo iz Canta- 
la, koje mu je govorilo o ovom majčinom posjetu, ali je 
samo smatrao dužnošću da ušutka naravne osjećaje i da 
još jednom zajedno sa svojom majkom prikaže Bogu žrtvu 
rastanka. 

»Ako Bog bude htio da se vidimo na ovom svijetu«, 
svršava misionar pismo, »drago će nam biti, ali ga sa svo¬ 
je strane moramo moliti za nešto mnogo bolje: Da se svi 
vidimo jednog dana u raju«. 

Rodna kuća o. Berthieu-a (27. studenog 1838.) 









A M B S A T I B 

Spomenik je postavljen na mjestu 
na kojem je O, Berthieu izdahnuo 















































Na obali rijeke Mananare 

Vjernici Madagaskara svake godine hodočaste na mjesto s kojega je tijelo o. Berthieu-a bačeno u rijeku. 


ili 


Pionir na sjeveroistočnoj obali 


Vojnici bez svećenika 

Ista vojska, koja je zatvorila misionare u tamatavski 
logor, pruži iza 18 mjeseci nekima između njih novo pod¬ 
ručje rada. Francuske čete, poredane po sjeveroistočnoj i 
sjeverozapadnoj obali Madagaskara, bile su bez svećenika. 
Uzalud su vojnici po ambulantama ili bolnicama tražili 
pomoć svećeničku. Većina viših časnika, svjesnih odgo¬ 
vornosti, htjede zadovoljiti opravdanoj želji podložnika. 
Više se njih obrati na apostolskog prefekta o. Cazeta da 
im usprkos zloglasnim dekretima iz 1880. dade isusovce 
kao privremene duhovne pomoćnike u glavnim osvoje¬ 
nim središtima. 

Dobro duša izdiže se iznad svakog drugog obzira. Apo¬ 
stolski prefekt obeća misionare. Među izabranima bio je 
i o. Jakov. Sigurno se nije znalo da ga je vojska 1870. od¬ 
bila kao preslaba, kad se javio kao dobrovoljni vojnički 
svećenik. Danas nije vojska bila tako probirljiva, dok se 
on smatrao sposobnim da svladava ratne teškoće. 

Nije se ovdje radilo o službenom duhovništvu među 
vojnicima, nego o blagohotnoj usluzi vojnicima u ratu. 
Katkad se davao o. Jakovu naslov vojničkog svećenika, 
a li naslov nije bio točan. Vojnici zapovjednici mogli bi u 

to vrijeme dobiti ukor sa strane laicizma, kad bi se drz¬ 
nuli da prekrše republički zakon. Misionari su ispunjavali 
dužnosti vojničkih svećenika, ali nisu primali njihovih 
naslova, njihove časti, još manje njihovih plaća. 

Ovo stanje ograničavat će materijalna sredstva rada, 
ali neće nikako sprečavati duhovne misionarske uloge. 
Sigurno je da su časnici posvuda najljepše susretah o. 
Jakova pokazajući se naklonim prema svećeničkoj službi, 
odavajući otvoreno svoje simpatije, združujući se prija¬ 
teljskim vezama s njima, ali nikad nisu zaboravljali ure¬ 
đaj vojničkog računovodstva. Mogao se o. Jakov još to¬ 
liko boriti s teškoćama, ipak mu ne pođe nijedanput za 
rukom da bi primio kakvu plaću, redovito bi dobivao 
dnevni obrok, što ga je lišavalo brige za hranu, ali ga je 
morao potpuno platiti. 


Pionir u Amboaniju 

Ušavši o. Jakov u službu 31. srpnja 1885. mogao je 
čestitati samom sebi, što je pošao kao pionir i što je 
mogao osnivati nove misijske postaje na novom područ¬ 
ju. U vohemarsku zonu, za koju je bio određen s o. Cro- 
som kao drugi, nijedan misionar nije zakoračio, pa je po¬ 
put sv. Pavla mogao i on ovdje saditi Evanđelje Kristo¬ 
vo. 

Uz pomoć Božju nije o. Jakov mnogo patio za vožnje 
morem od Tamatava do Vohemara. Cim se iskrcao u ma¬ 
loj luci, koju Francuzi zauzeše, morade sa svojim drugom 
poći u Amboanio, 18 kilometara daleko prema jugu, gdje 
ga je čekala vojska. 

Amboanio je bio selo s 800 stanovnika poprilici. Udo¬ 
mio se ovdje anglikanizam, ali vrlo površno, što očito 
potvrđuje siijedeći slučaj: Dva su đakona urođenika u- 
pravljala skupinom svojih pristaša. Jozua, jedan od njih, 
povjeri bez oklijevanja svoju djecu katoličkoj školi, dok 
prigodom smrti svoje majke upriliči žalost prema obal¬ 
skom običaju, to jest poganski. Pokojničino tijelo odne¬ 
seno je 200 metara daleko jugoistočno od sela i postavlje¬ 
no pod drveće. Petnaest dana provodio je svijet u slavlje¬ 
nju oko mrtvog tijela izvodeći razne igre, dobro jedući 

meso i još bolje pijući. Na završetku ove proslave zaklano 
je 26 volova, a rum je tekao poput rijeke. 

Misionari su se pitali, kako da se propovijeda ovom 
narodu, koji je poprimio nešto kršćanske religioznosti, ali 
se još potpuno držao poganstva. Ćudoređe nije mnogo 
zabrinjavalo ovaj jadni svijet, koji je puštao uzde stras¬ 
tima zadovoljavajući se time, što je osuđivao krađu i ubis- 
tvo. 

Ozbiljnija nada dolazila je iz škole i od mladeži. S 
vremenom i s mnogo strpljivosti poći će za rukom, da se 
spremi tlo za evanđeosko sjeme. 

Jedna godina u Vohemaru 

Brzo se pokazalo da Amboanio ne može istrošiti ak¬ 
tivnost dvojice misionara. Vohemar, mnogo važnije selo, 
trebao jednog svećenika pa ostade u njemu o. Jakov ra¬ 
deći marno 13 mjeseci. 

Misionar nije imao ni novca, ni vlasništva. Bombar¬ 
diranje je posve uništilo gnadić. Civilna i vojnička admi¬ 
nistracija smišljale su planove da poprave ili bolje da iz¬ 
nova podignu prijeko potrebne stambene zgrade. Svijet, 
koji se sastojao od bijelaca, kreola s otoka La Reuniona i 
Mauricija i odrugud, vrvio je bez posla nadajući se otva¬ 
ranju skladišta ili kakve trgovine. 

Da li će kršćani poći misionaru? Nisu na žalost bili 
brojni. Urođenici su ravnodušni, a bijelci, koji su tražili 
svećenika, nisu ispunjavali niti najhitnijih dužnosti krš¬ 
ćanskog života. 

Ispočetka je stanovao kod nekog časnika. Zatim se 
Providnost pobrinula da se susrete u ovom skromnom gra¬ 
diću s Klaudijem Mirbelom, dobrim kreolom 80-godišnja- 
kom s otoka Mauricija, koji mu ponudi svoj stol i svoj mali 
posjed. Ovaj je Klaudij Mirbel originalna pojava u Vohe- 
maru. Misionar ga posve predobi svojom ljubezljivošću, 
svojim uslugama, svojim savjetima. Pomogao je misionaru 
da podigne kolibicu, koja će se upotrebljavati kao crkva, 
kao škola i kao stan. Saopćio mu je svoju radost onog da¬ 
na, kad ga francuske vlasti imenovaše gradonačelnikom. 
Napokon je pozorno slušao katekizamske pouke i spremao 
se na prvu Pričest, koju i primi prekoračivši 80 godina. 

O. Jakov nije našao nijednog natjecatelja sa svojim 
prijateljem Klaudijem Mirbelom. 

Valja priznati, kako misionar nije uspio u svojim po¬ 
kušajima da pouči i druge ovdašnje kršćane, koji nisu 
znali gotovo ništa, a bili su i bez želje da se pouče. Bili 
su tako osjetljivi da bi ih stala vika i za najneznatnijeg 
sukoba. Tako bi povlačili svoju djecu iz posve besplatne 
škole, kad bi misionar bio slučajno prisiljen, da im se us¬ 
protivi. Mnogo se od ovog jadnog svijeta zagnjurilo u po¬ 
roke ne osjećajući zbog toga nikakva stida. Zar nije bilo 
bolje da misionar uz ovakve prilike strese sa svoje obuće 
prah ili blato i da pohiti u druge gradove? 

O. Jakov svlada nestrpljivost nastojeći još više oko 
usluga i posjećivanja. U ovo vrijeme priznaje uspjehe 
svoga otvorenog karaktera, koji mu je predobivao prija¬ 
telje. Vojnička i mornarička sredina odgovarala je bolje 
njegovim dušobrižničkim nastojanjima. Našlo se časnika, 
koji su mu pružali milostinju. Jednog zapovjednika pro¬ 
testanta združiše s njime prijateljske veze koje ovog čo¬ 
vjeka povedoše ravno do potpunog svjetla. Za groznice, 
koja prikova misionara za postelju, posla mu jedan časnik 
dvije boce bordeaux-skog vina i jednu španjolskoga, pri¬ 
kladan lijek za ovu bolest. 

O. Jakov misionario je svojim dodirima, ljubežlji- 
vošću, naklonošću. Ljubav mu je bila neiscrpiva. Neki 
Mauricijanac u Vohemaru izrazio je općenito mišljenje 
o misionaru riječima: >:0. Berthieu bio je bajoslovna lju- 
bežljivost«. 

Nije teško razumjeti, da je misionaru uz ovakav apo- 
stolat preostajalo dosta slobodnog vremena, jer se pri¬ 
manje sakramenata jedva načelo. Podlegavši svojoj sklo¬ 
nosti prema vrtlarstvu imao je u ovom kišnom kraju 
obilje povrća, kojim bi rado darivao svoje prijatelje. 

Korespondencija mu nije zakašnjavala. Javljao bi si¬ 
ćušne događaje kao i refleksije svojih samotnih dana. 
Popuštao je također svome starom običaju da svoje po¬ 
tiče na velikodušje. Nije nikad posumnjao da njegovi 
ne bi više bili skloni raditi prema svjetlu Evanđelja te 
se je tim bez skrupula okorišćavao. 

Prva Misa u Diego-Suarezu 

Napokon je 17. prosinca 1885. sklopljen toliko željeni 
mir. Misionari izvan sebe od radosti. Već su tri godine 
uzdisali za danom, kad će se moći vratiti svojim napušte¬ 
nim vjernicima. Nije se smio ni časak gubiti. Svaki polazi 
prema određenom mjestu što je brže mogao. 

Mons. Cazet, koji za vrijeme izgona postade prvim 
apostolskim vikarom na Madagaskaru, a u Lurdu bi pos¬ 
većen za biskupa, vratio se u Tamatavo te odmah naložio 
očima da zauzmu mjesta, na kojima su bili prije rata. 

Tako dakle doznade o. Jakov da valja poći u Betsileo. 
Francuska je vojska prema nagodbi trebala ostaviti Vo- 
hemar i povući se u Diego-Suarez. O. Cros nastavlja svoj 
dušobrižnički posao među vojnicima do dolaska službenih 
vojničkih svećenika. 

Paketi su spremljeni za nekoliko sati. O. Jakov tre¬ 
bao se ukrcati u prvu lađu, koja je vozila prema Tama- 
tavu. Ali čovjek snuje . . . O. Cros oboli u Vohemaru, pa 
ga je on morao zamijeniti u Diego-Suarezu. 

Premda mu je Vohemar pružao vrlo malo utjehe, i- 
pak je bio duboko ganut izražajem zahvalnosti sa strane 
ovih loših kršćana. Osobito ga dirnuo neobičan čin višeg 
zapovjednika protestanta, njegova prijatelja, koji ga čis¬ 
to bistro zamoli, da ga smije zagrliti. Zadovoljna srca po¬ 
šao je prema sjeveru. 

U Diego-Suarezu tlo je bilo neobrađeno u vjerskom 
pogledu. I ovdje je počašćen time, što je osnovao misiju. 
Odmah je primijetio, da nije bilo nikakve svećeničke ku¬ 
će, nikakve uspomene na svećenika. 

Zasada nije bilo ovdje nikakve crkve. Zadržao je ka¬ 
binu na lađi na kojoj je doplovio, te pohitio da pregleda 
grad, ne bi li našao nešto zemljišta. Traženje je bilo na¬ 
porno. Napokon baci oko na jedan komadić zemlje, da 
ga učini središtem misije. Nije imao vremena da sagradi 
crkvu, ali je bio barem tako sretan da je odslužio prvu 
Misu u ovom gradu. 

Posjećivanje bolesnika, mnogo preče od materijalnog 
građenja zauzimalo je najviše njegovih dana. Brojni bo¬ 
lesnici, ponajviše vojnici, tražili su njegovu pomoć. Ces¬ 
to ih je trebalo spremiti na smrt, a zatim sahraniti. Katka- 

da su ovi vojnici dolazili iz daleka i spremali se na zadnje 
putovanje s dirljivom vjerom. Takav je između ostalih 
bio onaj, koji je »usprkos teškim, herojski snošenim bo¬ 
lima grlio raspelo sve do svršetka«. — »I ja sam njega za¬ 
grlio«, nastavlja o. Jakov, »i od srca ga blagoslovio«. 

Povratak u Tamatavo 

Netom što su stvari o. Jakova odložene u bijednoj 
barki, bogatoj parcovima i stjenicama, kad se o. Cros, 
prebolivši groznicu, pokaza u Diego-Suarezu. I tako je mo¬ 
gao poći u Tamatavo. Ponovno se sukobio s oceanskom 
olujom predajući se na volju morskoj bolesti. Nedaća 
broda podvostruči putnikovu neugodnost. Slabi i istro¬ 
šeni brod borio se protiv struje i oluje, ali mu se na po 
puta stroj ošteti te se vrati na mjesto, odakle je pošao. 

Nakon odmora ukrca se misionar u parobrod, koji 
se je iskrcavao u Vohemaru i na Sainte-Marie. Tako mu 
se pružila prilika da iznova pozdravi svoje stado u Vo¬ 
hemaru kao i svoju predragu djecu na Sainte-Marie, pri¬ 
lično napuštenu. 5. lipnja 1885. bio je u Tamatavu. 

Misionari s visoravni već ostaviše grad i uz naporno 
putovanje stigoše na postaje, na kojima su se nalazili 
prije rata. O. Jakov ne ostade ovdje dugo, jer 11. lipnja 
točno tri godine nakon svoga znamenitog odlaska iz Fia- 
narantsoe u Mananjary, pođe iznova s bratom Grangette- 
om prema Tananarivu. 

IV 


Starješina 


ambositriskog distrikta 


Obiteljski odmor 

Iza tri godine života u izagnanstvu i ratu nađe o Ja¬ 
kov svoju redovničku zajednicu u Tananarivu s onom u- 
godnošću, s kojom putnik prilazi oazi u pustinji. Osjećao 
se sretnim živeći s dragom subraćom, koja su kao i on 
radila za kraljevstvo Božje. Bio je sretan, što se je mo¬ 
gao razgovarati s prvim biskupom na Madagaskaru Mons. 
Cazetom, koji je posluživao kod stola skupinu, što stiže iz 
Tamatava. Svojim je očima gledao zahvalnost i revnost 
kršćana, koji su na blagdan sv. Ivana Krstitelja slavili 
pastira čitavog Velikog otoka. 

Sastavio se proračun o kušnjama i uspjesima. Račun 
je kušnja bio velik. Osim neizbježivih gubitaka za ras¬ 
tanka, koji je trajao tri godine, stvorila se znatna praz¬ 
nina među misionarima: Devetoricu otaca i dvojicu braće 
pomoćnika Gospodin pozva sebi. Prije su se čule tužalj¬ 
ke radi manjka poslenika. A kako da se sada udovolji to¬ 
likim poslovima? 

Ipak su uspjesi nadmašili svaka očekivanja: Kršćani 
su očuvali međusobno jedinstvo usprkos odsutnosti svojih 
misionara i misionarka; usprkos prijetnjama, pritisku i 
progonu sa strane nekih protestanata. Ovo izgleda divno: 

Pod vodstvom Viktora Rasoamanariva i Rafaela Rafirin- 
ge, članova »Katoličkog jedinstva«, nisu gradske župe ni¬ 
kad propuštale nedjeljnih sastanaka. Seoske su crkve na¬ 
sljedovale gradske. Učitelji u Ambositri, u Fianarantsoi, 
kojima su katolici bili povjereni, ostadoše čvrsti. Bog je 
očito štitio mladu Crkvu na Madagaskaru. 

Stoga su se pjesme zahvalnice orile iz punih grudi 
ovih kršćana, ponosnih radi svoje vjere, kad opet ugleda¬ 
še svoje »očeve i majke«. Vjerski život dolazio je do iz¬ 
ražaja u crkvama, u školama, a naročito za Ti jelova, koje 
se slavilo u Ambohipu, tri četvrt sata daleko od Tana- 
nariva. U svečanosti su s oduševljenjem sudjelovale više 
od dvije tisuće vjernika. Ova je procesija s Presv. Sakra¬ 
mentom sve više rasla. Danas okuplja u samoj prijestolnici 
svake godine mnoštvo od 30.00 katolika. 

O. Berthieu i Viktor Rasoamanarivo 

Vrijeme provedeno u Tananarivu bilo je kratko. O. 
Jakovu dodijeljeno je misionarenje na jugu, ali ne više 
u Ambohimandrosu nego u Ambositri, gdje postade upra¬ 
viteljem. Time mu je nametnuta odgovornost za veliki 
distrikt. Predosjećao je, da će teret biti težak za njegova 
ramena. Prije odlaska pozdravio se je s istaknutim tana- 
narivskim katolicima, u prvom redu s Viktorom Rasoama- 
narivom, koga je sve hvalilo radi pobožnosti, požrtvov- 
nosti i srčanosti. Historički je ovo sastanak, kojemu nit¬ 
ko nije mogao naslućivati veliko značenje. Tko bi mogao 
pomisliti da će 40 godina kasnije Viktor i o. Jakov kročiti 
istim korakom prema slavi blaženika i da će se Crkva u 
isto vrijeme prignuti iznad života jednog i drugoga, prije 
nego što ih čitavom svijetu pokaže kao uzore, da ih na¬ 
sljeduje? 

Bilo šta bilo, dvojica se sluga Božjih razumješe i do¬ 
skora će nećakinja prvog ministra početi da pomaže mi¬ 
si jski rad o. Jakova. 

Ambositra 

Ambositraska misija nalazi se na pola puta između 
Tananariva i Fianarantsoe spajajući sjever i jug. U njoj 


88 


žive pomiješani Maranaci i Betsileji, ali nema sumnje da 
su većinu stanovništva sačinjavali 1886. južnjaci. Stoga 
prijašnji kapelan u Ambohimandrosu i nije morao osta¬ 
viti svoga mjesta. 

Ali je morao proširiti svoje poglede. Njegovo je pod¬ 
ručje bilo prostrano. Danas je razdijeljeno na 11 distrikata, 
a potrebna su mu barem 23 misionara, da se osigura ono, 
što bitno spada na dušobrižništvo. Područje je brdovito, 
bez puteva, ali je napučeno seljacima, koji oduvijek zna¬ 
du gajiti rižu, svoju glavnu hranu. Ovaj je narod dosta 
dobro održavao zakone naravnog ćudoređa. Obitelj je u 
glavnom bila zdrava. Poganski se običaji sudaraju dosa¬ 
da s Evanđeljem, ali ne ustupiše mnogo tla. Religiozni 
osjećai utječe na individualno vladanje kao i na obitelj¬ 
ski i društveni život. Općenito govoreći mogao je katolič¬ 
ki misionar promatrati svoje polje rada s nadom da će 
izmknuti i dozreti obilna žetva. 

Poslenici 

Ovog sronia 1886. godine povieri katolička misija to 
područje apostolata dvojici otaca i jednom bratu pomoćni¬ 
ku. O. Jakovu nije bilo teško da upravlja svojim pomoćni¬ 
cima. Uostalom više njih, među njima o. Bardom, budu¬ 
ći starješina, dolazit će mu jedan za drugim, da se pod 
njegovim vodstvom upute u jezik i u pastoralni rad ovog 
kraja. 

Velika je sreća bila, što su se vrsni suradnici već na¬ 
lazili na svojim mjestima. Benedikt Rakotonavalona i že¬ 
na mu Germana, oboje pripadnici visoke kaste Andriama- 
sinavalona, ostaviše 1881. prvi Tananarivo da poučavaju 
u ambositraskoj školi. Svojim odličnim podrijetlom, zna¬ 
njem, potpunim predanjem misiji utjecala je ova obitelj 
na druge vrlo plodonosno. Učenici u školi, odrasli u crk¬ 
vi, obitelji u središtu i u okolici, bili su dionicima pouča¬ 
vanja i lijepog primjera ovih po izbor pomoćnika. Drugi 
će se priključiti Benediktu i Germani, da rade u školi i 
izvan škole. Statistike toga vremena broje 617 učenika 
u šest organiziranih škola u Ambositri i u nekoliko važni¬ 
jih sela. 

Triumfalni početak 

Zahvaljujući ugledu i duhu Benediktove vjere krš¬ 
ćani se u Ambositri pobjedonosno opriješe buri progona. 
Zgrade ostadoše čitave, sastanci se vjernički usprkos ne¬ 
kim otpadima nastavljali. Dolazak misionara napuni ka¬ 
tolike entuziazmom. Spremljen mu je triumfalan doček. 
Radi razboritosti svede o. Jakov ovu proslavu na skrom¬ 
ne proporcije, da ne bi razdražio protestante. Ali nije 
mogao spriječiti svoju djecu da pjevaju putem za ulaska u 
grad, da pjevaju u crkvi i u dvorištu. Prema gostoljubi¬ 
vim običajima ovog naroda dva su se dana redale dobro¬ 
došlice, redali darovi svih vrsta: Riža, pilići, ovnovi pa i 
volovi. Bilo je očito da se je ovaj narod nalazio u zanosu, 
što je dobio novog »oca i majku«. 

Jedna »famadihana« 

Nitko nije zaboravio osnovatelja misije o. Gastona 
Batza. Izdaleka se je pratilo njegovo bolno putovanje iz 
Ambositre u Mananjary; nepravde, njegovo progonstvo, 
dok je putovao sa svojim drugom. Osobito se pratila pre¬ 
rana smrt ove dvojice revnih misionara od iscrpljenosti 
i oskudijevanja. Preminuše u Mananjary-u koncem srpnja 
1883. Inicijativom Benediktovom i drugih kršćana zatra¬ 
žilo se odobrenje, da se obavi »famadihana«, to jest da 
se smrtni ostanci obojice pokojnika prenesu u misijsku 
grobnicu. Nijedan drugi čin nije mogao bolje zapečatiti 
jedinstvo između prošlosti i sadašnjosti; između misio¬ 
nara i vjernika. Kad koja obitelj na Madagaskaru obav¬ 
lja »famadihanu«, ne broje se ni troškovi, ni napori. Tada 
je sve jednodušno. Pogani znadu primiješati ovom obredu 
svoja sujevjerja, dok kršćani ovu obiteljsku i društvenu 
manifestaciju združuju s molitvom za pokojnike. 

Obitelj de Batz ponudila se da primi sve troškove za 
»famadihanu« sjedinjujući se iz Toulouse s pohvalama i 
sa znakovima kršćana na Madagaskaru. 

Mnoštvo vjernika okupilo se u crkvi u Ambositri ,da 
pokojnicima izrazi svoju zahvalnost, kad se tamo donesu. 
Zatim se javiše trinaestorica mladića, učenika iz viših 
škola, da ih ponesu u Ambohipo, gdje su sahranjeni. Pre- 

n os je trajao 8 dana. Na koncu iskazaše civilne vlasti i bis¬ 
kup Cazet žrtvama progona počasti, koje su one obilno 
zaslužile. 


Neugodan guverner 

Dušobrižnički rad u Ambositri i Ambohimandrosu kao 
i drugdje ovisio je dobrim dijelom od odnosa s uprav¬ 
nim vlastima i s protestantima. 

Guverner je Rarivo običavao upravljati svojim podlo¬ 
žnicima bez štednje i skrupula. Nije volio prigovora. Nisu 
mu dragi bili katolici, pa bi svaku priliku upotrebio da 
im bude na smetnju. Danas im ne bi moguće bilo da do¬ 
biju od njega dozvolu da kupe zemljište za gradnju crkve; 
sutra bi škola morala dugo čekati da počne raditi. Katkada 
bi se učenici silili da se upišu u protestantsku školu uspr¬ 
kos zakonu o slobodi. Tražitelji zlata dobivali su od njega 
dopuštenje da na silu uzimaju mjesne radnike, i ta se ne¬ 
pravda često provodila, što misionar nije naravski mogao 
ravnodušno gledati. 

O. Jakova nije bilo strah zlovolje guvernerove. Posje¬ 
tio ga je i rekao mu čisto bistro, kako želi s njime sura¬ 
đivati, ali također kako ne može prelaziti preko nepravda, 
preko protuzakonitosti. U tom mu je pogledu dao doskora 
dokaz došavši sam na sud mjesto nekih svojih bojažljivih 
kršćana. »Ali njihovo je da dođu pred sud«, reče guver¬ 
ner. »Mjesto njih dolazim evo ja, jer sam njihov otac. Tko 
njih dirne, diunuo je u zjenicu moga oka«. Za potrebe za¬ 
prijetio bi se misionar da će se obratiti na kraljicu i na 
prvog ministra. I jer je poznavao apetit svoga dragog Ra- 
riva, upotrebljavao bi zgode, da mu donese koji dar, da 
ga tako ublaži. Prigodom sahrane guvernerove sastavio 
je kratak posmrtni govor, u kojem je iznio naročito »kre¬ 
posti« ovog poglavara ambositriske pokrajine. 

O. Jakov reče o ovom čovjeku: »Bio je okrutan tira¬ 
nin u pogledu svojih podložnika. Katoličku je vjeru mrzio 
sektarski, progonio ju licemjerno i s rijetkom spretnošću. 
Pravo je čudo, što se katolička vjera uz ovakva čovjeka, 
pred kojim je sve drhtalo, mogla ne samo održati nego 
dolaziti i do povlastica, kojih ne bi drugdje dobila. Bio je 

to pravi talenat i nevjerojatna energija, pa da je pošao 
pravim putem, mogao je mnogo dobra učiniti. Ostavio je 
veliko bogatstvo iza sebe, plod svoga nasilja. Čitava je 
trgovina bila u njegovim rukama i svaki je trgovac morao 
plaćati danak«. 

Naslijedio ga je katolik, čovjek pun dobre volje, ali 
bez dovoljno energije. Katolicima bilo drago ovo imeno¬ 
vanje, jer su dosada samo protestanti zauzimali viša admi¬ 
nistrativna mjesta. 

Protestantski pastori i katolički misionari 

U ovo vrijeme nisu nikako prestajali vjerski sukobi. 
Katolici su malo pomalo hvatali korijenje. Revnost kato¬ 
ličkih misionara ljutila je protestante kao one, koji prvi 
dođoše, pa su im stoga stavljali na put neugodne i nesno¬ 
sne zapreke. U vjerskom ambositriskom đistriktu bilo je 
prema sjeveru norveških luterana, a u samom centru mi¬ 
sionara »London missionary society«. Ne vidimo koristi 
da potanko iznosimo sukobe raznih vjerskih skupina. Bor¬ 
bu su vodili domaći pastori. Sa strane evropskih pastora 
bilo je više shvaćanja. Jedan od njih — Toma Brockway — 
zaželio je da se poveže prijateljstvom s o. Jakovom, koga 
posjeti i pozva za svoj stol. Došlo je između njih do iskre¬ 
nog dialoga, koji nije mogao u to vrijeme imati velikog 
uspjeha, dok bi u vrijeme II. vatikanskog koncila bio po 
svoj prilici bolje sreće. Bilo radi uobičajenih metoda, bilo 
naročito radi nedavnih početaka katoličkog naučavan ja u 
zemlji, o. Jakov otkloni poziv, ali nije propuštao prilike 
da točno označi problem protestantizma prema katoličkoj 
Crkvi. 

Svagdašnji rad 

Teško je uspoređivati misionarev posao 1965. s po¬ 
slom u godini 1890. na istom tlu. Stanovništvo se razvilo. 
Crkva je pošla naprijed brzim ritmom. O. Jakov, poma¬ 
gan od svog kapelana, brata Soula, »Školske braće« i re¬ 
dovnica sv. Josipa iz Cluny-a u djema glavnim školama, 
posvećivao se krčenju sa svim žarom i sa svim iskustvom. 
Istina, nije išao za tim, da prožme sve tajne svojih ovaca, 

ali ih je ipak dosta poznavao, da im može prilagoditi svoj 
apostolat. 

Njegova su materijalna sredstva, kao uostalom po¬ 
svuda, bila ograničena. Smatrao je, da bi imao malo ploda 
od vrtlarstva na Visoravni, ali nije mogao odoljeti svome 
obiteljskom nagonu, pa poče sijati sjeme i uzgajati plo¬ 
donosna stabla, koja nisu tada bila poznata tamošnjim 
seljacima. Divno mu je polazilo za rukom gajenje vinove 
loze i hvalio se, da pije dobro vino svoga proizvoda. 

Ne vjerujemo da mu je hrana bila krepka nego se 
zadovoljavao rižom i s onim, što mu se tokom putovanja 
pružalo od vjernika. 

Često je mijenjao mjesta rada. Išao bi prema sjeveru 
i prema jugu, često pješke, katkada na nosiljci, kasnije 
bi jašio na konju. Udaljenosti su bile znatne. Na koncu 
dana počinuo bi gdje bilo. Njegov ogrtač sačinjavao je svu 
putničku posteljinu. Posve je bio zadovoljan, kada bi mo¬ 
gao načiniti krevet od trave ili suhe slame. U jednom pi¬ 
smu zaključuje svoje pripovijedanje: »Ne žalite me glede 
ove stvari! Već sam se davno privikao«. (23. srpnja 1890). 

Nije mu ne znam kako sile trošila ispovijedaonica radi 
ograničenog broja poučenih vjernika, ali je zato bilo pri¬ 
jeko potrebno dizanje škola i crkava. Kolike li brige u tom 
pogledu za čovjeka bez priprave za ovakve poslove! Ne 
izgleda, da bi se o. Jakov odlikovao velikim sposobnosti¬ 
ma na ovom području, ali ipak nije oklijevao, da u svom 
velikom đistriktu podigne što prije prijeko potrebne zgra¬ 
de. Kad bi trebalo, popeo bi se na vrh zvonika da upravlja 
radom nespretnog pokrivača. 

U svojoj siromašnoj crkvi pomno je pazio na cere¬ 
monije za svetkovina, za krštavanja, za vjenčavanja, koja 
je katkada zajednički obavljao. Zar nije dolikovalo da svoje 
neofite poučava vanjskim činima i svečanostima? Ono, 
što profesori katehetike s najvećom snagom i s najvećim 
uvjerenjem naglašavaju, provodi misionar posve naravno 
usred svoje djece. S kolikim je samo zadovoljstvom i udi- 
vljenjem promatrao oduševljenje i lijepo vladanje svojih 
vjernika za tijelovske procesije u Ambositri, u kojoj bi 
ih sudjelovalo do osam stotina s najvećim civilnim vla¬ 
stima! 

»Vrlo ih srdačno volim« 

Ti si nam »otac i majka« govorili bi vjernici misionaru. 
Ovaj je izražaj neobično bogat sadržajem. Znači naime, da 
se »dijete« može uvijek obraćati na misionara u materijal¬ 
nom i duhovnom pogledu. Teško njemu, ako bi uši za- j 
tvarao! O. Jakov predavao se sav svojim poslovima s 
osjećajima pravog oca i prave majke. Sam priprosto pri- j 
znaje, kako ga ova ljubav ne stoji izvanrednih napora, j 
Prigodom proslave njegova imendana vjernici su se na- j 
tjecali u izražavanju zahvalnosti i govorima, i darovima, j 
i molitvama. U crkvi bi se ova svečanost obavljala kao 1 
svečanosti na velike blagdane. »Bio sam uvelike dirnut«, 1 
piše misionar svojima. »Ove smeđe kože kriju često ispod 
sebe divne duše, koje volim bez teškoće i vrlo srdačno. 
Dobro me slušaju, premda ih baš ne mazim. Nisam nipo- j 
što promijenio svoju narav, kao ni način svoga postupka. 
Među njima se vladam onako, kao što sam se i među vama J 
vladao. Po svom sam karakteru srdačan i iskren s umjere- I 
nom živahnošću, koja proizlazi iz ljubavi. Nastojim da 
sve ovo pospem strpljivošću«. (25. srpnja 1889). Drugdje 
pridodaje: »Ljubite moje vjernike! S ljubavlju i s velikom 
energijom, a osobito uz pomoć Božju, može im se mnogo 1 
dobra učiniti«. 

U pomoć! 

Kako bi želio o. Jakov da sav narod, među kojim 
radi, privede Kristu! Misionari su preopterećeni poslovi- I 
ma. Trebalo bi im pomoći. O. Jakov priznaje, kako mu 
srce puca od boli gledajući zrelu žetvu, dok je broj žete- 
laca odviše malen. Poput sv. Franje Ksaverskoga mislio 
je na one besposlen jake u Evropi, koji oklijevaju da se 
odazovu Kristu, a mogli bi na Madagaskaru učiniti toliko 
dobra! 

Sam je pokušao, ne bi li koga između tamošnjih mla- i 
dića uzgojio za svećenika. U tu je svrhu 1.5 učenika stano¬ 
valo mnogo mjeseci pod njegovim krovom. Dvojica od 
njih počeše učiti u Apostolskoj školi u Amnbohipu, ali ne 
ustrajaše. Istom će kasnije sjeme donijeti ploda. 

Više je uspjeha imao u svojoj obitelji. Kad mu dvije 
njegove rođakinje povjeriše želju za redovničkim životom, 
sa svoje ih strane bodri da ustraju na tom putu. Spome¬ 
nuo im je, kako bi mu drago bilo, kad bi stupile među se¬ 
stre sv. Josipa u Cluny-u, i nije se mogao dosta nahvaliti 
njihova žara i njihove misionarske sposobnosti. Jedna od 
tih rođakinja — Katarina Bernet — stupi među redovnice 
Presv. Sakramenta, dok druga — Marija Berthieu — oda- 
bra kongregaciju sv. Josipa u Cluny-u s nadom da će poći 
svome stricu na Madagaskar. I zbilja stiže tamo, ali stri¬ 
ca nije više bilo među živima. 

»Njegov sam, i to mi je dosta!« 

Korespondencija o. Jakova jedini je naš izvor gledom 
na njegov nutarnji život. Nije ostavio nikakve duhovne 
bilježnice. Njegov Dnevnik donosi samo događaje iz nje¬ 
gova dušobrižništva. Jedan od tih događaja mogao bi se 
smatrati izražajem osobnih osjećaja. Mislimo na polaga¬ 
nje zadnjih zavjeta pred biskupom Cazetom 13. studenog 
1886. O. Jakov opisuje neobično svečanu ceremoniju. Uz¬ 
rokom je ovoj svečanosti bila djelomično prisutnost bisku¬ 
pa Cazeta, koji dođe prviput u ovaj kraj. Biskup je unišao 
u crkvu ogrnut »cappa magna«, to jest ceremonijalnim 
ogrtačem. Ni jednom riječju ne spominje o. Jakov svoje 
duševne osjećaje. Ali ne možemo sumnjati da je bio pun 
duboke radosti. U stvarnosti je radi sporosti pošte, a mo¬ 
žda i radi nemarnosti, prinio ovu konačnu žrtvu kasnije 
nego što bi trebalo. Njegov je brat stupio iza njega u isu¬ 
sovački novicijat, ali je u Indiji prije njega položio pro¬ 
fesiju ili zadnji zavjet. Ovo ga zakašnjenje nije nipošto 
uznemiravalo. Napisao je jednostavne riječi, koje otkriva¬ 
ju osjećaje redovnika, koji se potpuno Bogu predao: »Kad 
Gospodin bude htio, položit ću zadnje zavjete. Uostalom 
njegov sam i želim da njegov ostanem. Sufficit — to mi je 
dosta«. 

Uz nastojanja ovakva poslenika ostvarila je katolička 
niisija u Ambositri znatne uspjehe. U roku od pet godina 
digoše se misijske postaje na tom tlu od šest na petnaest. 
Škole se napuniše učenicima. Razlaganje se katekizma u- 
glavnom dobro pratilo. Iza pastoralnog posjeta izjavljuje 

biskup Cazet, da se u misiji na jugu očituje pokret prema 
katoličkoj vjeri. I dok se o. Jakov sve marni je prihvaćao 
dušobrižničkih poslova u svojoj misiji u Ambositri, Pro¬ 
vidnost joj ga u svojim neistraživim osnovama ote i posla 
na sjever od Tananariva. 

»Pravi misionar« 


Opet promjena 

Da su poglavari pitali o. Jakova, zar ne bi oklijevao 
da promijeni svoje misionarsko mjesto, mnošto bi se pri¬ 
govora okupilo da protestira protiv te namjere. Zar o. Ja¬ 
kov nije sada živio među kršćanima u Ambositri kao »otac 
i majka«, koga svi slušaju i poštivaju? Sve mu je išlo na 
ruku, pa šta bi bilo naravni je nego da nastavi dosadašnji 
svoj rad? 

S druge opet strane draga mu je bila stalnost. Od na¬ 
ravi se je bojao nesigurnosti nepoznatoga kao i nove od¬ 
govornosti. 

Bilo što bilo, stiže mu nalog da pođe u andrainarivsku 
oblast sjeverno od Tananariva. Sigurno se i ovom prili¬ 
kom sjetio isusovačkog pravila, koje traži od isusovca 
spremnost da pođe, kamogod ga poglavari pošalju radi sla¬ 
ve Božje. Podržavao ga je bez sumnje i primjer njegova 
brata Gabrijela, koji je u Indiji bio također dionikom te¬ 
škoća i radosti premještanja. Pišući ovom svome mladom 
bratu ne zalazi u duboku analizu ni tjeskobno istraživa¬ 
nje motiva svoga premještaja, nego jednostavno progo¬ 
vara: »Poglavari su izrazili svoju volju. »Sufficit«, to mi 
je dosta«. 

Anjozorofadyska oblast 

Oblast, koja bi dodijeljena o. Jakovu za njegov apo- 
stolat, zvala se andrainarivska; poslije se prozva anjozoro- 
fadyska, pa ju tako i mi nazivamo. 

Selo Anjozorofady, glavno mjesto misijskog distrik- 
ta, udaljeno je od Tananarive šezdeset kilometara putem, 
koji vodi u Vohilenu i Anjozorobo. Ova je sjeverna zona 
tipičan predjel visoravni Velikog otoka. Točno ju je opi¬ 
sao o. Boudou 1937. u opširnom životopisu bi. Jakova Ber- 
thieu-a. O. Boudou piše: 

»S onu stranu Mananare prema istoku, grebenasta 
pruga, prekrivena velikom šumom, dijeli ovu dolinu od 
mangoroske. Kraj je vlažniji radi blizine šume. Istočni 
vjetrovi donose sa sobom često u zimi, to jest u suhoj se¬ 
zoni, koja traje od travnja do studenoga, guste magle, 
koje se zgušćavaju u finu i hladnu kišu. Predjeli su opće¬ 
nito govoreći goli. Gore se i brežuljci prepliću, a prekri¬ 
vaju ih žitarice s vrlo tvrdim stabljikama ili visokim ši¬ 
karama. Goleme stijene probijaju ovaj pokrivač, prema 
sezonama zelen ili žut. Ruševine i duboke provale razdiru 
ga ostavljajući goli laterit, koji stvara nešto kao krvave 
mrlje. U dubokim su dolinama šumice i grmlje kao ostaci 
stare šume, koja je iščezla. Tu i tamo vidi se nešto mimoze 
i eukaliptusa sa sjajnim zelenilom. Po dolinama se pru¬ 
žaju plodne rižane. Njihovi se slojevi dižu katkada vrlo 
visoko u dubini uskih klanaca«. 

Proučavanje župe 

Na konju, na kojem jaši barem osam sati do glavnog 
mjesta svoga distrikta, razmišlja o. Jakov, ali ne bez veli¬ 
kog nemira. Vidio je opet svoju djecu u Betsileu, koju je 
srdačno volio i kojoj je tako žao bilo, što ju je morao osta¬ 
viti. Pošao je sada da propovijeda Evanđelje narodu, koga 
su se na jugu bojali, narodu na lošem glasu. Govorilo se 
o tamošnjem zlorabljen ju vlasti, o duhu gospodovanja, o 
funkcionerima pljačkašima. Valjalo mu je »proučavati ovu 
župu«, kao što se nekoć izrazio u Cantalu. Morat će nasto¬ 
jati da upozna ćudoređe, karakter ovog naroda. Sigurno 
je čuo, kako se govori o energiji, o ponosu, o tvrdoglavosti 

nekih plemenskih skupina. Veliki kralj malgaški Andri- 
anampoinimerina volio je hvaliti srčanost toga naroda, 
ali ga je također nazivao »tvrdoglavcem od dana njihova 

rođenja«. 

Nema sumnje da će i ovdje imati posla sa seljacima 
kao i u Ambositri, ali bi ti seljaci mogli sa svojim reakci¬ 
jama i sa svojim vladanjem biti nešto posve drugo. 

Izgledalo je da će mu teško biti naslijediti o. Campe- 
nona, koji se odlikovao dobrim svojstvima kao rijetko tko 
i privukao sebi kršćane srdačnošću svoga postupanja. Sva¬ 
kako pred o. Jakova izađe za njegova dolaska samo uči¬ 
telj sa svojom obitelju. Odmah je za prvih sastanaka sa 
svojim vjernicima odgonetnuo njihovu žalost. Pozivajući 
ih na molitvu bodrio ih je: »Žalosni ste. Uzdajte se! Nakon 
malo vremena zavoljet ćete me, kao što ste i o. Campe- 
nona voljeli«. 

Kršćani proseliti 

O. Jakov nije kasnio da pohvali lijepa svojstva svoga 
naroda na sjeveru. Katolička misija osnovala je ovdje svo¬ 
ju prvu postaju 1869., i to uz vrlo povoljne okolnosti. Selo 
Aniozorofady tražilo je po svojoj inicijativi uporno ka¬ 
toličke misionare. Prije nego što je ikoii misionar po¬ 
sjetio ovo selo, izjavilo se ono spremnim da prihvati Evan¬ 
đelje i crkvenoga službenika. Ovaj korak izgledao je mno¬ 
gim iskusnim misionarima posve neobičnim. U ovom ot¬ 
krivamo prirođeno raspoloženje, koje je na početku kao i 
đalie igralo važnu ulogu gledom na širenje kraljevstva 
Božjega. 

A šta se to dogodilo n Aniozorofađv-u? Trojica braće, 
između kojih je jedan bio podložnikom Jeana Laborde-a, 
postali su katolici te onda svoju vjeru, svoje uvjerenje 
širili oko sebe. Kad stiže ovamo 1869. o. Delbosq, svi sta¬ 
novnici izjaviše, da su katolici. 

Sigurno nije o. Jakov zaboravio uspjehe članova 
»Katoličkog jedinstva« u Tananarivu tokom rata, naro¬ 
čito nije zaboravio Viktora Rasomanarivu, pa se u ovom 
teškom času poče nadati da će mu možda i njegov misij- 
ski distrikt dati ljudi iste vrste. 

Stanje misije 

Anjozorofadyska oblast zauzimala je veliku površinu 
dosta loše određenu sa sjevera i s istoka. U ovim se prav¬ 
cima pomicale granice prema sredstvima, koja su misi¬ 
onaru bila pri ruci, da prodre dublje među pogane. 

Ovdje je već postojalo 17 misijskih postaja, često 
vrlo udaljenih jednih od drugih. Predšasnici o. Jakova, 
u prvom redu o. Campenon i o. Malzac. čuven zbog pozna¬ 
vanja jezika na Madagaskaru, solidno su osnovali misiju 
usprkos neizbježivom otporu s poganske strane kao i 
ostracizmu sa strane nekih protestanata. 

Organizacija je rada već pokazala svoje uspjehe po¬ 
mažući tako stupanje na pozornicu novog starješine ovog 
distrikta. Svaka je prava postaja imala svoga katehistu ili 
učitelja, koga je pomagala skupina istaknutih katolika. 
Sjeverni kraj, u kojem se Evanđelje propovijedalo dosta 
prije nego u kraju oko Fianarantsoe, imao je dragocjenih 
prednosti, koje će o. Jakov sigurno uzimati u obzir. 

Istina, nije se latio svoga djela na osvajalački način. 
Već je naime prešao 50 godina. Njegova ćelava glava i 
sijeda brada svjedoci su poodmakle dobi. Uostalom sam 
se tužio na manjak otpornosti i još više na slaboću pamće¬ 
nja, kojim se nije nikad odlikovao, osobito kad se radilo o 
usvajanju jezika. 

Skloni smo reći da je o. Jakov dosta crno gledao. Isti¬ 
na, priznaju kršćani, da nije imao hitrog hoda o. Campe- 
nona i da je išao nešto prignuto, ali također naglašuju nje¬ 
govo neprestano obilaženje prostorom, koji mu je odre¬ 
đen za evanđeosko propovjedanje. Uz svoje ograničene 
sile dobro je izvodio svoju zadaću. Njegovim je nastoja¬ 
njima misijska oblast vrlo osjetljivo krenula naprijed. 

Moramo priznati da ga je Providnost brižno spremala 
za ovaj posao. Počevši od Auvergna pa do Sainte-Marie, 
Ambohimandrosa i Ambositre nosio je razne, sve veće 
odgovornosti služeći se uvijek bez traženja tašte slave i 
bez krive bojažljivosti svojim naravnim darovima, koje je 
milost zajedno s iskustvom bez prestanka razvijala. Sad 
je u naboljim okolnostima da dade svoju mjeru. U tom 
pogledu neće nikad pogriješiti. 

Putovanja 

Uz pomoć pisama, uvijek punih potankosti, i naro¬ 
čito uz pomoć izjava, što ih dadoše svjedoci prilikom pro¬ 
cesa za beatifikaciju, možemo bez poteškoće slijediti anjo- 
zorofadyskog pastira po njegovu distriktu. Divno je ostva¬ 
rio ideal misionara, koji bez prestanka hoda brdima i do¬ 
linama po području s njegovih barem 50 kilometara od 
sjevera do juga. U tom se, prema shvaćanju o. Jakova, sa¬ 
stojao pravi misionarev život. 

Pročitajmo jedan odlomak iz njegove korespodencije, 
koji nam pokazuje način toga života: 

»Obično sam na putu zaustavljajući se dulje ili kraće 
vrijeme zbog svoga dušobrižničkog posla, a osobito da pri¬ 
pitomim priličan broj tih jadnih neznalica, dosada žrtava 
đavla — opaža se naime njegovo djelo — kao i njegovih 
pomoćnika. .. Svakog mjeseca ostajem poprilici tjedan 
dana u svom glavnom mjestu Andrainarivu, gdje predsje¬ 
dam sastancima naših učitelja, koji se sazivaju da uz svo¬ 
ju plaću prime također pouke, sv. sakramente i misiona- 
reve naputke, a i polože račun o svom radu. Svršivši sve 
to ostajem tamo jedne nedjelje da obavim poslove u svo¬ 
jim dvjema glavnim župama, koje prema prilikama sazi¬ 
vam naizmjence sad u jednoj, sad u drugoj. Iza toga na¬ 
stavljam svoje putovanje. Zovu me na sve strane. Idem 
onamo, gdje je veća potreba, posvuda poučavajući i spre¬ 
majući za sv. sakramente. 

»Većina moga svijeta još nije krštena, i uz milost 
Božju trebat će mnogo raditi prije nego što se svi krste«. 

Na drugom mjestu saopćava, kako postupa s postaja¬ 
ma, na kojima nema svećenika: »Stanujem u prizemlju 
kućice naših učitelja. Ovdje vam pišem u prizemlju, dok 
oni spavaju u potkrovlju s moja dva mladića, koji me pra¬ 
te. Večerom i jutrom razlažem vjeronauk. Ostalo vrijeme 
primam posjete ili sam posjećujem čitavo susjedstvo, pri¬ 
jatelje i neprijatelje, da ih predobijem za Isusa .. . Prem¬ 
da je svijet siromašan, daju se pilići meni i mojoj pratnji, 
katkada više nego što nam je potrebno. Iako je žetva riže 
u najboljem jeku, ipak se tokom osam dana lijepo skup¬ 
ljaju svaki dan dvaput na pouku. Krštavam djecu, a kat- 

kada i odrasle, koji su bolje spremljeni, dok drugima 
krštenje odgađam«. 

Sad nam je moguće da u ovaj općeniti okvir umetne- 
mo pojedinačna nastojanja, uspjehe ili neuspjehe raznih 
dušobrižničkih pothvata. 

Graditelj 

Među teška poglavlja programa o. Jakova valja ubro¬ 
jiti gradnje. Nije nikad sebi pripisivao osobitih graditelj¬ 
skih darova. Drago bi mu bilo, kad bi ove poslove mogao 
povjeravati iskusnim ljudima. Ali gdje da se ti eksperti 
nađu 1891. u selu Anjozorafady-u? I tako htio ne htio, 
mora da se sam laća toga posla. Sam je na čelu misijskog 
distrikta pa gradi kao što najbolje znade. Praktično mu 
je nemoguće tražiti pomoć kod susjedne subraće, koji sta¬ 
nuju daleko od njega 50—60 kilometara. Tek za mjesečnih 
sastanaka u Tananarivu može pitati za savjet mjerodavne, 
može svoje osnove podvrgavati kontroli. Sretan li je, kad 
mu izuzetno pođe za rukom da dovede na gradilište arhi¬ 
tekta apostolskog vikarijata! Sam dakle gradi škole, crkve. 
Često je potrebno za predobivanje pogana da se odviše 
skromna početna crkva poveća, popravi. Za ovog putova¬ 
nja svojim misijskim teritorijem nosi sa sobom brige po¬ 
duzetnika ili graditelja, a još više brige blagajnika prazne 
kase. 

Na sreću razbudi se među kršćanima u Ambatoma- 
intv-u, njegovu drugom selu iza Anjozorofady-a. toliko 
velikodušje da se njegove posljedice i danas osjećaju. Ovo 
se selo zauzme u svojoj revnosti za kuću Božju i odluči da 
će samo podignuti svoju crkvu. Kolike li sreće! Misionari 
nisu navikli na ovako dobru volju! Istina, o. Jakov sudje¬ 
luje u pothvatu, ali valja reći da je velik dio crkve vla¬ 
stito djelo žuoljana. »Sve je od cigala«, pripovijeda o. Ja¬ 
kov. »osim oltara, koji mi je zadao dosta muke. Kasnije 
će mi više mojih ljudi, koji znadu klesati kamen, načiniti 
od svoje volje oltarske stepenice i pričesnu klupu.« 

Ovo znači zasada uspjeh, ali i rudnu žilu. koju mi¬ 
sionar hoće da iskona. Time što ovaj narod surađuje u ma¬ 
terijalnim gradnjama dižući škole i crkve, odaje sigurno 
svoju privrženost misiji. Novca ima vrlo malo, ali daje 

svoje ruke, pruža svoj obol, zanima se za sve misijske po¬ 
trebe. 

Borbenost katoličke akcije 

Ova suradnja u opskrbi misije uključuje uređenje, 
točnu organizaciju kršćanske zajednice. To je dio okosnice 
istom otvorene misijske postaje, a još više razvijenog 
misijskog distrikta. Smijemo ustvrditi da bez sudjelova¬ 
nja vjernika u crkvenoj akciji ne bi katolicizam mogao 
ostvariti brze uspjehe, kojima se danas divimo. 

Prijeko je potrebno da obraćenik na Madagaskaru 
preuzme odgovornosti i poslove, koji odgovaraju njego¬ 
vim sposobnostima. Već spomenusmo revnost stanovnika 
u Anjozorofady-u još prije misionareva posjeta. To je pro- 
selitizam, koji valja staviti kao temelj organizaciji. Misij- 
ski su pioniri znali da ga hrane, da ga vode odgajajući ta¬ 
ko kršćane apostole. Na čast im je, što primijetiše ovaj 
naravni dar i što se njime okoristiše. 

I tako čim o. Jakov osnuje koju postaju, obraća se na 
najuglednije ljude dotičnog mjesta te im doskora povje¬ 
rava kakav materijalni ili moralni posao. Svršetkom 
nekoliko mjeseci ili nekoliko godina, oslanja se na te kr¬ 
šćane kao na svoje pomoćnike. Na čelo im stavlja kate- 
histu ili učitelja, svoju desnu ruku. Katehista prenosi mi- 
sionareve odredbe, nadzire njihovu primjenu, daje račun 
o uspjehu ili neuspjehu, predlaže praktična rješenja. Ka- 
tehisti pomažu ovi ljudi, koji su bez sumnje zaslužili da 
se nazovu »borcima« ili »upraviteljima« Katoličke akcije, 
jer primaju na se apostolsku ulogu. Osim podizanja crka¬ 
va i škola pohađaju bolesnike, sređuju brakove, bude po¬ 
spane, tumače katekizam. Ukratko ispunjavaju sve ono, 
što generalne ili specijalizirane sadašnje direktive Kato- 
ilčke akcije traže od svojih odgovornih i borbenih članova. 

O. Jakov odgonetnuo je u Betsileu, šta se može očeki¬ 
vati od rada tih ljudi. Sada se našao pred ljudima, kojima 
je često teško upravljati, ali su jači i sposobniji da Ispu¬ 
njavaju svoje funkcije u kršćanskoj zajednici. Nije mu 
bilo nepoznato, da se ti istaknuti ljudi međusobno potiču, 
da. jedni druge kontroliraju i da su također sposobni da se 
od vremena do vremena dobro posvade. Stoga je katehista 

ili učitelj, kojemu je zadaća, da koordinira rad, tako dra¬ 
gocjen za napredovanje misijskog distrikta. Misionar ula¬ 
že mnogo vremena u formaciju ovih katehista. Svjedoci 
izjavljuju da bi o. Jakov svakog mjeseca prisustvovao u 
Anjozorfady-u, gdje se nalazila škola za katehiste, pouka¬ 
ma upraviteljevim, sam je tumačio katekizam, iz neposre¬ 
dne blizine pratio ove velike već oženjene učenike, koji će 
poslije biti njegovim najboljim suradnicima. »Formiranje 
učitelja«, piše misionar, »hic opus, hic labor — glavna je 
zadaća«. 

»Mnogo, mnogo« poučavati 

Važnu ulogu igra katehista u selu. Njegovo je da 
harmonizira rad, da stišava sukobe, da pobuđuje lijene, 
sve po misionarevim direktivama. Glavni mu je posao 
razlaganje katekizma. Cesto se opaža vjersko neznanje u 
starim kršćanskim zajednicama u Evropi, a šta da se istom 
rekne o krajevima, u koje se kršćanstvo istom nedavno 
uselilo! 

Budući da tmina uzmiče samo pred svjetlom, potre¬ 
bno je da se svjetlo širi katehizacijom. Uz ustrajno, meto¬ 
dičko- neumorno katekizamsko poučavanje prodire svje¬ 
tlo u duše, u obitelji, u sela i čitava područja. U ovoj sre¬ 
dini do jučer poganskoj, valja razumjeti riječi o. Jakova, 
posve jednostavne, ali pune sadržaja: Prije pripuštanja 
sakramentima treba »mnogo, mnogo poučavati«. 

Radi toga je brižno spremao sposobne i revne kate¬ 
histe. Radi toga nosi sa sobom katekizam, čita ga, i opet 
čita jašući na konju ili sjedeći u mosiljci; traži slike i 
usporedbe da pouku što bolje osvijetli i prilagodi svojim 
vjernicima. Radi ovog razmišljanja polazilo mu je za ru¬ 
kom da se je izražavao s velikom jasnoćom. Svjedoci ra¬ 
do ponavljaju: »O. Berthieu bio je vrlo jasan«. 

Posvuda nastoji da ističe snažne ideje, uvjerenja, 
koja nadahnjuju i vode misli i odluke učenika Isusova. 
Neke fundamentalne teme, neki evanđeoski izražaji izdi¬ 
žu se među elementima njegove nauke poput svjetionika, 
što osvjetljuje put, kojim valja ići. Ovamo spada prven¬ 
stvo Kraljevstva Božjega: »Tražite najprije Kraljevstvo 
Božje i pravdu njegovu« (Mt. 6,33). Ove riječi navodi naj¬ 

češće za svojih poučavanja. Zatim dolaze život vječni i 
uskrsnuće: »Ne bojte se onih, koji ubijaju tijelo, nego onih, 
koji mogu upropastiti život duše« (Mt. 10, 28, slobodna či¬ 
tači ja). Govoreći o uskrsnuću upotrebljavao bi usporedbu 
vrlo sugestivnu u ovoj zemlji, gdje kaiman— morski psi 
požudno zauvijek nište žive: »Uskrsnut ćete, pa makar 
vas i kaiman požderao!« 

Bolesnici 

Nitko se neće čuditi, što su bolesnici zauzimali prvo 
mjesto među brigama »oca i majke« misijskog distrikta. 
Brzo se u njemu budi saučešće prema patničkim udovima 
Kristovim. Uvijek je spreman da poleti u pomoć. Doka¬ 
zom je za to lozinka, koju ponavlja pred vjernicima: »Ili 
jeo ili spavao, ne strašite se da me pozovete. Nema za me 
veće obveze nego što je pohađanje umirućih«. 

Tko poznaje brigu stanovnika na Madagaskaru u po¬ 
gledu njege bolesnika, siguran je da nisu zaboravili tu mi- 
sionarevu lozinku. Ništa nije moglo predobivati obitelji 
kao ova misionareva spremnost. U to su se vrijeme mnogi 
utjecali čarobnjaku, tobožnjem gospodaru tajanstvenih 
sila. Običaji naime iščezavaju vrlo polako. Međutim ti 
isti obraćali bi se i misionaru, bilo što im čarobnjak nije 
pomogao, bilo da se s obje strane osiguraju. 

Svi svjedoci ističu velikodušnost o. Jakova, koji bi na 
prvi znak danju i noću, na konju, na nosiljci ili pješke, u 
svako vrijeme i svim stazama hitio da svojoj djeci pruži 
svećeničku pomoć. Spominje se ova zanimljiva crtica: 
Cim bi noću konj opazio svjetlo misionareve svjetiljke, 
spremao bi se tako rekav sam od sebe na put. 

Nesređene obitelji 

Nauka o bračnoj nerazrješivosti, koju kršćanstvo na¬ 
meće svojim vjernicima, nailazila je na jak otpor. Misi¬ 
onar se nalazio pred brdom poganskih tradicija i ljudskih 
slaboća, koje su trpjele ženidbe na pokus i nisu se proti¬ 
vile bračnoj rastavi. Onda kao i danas nepravilne bračne 
veze kočile su napredak katoličke vjere po selima. Kolike 
li žalosti za o. Jakova, što nije mogao da istrgne iz nereda, 
iz ropstva strasti duše, koje su čule evanđeosko poslanstvo! 


107 



Opominjao je prema riječima sv. Pavla »u zgodno i 
nezgodno vrijeme« (2. Tim. 4,2), svakom prilikom. Opo¬ 
minjao je sablažnjive kršćane i one, koji su opet padali, 
premda se izlagao pogibelji da navuče na se neprijatelj¬ 
stvo i progonstvo. Vidjeli su ga, kako izađe plačući iz je¬ 
dne kuće, u kojoj se tvrdokorno živjelo u grijehu. Primje¬ 
ćivalo se, ne bez neke jeze, kako su se prijetnje misionare- 
ve katkada ostvarivale. Četrdeset ili pedeset godina ka¬ 
snije iznose tamošnji stanovnici više slučajeva, koji su se 
čvrsto usjekli u njihovo pamćenje. Tako je neka učiteljica 
katoličke škole živjela u konkubinatu s protestantom. Mi¬ 
sionar ju je molio da se kani takva života, ali uzalud. Na¬ 
pokon će joj duboko ražalošćen: »Naći ćete nesreću«. Tako 
se naime tamošnji narod običava izražavati. Doskora ju 
nađoše u ograđenom pašnjaku za volove mrtvu, iznakaže- 
na lica od strašnog grčenja. Na stanovnike je ovaj događaj 
tako djelovao da se mnogi obratiše. 

Dvije žene, dvije sestre bile su vrlo privržene jednom 
svome nećaku, pa kad on pređe na protestantizam, i one 
učiniše to isto. Sva nastojanja misionareva da ih upravi 
na pravi put, bila su uzaludna. Tada ih jednom zgodom 
upozori da će se usprkos svojoj volji ipak rastati s ne¬ 
ćakom. Iza nekog vremena bukne revolucija u Menalambi. 
Revolucionari odvukoše nećaka zajedno s njegovim tetka- 
ma. Iza rata vrati se nećak u Ambatomainty, dok obje že¬ 
ne tako iščeznuše, da se nikad nije saznalo, šta se s njima 
dogodilo. 

Naša odijeljena braća 

Spomenusmo, kako je katolička misija bila prisiljena 
da se bori protiv protestantizma. Kao što na jugu, tako na 
sjeveru nakostrušiše se pastori, čim se pojavi katolički 
misionar na njihovu sektoru. Opirući se na više činovnike 
u Tananarivu nastoje da mu zakrče put. Pojedinosti ove 
borbe pokazuju nam, koliko se ljudi mogu udaljiti od 
Evanđelja uime Evanđelja i s kojom ustrajnošću mogu 
duše, inaće ponajviše iskrene, griješiti protiv zapovijedi 
ljubavi. 

O. Jakov žalostio se zbog tih pojava. Bilo mu je po¬ 
znato, da njegovi mjesni protivnici traže pomoći od pro- 

testantskih vlasti u prijestolnici. Pravo je procjenjivao 
zlo ove opstrukcije, koja bi se pojavljivala kadgod bi tko 
od protestanata prešao na katolicizam. Prigodom obraće¬ 
nja nekog uglednog protestanta u distriktu dođe do prave 
oružane pobune. »Sektaške se starješine zakleše da će uni¬ 
štiti katolicizam, i to se ne krije«, bilježi o. Jakov. 

No s obzirom na školu poče katolički misionar dosko¬ 
ra osjećati veću slobodu. Da li je to bio znak shvaćanja ili 
jednostavno početak opadanja protestantskih sekta? Sva¬ 
kako se o. Jakov Bogu zahvaljivao ulažući još više mara 
u katoličko poučavanje. 

S druge mu opet strane socijalno djelovanje privla¬ 
čilo i protestanske i katoličke simpatije. 

Razvoj poljodjelstva 

Već spomenusmo brigu o. Jakova oko prilagođivanja. 
Ovdje ne mijenja metode nego je još obilnije primjenjuje. 

Vrlo je brzo uočio nedostatak i zaostalost poljodjel¬ 
stva. Seljaci su se ljubomorno, bogobojazno držali običaja 
svojih pređa, to jest gajili su rižu, obrađivali njive s istim 
spravama, na isti način, kao nekad, bez ikakova nastoja¬ 
nja oko olakšanja rada i ubiranja plodova. A da li se može 
pomišljati na sretan razvoj zemlje, na ekonomsko i soci¬ 
jalno blagostanje bez napretka u poljodjelstvu? 

Auvergnanac, tamatavski vrtlar, upravitelj eksploata¬ 
cije na Sainte-Marie — sve se to združilo u o. Jakovu, koji 
želi da poljodjelstvo u Anjozorofady-u upravi prema na- 
nretku. Mogao bi tko reći: Utopistički san! Nema, istina, 
financijskih pomagala, nema mjerodavnih suradnika. Ni¬ 
šta zato, pokušat će. Upotrebit će svoje znanje svoju ener¬ 
giju ... počet će saditi, počet će vrtlariju, obradi vat će vi¬ 
nograde s nadom »da ću poučiti svoj jadni narod u pra¬ 
vom poznavanju racionalnog i produktivnog poljodjelstva. 
Time će se pomoći ne samo njihovoj katkada okrutnoj bi¬ 
jedi nego će se također pričvrstiti uz svoje tlo. na kojem će 
se moći poučiti u kršćanskoj vjeri, umjesto da se gube u 
dalekim i nezdravim putovanjima, koja se smiju nazvati 
jednom od rana ove zemlje.« 

Doista mu pođe za rukom da predobije za se čitav na- 

rod bez vjerske razlike. I protestanti, koji nisu činili ništa 
slično, pristaše uz njega. 

Počeo je s poljodjelskim problemom i zanimao se za 
gradske poslove. U selu Anjozorofady-u nije bilo dosta 
vode. O. Jakov napravi praktičan nacrt, koji donese Anjo- 
zorofady-u neprocjenjivu korist. Ostvarenje nacrta posti¬ 
že dvostruku svrhu: Svijet u Anjozorofady-u dobi vodu, 
dok se Betsilejima, koji su bili bez posla, pruži ^prilika da 
mogu zarađivati ono, što im je bilo potrebno za život. 

Misionar je time zašao na područje, na kojem se ne bi 
danas dopuštala inicijativa privatnicima, dok se u ono vri¬ 
jeme divno okoristio prilikama, opskrbivši se dopušte¬ 
njem svojih redovničkih starješina. 

Budući da je znao usko združiti vremenito i duhovno, 
smio je s pravom očekivati ovdje apostolski uspjeh. Sam 
ističe tu bitnu crtu svoje djelatnosti: »Ovo je jedan od na¬ 
čina primjenjivanja »biti svima sve, da se svi predobiju za 
Krista« (1. Kor. 9'l9-22). Ovako se ulijeva i unosi u duše 
katekizam s nešto morala«. 

Zar ne bi danas o. Jakov bio odlučan promicatelj po¬ 
učavanja i poljoprivrednog sindikalizma nadahnuta Evan¬ 
đeljem? 

Tako se eto misionar usko združio s narodom u Man- 
diavatu; poznaje njegove potrebe i mogućnosti; zanima se 
za njegovo vremenito blagostanje; nastoji prije svega da 
mu osigura kršćanski život, da spasi duše. 

Sad je neosporiv poglavar, »otac i majka«, koga slu¬ 
šaju i koga vole. Ne smeta mu više bojazan prvih susre¬ 
tanja, već prema svima osjeća žarku ljubav. Valja priznati 
da će uzdahnuti tu i tamo zbog nesvladivih zapreka, nepo¬ 
mirljivih neprijatelja, tvrdokornih grješnika. Ali više mu 
se srce puni udivljenjem gledajući djela velikodušnosti. 
»Među njima«, piše dobričiniteljima, »ima divnih duša, 
koje će nas zasramiti na posljednjem sudu zbog žrtava, što 
ih prinose za vjeru, premda su u njoj još novaci.. . Go¬ 
vorim također, da se mole za vas i za druge dobročinitelje, 
što i čine«. 

Distrikt se razvija, učvršćuje, organizira. Prema pri¬ 
znanju njegova pastira valja ga smatrati »jednim od onih, 
u kojem ima najviše napretka i nade«. 


110 


11 


»O. Berthieu bio je dobar« 


Slika čovjeka Božjega 

Tijekom ovog životopisa često smo promatrali reak¬ 
cije i crte karaktera o. Jakova. Čini se, da nam je sada 
moguće pobliže prikazati njegov lik. Došao je čas da svoje 
poglede zaustavimo na njegovu licu, vladanju, dubokim 
osjećajima i da tako pružimo njegovu misionarsku sliku. 

Još malo pa ćemo zaci s njime u zonu rata i buna, 
koje će ga dovesti do smrti. Čini nam se da će dobro biti, 
ako što bolje upoznamo misionara, prije nego što se počne¬ 
mo diviti mučeniku. Ili zar nije svagdašnji život sprema¬ 
nje za posljednji boj 

V. o. Boudou bilježi u svom uvodu: »Da je o. Berthieu 
podlegao, kao što redovito biva, dobi, naporu i bolesti, ni¬ 
tko ne bi pomišljao na pisanje njegova životopisa. Jer tko 
bi mogao naslućivati kod ovog poniznog čovjeka, koji se 
nije nikad pokazivao na pozornici s prvom ulogom, ono 
bogatstvo, što ga je skrivalo u sebi njegovo srce puno lju¬ 
bavi i velikodušnosti?« 

Moguće bi život o. Jakova ostao u zaboravi, da ga ne 
dade za vjeru. Bilo što bilo, uvjereni smo, da lik o. Jakova 
zaslužuje čitavu našu pozornost; da uz naše divljenje mo- 

že pobuditi u nama želju da poput njega odgovorimo po¬ 
zivu Božjem. 

Nemoguće nam je da crpimo iz njegovih duhovnih 
bilježaka, jer se on takvim bilješkama nije bavio. Ali nje¬ 
gova otvorena i spontana korespondencija pruža nam vrlo 
bogat rudokop. Osim toga svjedoci njegova života, osobito 
oni, koji nastupiše za procesa njegove beatifikacije, izno¬ 
se pred nas obilje gradiva, koje tražimo. Dosta nam je da 
skupimo razasute elemente te stvorimo pravu sliku ovoga 
čovjeka Božjega. 

Ne dopustimo da na nas odviše utječe njegov fizički 
izgled. Slike i portreti koncem njegova misijskog života 
prikazuju nam čovjeka istrošena, ostarjela prije vremena. 
Nije mu 60 godina! Široko lice s izbočenim jabučicama, s 
upalim obrazima, s vrlo ćelavim čelom i bujnom bijelom 
bradom — sve to odaje temperamenat ascete, ili recimo 
čovjeka, komu je misionarenje dalo svoje jako obilježje i 
koga je skoro posve iscrpilo. Ravan pogled, držanje glave 
odaju miran i koncentriran karakter. 

Sigurno je o. Jakov, po naravi više slaba zdravlja, 
snosio duge napore, koji ga prerano istrošiše. 

Njegov način života može samo potvrditi asketski 
izgled njegova lica. Njegovo zadovoljavanje s malim po¬ 
stalo je, čini se, poslovičnim po svim distriktima, po ko¬ 
jima je propovijedao Evanđelje. Govorio je svijetu da se 
ne stara za hranu. Donosili su mu riže i običnih dometaka, 
i brzo se pri vikao da jede onako, kao što je tamošnji svijet 
jeo: da se zadovoljava obrocima svoga momka, koji se bri¬ 
nuo za kuhinju. Treba imati iskustvo iz zapuštenoga kraja 
da se pojmi mnoštvo toga, što je nepredviđeno; žrtava 
svih vrsta, što ih od njega traži revnost u poslovima i bez- 
brižnost improviziranih i prevrtljivih kuhača. 

U mnogim prilikama mislio je o. Jakov da je njegov 
objed preobilan pa bi slao posluzi meso, koje bi se preda 
nj iznijelo. 

Neki protestant, uvjerivši se o uzdržljivosti o. Jakova 
u jelu, reče katolicima: »Vaš je misionar siromašan, siro¬ 
mašniji nego naš pastor«. 

Lako je odgonetnuti da se ovakav misionar nije mno¬ 
go brinuo za odjeću i obuću. Njegovi vjernici izjavljuju, 

da mu je talar bio trošan, pokrpan, šešir i kišobran nisu 
bili bolji. Jedan od učitelja zamolio ga nekom zgodom da 
mu pozajmi jedne cipele. O. Jakov morade priznati da 
nije imao drugih osim onih, što ih je upravo nosio na 
nogama. 

Mogli bismo nastaviti s nabrajanjem anegdota te 
vrste, i sve bi one potvrdile, kako bi o. Jakov mogao reći 
o sebi ono isto, što prema pripovijedanju o. Lhande-a reče 
neki svećenik iz pariškog predgrađa: »Udobnost me ne 
zanima«. 

Sretan značaj 

Strogost života nikako ne priječi polet, vedrinu, do¬ 
bro raspoloženje. O. Jakov nije imao na sebi ništa od čo¬ 
vjeka satrvena, potištena, žalosna. 

Možda je njegovo lice iznenadilo u Anjozorofady-u 
kršćane, naviknute na smiješak o. Campenona, ali je led 
bio vrlo brzo probijen. Vjernici i njega zavolješe. Na po¬ 
stajama, na kojima je radio kao misionar, bili su sretni, 
kad su ga mogli među sobom imati. Njegov dolazak dono¬ 
sio je posvuda svjetlo i zadovoljstvo. Svima je vrlo pri¬ 
stupačan. Sjeda u kolibama običnog svijeta; sudjeluje 
u razgovorima s najvećim zadovoljstvom. Svi mu se pri- 
bližuju, svi govore s njime, svi mu povjeravaju svoje ra¬ 
dosti i žalosti. U Vohemaru pitaju ga za savjet vojnici i 
časnici. U Ambositri, u Anjozorofady-u misionareva je 
kancelarija puna svijeta. Kršćani očekuju njegov posjet. 
Bolesnici su uvjereni da o. Jakov svraća osobitu pažnju 
na njih. Sa svima govori o obiteljskim, o seoskim prili¬ 
kama ne gubeći nikad s vida zgodu, da duše podigne Bogu. 

U časovima žalosti tješi srca, koja plaču, budi u niima 
kršćansko pouzdanje. 

U prisutnosti tvrdokornih grješnikk mnogo pati, kat¬ 
kada plače. Oblak žalosti ulazi u njegovu dušu, ali ga do¬ 
skora nestaje, jer se uzda u neizmjerno milosrđe Božje. 

O. Jakov pozna i cijeni svoje osobine. Tako priznaje 
svojoj obitelji: »Budući da me je Bog obdario dosta do¬ 
brim značajem, posvuda nalazim dobrih prijatelja. Smi¬ 
jem reći da ne poznajem osobnih neprijatelja«. 


113 







U redovničkoj zajednici rado prima bockan je, a i 
sam podržava bratsku ljubav duhovitim odgovorima, na¬ 
ročito kad se razgovor skrene na Auvergne i na Auverg- 
nance. 

Jedan između njegovih prijatelja reče s nekom pre- 
tjeranošću: »Ljubezljivost je o. Berthieu-a bila bajo¬ 
slovna«. 

Misionarska revnost 

Ljubezljivost o. Jakova združivala se s velikom mi¬ 
sionarskom revnošću. Moramo naglasiti apostolski polet, 
koji je prožimao njegov život. Briga se za spašavanje du¬ 
ša rano ukorijenila u njemu, već za godina školske forma¬ 
cije, a onda za dušobrižničkog rada u župi. Ta je briga 
rasla s redovničkim i misionarskim zvanjem. Svaka nje¬ 
gova misao, svaki njegov posao obilježen je ovom brigom. 

Dozivajući sebi u pamet golemu zadaću, koju je va¬ 
ljalo ispuniti, ne pjeva pjesmu zbog postignutih uspjeha, 
nego traži duše, koje nemaju svjetla, duše bez pastira. 
Apostolsko srce izgara mu od želje da spasi što više poga¬ 
na. Njegova su pisma puna poticanja na molitvu, poziva¬ 
nja u pomoć, hvaljenja misionarskog zvanja. Sve to odaje 
da je želio ići tragom sv. Franje Ksaverskoga. Istina, nije 
on kao taj njegov predšasnik pun novih, smionih, plane¬ 
tarnih osnova, jer su mu prema njegovu značaju draže 
već utrvene staze, ali poput pionira Indije i Japana i on 
žali pogane. I on bi želio progovoriti mladim Evropljani¬ 
ma o ljepoti i prijekoj potrebi misionarskog apostolata. 

Poput sv. Franje tuži se o. Jakov na maleni broj po¬ 
slenika u obilnoj žetvi. Ova tužaljka postaje bolnim refre¬ 
nom u pismima, što ih upravlja kršćanima u Francuskoj. 


Praktična ljubav 

Tu apostolsku revnost hrani ljubav, koja se javlja na 
stotinu načina i koja postaje karakteristikom dušobrižni¬ 
štva o. Jakova. 

Njegova ljubav odnosi se ponajprije na njegovu obi¬ 
telj. Težak mu je bio rastanak s njome, ali to nije ohladilo 
njegovih sinovskih i bratskih osjećaja. Svaku priliku 

upotrebljava da svoje utješi, okrijepi, razveseli. S rijet¬ 
kom vjernošću saopćava im svoje poslove, svoja putova¬ 
nja, svoj apostolski život. U isto ih vrijeme neumorno po¬ 
tiče, svjetuje, poziva da Bogu služe, da spase svoju dušu. 
Kolike li katkada nježnosti u njegovim uvijek spontanim 
pismima! Njegova sinovska i bratska ljubav nikad ne sta¬ 
ri, nego ostaje uvijek svježa, mlada kao i njegovo srce. 

Ova ga je ljubav gonila na rad za duše, da se sav 
istroši, da ne štedi samoga sebe. Sve sile upreže da ih 
pouči, da ih spasi. Ništa ga u tom pogledu ne zaustavlja: 
ni umor, ni udaljenost, ni loše vrijeme, pa ni grješnička 
tvrdokornost. Svjedoci pripovijedaju, s kolikim je marom 
tumačio katekizam djeci i odraslima u svom distriktu. Svi 
su osjećali, da o. Jakov ne traži od svojih vjernika drugo 
osim njihovih duša! 

Oni, koje su progonili, kojima su otimali njihovu ba¬ 
štinu, bili su sigurni da će kod misionara naći pomoć. Svi¬ 
jet je govorio među sobom, kako ga nije bilo strah da se 
u Ambositri opre srdžbi guvernera Riva, kad je trebalo 
obraniti kršćane, na koje se nepravedno napadalo. Jedan 
učitelj iz Ambositre sjeća se jedne primjedbe o. Jakova 
gledom na teškoće, što ih je imao s guvernerom: »Sveje¬ 
dno mi je, što ljudi mogu učiniti protiv mene. Prikazujem 
kao žrtvu svoj život Bogu, jer već dugo čeznem za muče- 
ništvom«. 

Siromasi bude u njemu sažaljenje i velikodušje. Kao 
mlad kapelan u Roannes-Saint-Mary dade nekoj majci 
svoj ogrtač i sviter, da odjene svoju djecu, da ih zaštiti 
od studeni. Na Madagaskaru susreće toliko nevoljnika, da 
ne zna, kako da im pomogne. Njegova je blagajna uvijek 
prazna. Traži pomoći od drugih. Postaje prosjakom kod 
svojih prijatelja u Francuskoj, da može ublažiti što više 
bijede. 

Bolesnicima pristupa s majčinskom ljubavlju. Gubav- 
ci bude u njemu saučešće više nego itko drugi. Dvije su 
crtice zavrijedite da ih navedemo. 

_ »U Ambohitrandraini živio je gubavac u nekoj rupi 
načinjenoj od zemlje. Trebalo je puzati da se dođe do 
ovog stana, u kojem se nije moglo uspravno stajati. Una¬ 
toč kužnom zadahu misionar je ulazio u ovaj stan, da gu- 

bavca pouči. Govorilo mu se da ne ide tamo, ali on napro¬ 
tiv, kadgod bi došao da nas posjeti, polazio je redovito to¬ 
mu bolesniku da ga pouči. I nikoga ne bi posjetio prije 
nego što bi vidio gubavca«. 

Evo druge crtice: »Južno od Anjozorofady-a živjele 
su dvije gubave žene. Kadgod bi se o. Jakov povratio sa 
svojih putovanja, polazio bi k njima, nosio im hrane i odi¬ 
jela, poučavao ih u vjeri i napokon ih krstio«. 

Čini požrtvovnosti bili su u običaju kod o. Jakova. U 
očima vjernika bio je utjelovljeni ideal milosrdnog Sama- 
ritanca. Jedan katehista reče u svom slikovitom jeziku: 
»O. Berthieu bio je dobar prema svima kao proljetno sun¬ 
ce«. Jednostavnije se izraziše s nježnim udivljenjem krš¬ 
ćani sa Sainte-Marie: »O. Berthieu bio je dobar«. 

»Blag i ponizan« 

Spomenusmo već pobožnost o. Jakova prema Presv. 
Srcu Isusovu. Nema sumnje da je s užitkom mislio na ri¬ 
ječi Gospodinove: »Učite se od mene, jer sam blaga i po¬ 
nizna srca«. U svom pastoralnom životu pokazuje se vjer¬ 
nim učenikom Isusovim, punim strpljivosti i poniznosti. 

U prvom redu ne pokazuje nikakvih zahtjeva. Draže 
mu je zadnje mjesto. Uvijek je zadovoljan s postajom, 
koja mu se dodijeli. Još više: Smatra se nedostojnim da 
primi na se kakvu odgovornost; čudi se što se Bog dostoji 
da se njime služi u svom spasiteljskom djelu. 

Uvijek je spreman da primi pouku, koja mu se pruža 
primjerom i metodom njegovih predšasnika. Ne odbacuje 
nepromišljeno ustaljene običaje. Ne laska samom sebi, da 
dolazi s novim planovima rada, koji uvijek nadvisuju pla¬ 
nove njegovih predšasnika. Pabirči slijeva i zdesna. Oko- 
rišćuje se svjetlom iskustva; nastavlja započetu brazdu. 
Svome bratu u Maduri daje mudar savjet: »Budi isto to¬ 
liko razborit u svemu, koliko si ravan. Ne zaboravljaj da 
si novak! Ništa ne preziri!« 

O. Jakov ne prezire druge, nego sebe, jer izjavljuje za 
propovijedi: »Nisam sposoban da vas poučavam. Nisam 
drugo nego ništa! Ništa ne vrijedim!« 

Ovo omalovažavanje samoga sebe potiče ga na štova¬ 
nje drugih, bili oni poglavari ili podložnici. S najmanjima 

i s najsiromašnijima postupa kao s najvišima i najbogati¬ 
jima; s djecom kao s odraslima. »Nije gledao, tko je tko«, 
veli jedan svjedok. Kad mu njegova pastirska služba na¬ 
loži da nekom nešto prigovori, ispričava se: »Nisam do¬ 
stojan da vas na to upozoravam, ali me na to sili moja 
dužnost, koje se ne mogu lišiti«. 

Ova rezerviranost, koja prividno izgleda pretjeranom, 
ne čini ga uzetim, jer propovijeda s velikim uvjerenjem, 
ne plašeći se tamošnjeg svijeta kao ni evropskih časnika. 
Čim mu dužnost nešto naredi, ispunja svoju misiju pa pu¬ 
klo kud puklo. 

U jednom pismu veli o sebi, da je beskorisna »kora« 
ali u isto vrijeme veliča silu Božju, koja bira slabe, da po¬ 
stidi jake. Sa sv. Pavlom priznaje: »S milošću sam Bo¬ 
žjom ono, što jesam« (1. Kor. 15,10). Uspjehe, što ih posti¬ 
zava u svom misionarenju, pripisuje Božjoj pomoći. 

Pravo govoreći, o. Berthieu kreće se nepresiljeno u 
ovoj klimi Pavlove ljubavi. Istina, ne govori on mnogo o 
uzvišenosti ljubavi, ali živi po duhu bratske ljubavi s nje¬ 
zinim rijetkim i ugodnim plodovima, koje sv. Pavao na¬ 
braja: »Ljubav je strpljiva, ljubav je uslužna, ljubav se ne 
hvasta, ne nadima se . .. ne razdražuje se . . . neispričava 
se. . . sve podnosi« (1. Kor. 13,4—7). 

Poniznost i strpljivost — jedna krepost povlači za so¬ 
bom drugu. Misionarima je poznata cijena strpljivosti. 
Uvelike im je potrebna. Klima, množina poslova, klonu¬ 
lost okoline i suradnika izlažu čovjeka često velikoj uzbu- 
đenosti. O. Jakov tuži se, kako ne gospodari uvijek pokre¬ 
tima uzrujanosti. Blago čovjeku, koji se nikad ne rasrdi, 
pače ni na pomoćnike, koji dosta često unesu razočaranje. 
O. Jakovu poznato je da više vrijedi lijepa riječ nego že¬ 
stok ukor, pa čuva svoju nepokolebivu mirnoću. 

Protestantski propovjednici navaljuju na njega po¬ 
grdama, ali on ne odgovara. Redovnica majka Anafolija 
Raivo iz Ambatomainty-a sažima svoje svjedočanstvo u 
ovu pohvalu: »Nema neugodnosti, koju ne bi podnio vrlo 
dobro i s ljubavlju«. 

Jednostavnost i razboritost 

Ni zbog apostolskog žara, ni zbog ljubavi ne zabo¬ 
ravlja o. Jakov nikad pravila, što ih nameću iskustvo i 
crkveni auktoritet. S obzirom na to svjedočanstva su 
jednodušna: »O. Berthieu ne raspravlja o uredbama. Njih 
valja držati«. 

U tom pogledu daje vrlo točne naputke, koji se tiču 
odnosa prema vjernicima. Nikad ne dolazi koja žena sama 
da posjeti misionara u njegovu stanu. Ako bi trebalo ka¬ 
kvu stvar srediti, žene dolaze po dvije ili po tri. 

Da bi se među mladim kršćanima izbjeglo svako sum¬ 
njičenje, »o. Jakov ne bi u Ambositri nikad unišao u uči¬ 
teljevu kuću, kad bi muž bio odsutan. Samo bi pozdravio 
i jednostavno izjavio, da će doći kasnije«. 

Kad bi ga pozvali bolesniku, uvijek bi ga netko pra¬ 
tio i ne bi pratiocu dopustio da se za vrijeme bolesnikova 
ispovijedanja udalji od otvorenih vrata. 

Nitko nije mogao primijetiti ni najmanje nemarnosti 
s obzirom na obdržavanje ovih odobrenih običaja. 

»Misionar, koji voli molitvu'. 

Svijet na Madagaskaru rado je nazivao o. Jakova »mi¬ 
sionarom, koji voli molitvu« (tia vavaka). Lijepog li naziva 
za svećenika! Pa šta je o. Jakov činio, da mu kršćani da- 
doše ovaj značajni naziv? Svi su misionari molili pred svo¬ 
jim vjernicima, ali se o. Jakov odlikovao većom pomnjom.. 
Svjedočanstva u tom pogledu ne dopuštaju nikakve sum¬ 
nje. 

Brat pomoćnik Iturry, koji se u tananarivskoj reziden¬ 
ciji brinuo za njega prigodom njegove bolesti, izjavljuje: 
»Za vrijeme oporavljan ja gotovo uvijek nalazio bih ga 
na koljenima u njegovoj sobi.« 

Neki kršćanin iz Anjozorofady-a sjeća se, kako bi o. 
Jakov klečao u svojoj kancelariji, kad nije u njoj bilo 
stranke. Mnogo ih je, koji svjedoče, da je nosio uvijek 
u ruci krunicu ili brevijar, kad bi hodao selima. Marcel 
Rasoamanana, katehista u Ambositri, izjavljuje, da nije 
nijednog misionara vidio, koji bi tako dugo ostajao pred 
Presv. Sakramentom kao o. Jakov. 

Kršćani Sv. Marije govorili bi katkada za o. Berthi- 
eu-a: »Ovo je čovjek, koji siđe s neba«. Mi bismo sa sv. 
Pavlom rekli: »Čovjek Božji« (2. Tim. 3,17). Konačno, 
čini nam se. da ovaj izraz u svojoj kratkoći pristaje da 
ne može bolje ovom misionaru i da u sebi sažima crte 
njegove fizionomije. 

Kao čovjek Božji, kao sluga Isusa Krista, među grje- 
šnicima ostvaruje ideal, što ga Apostol iznosi pred Ti- 
moteja: »Ali ti, čovječe Božji, bježi od ovih stvari (zla, 
bogatstva, časti). Traži revno pravednost, pobožnost, vje¬ 
ru, ljubav, postojanost, blagost . . . Bori se u plemenitoj 
borbi vjere, postigni vječni život . . . naučavaj istinu u 
svako vrijeme bez straha, bez odgađanja . . . vrši ovu 
zapovijed neporočno i besprijekorno do dolaska Gospodi¬ 
na našega Isusa Krista« (1. Tim. 6,11—14). 

O. Jakov bio je zbilja »drugi Krist« prosvjetljujući 
duše svojim riječima i svojim primjerom, vodeći ih pra¬ 
vom životu. 

U svom srcu nosi ovaj misionar neutaživu želju, da 
spasava braću i da prolije krv za slavu i ljubav Isusovu. 
Doskora će se njegova želja za mučeništvom uslišati. 

»Po drugi put bačeni u more« 


Tišina na površini 

Koncem 19. vijeka nisu općenite vijesti iz svijeta pu¬ 
nile dušu misionara u seoskom distriktu. Glasonoše iz 
Evrope polagano su stizali; mjesne štampe nije bilo; radio 
je bio nepoznat. Udaljenost od svjetskih poslova i od 
političkih događaja osiguravaju seoskom misionaru slo¬ 
bodu duha, kojoj se mnogo današnjih misionara ne može 
radovati. 

Smije li se prema tome zaključiti, da su misionari 
na Madagaskaru živjeli u potpunoj sigurnosti iza nagod¬ 
be od 1885? Zar nisu nikako predosjećali rata između na¬ 
roda na Madagaskaru i Francuske? Premda nije na njih 
spadalo da raspravljaju o klauzulama mira, što ga admi¬ 
ral Miot potpisa s vladom u Tananarivu, ipak su sigurno 
čuli jeku mukle borbe, koja se nastavljala između dvojice 
takmaca. Uostalom kad se mačak oprži, bježi i od stu¬ 
dene vode. Misionari su se strašili kao kuge rata, koji je 
povlačio sa sobom izgon i napuštanje kršćana. 

Tekst ugovora, različito tumačen, postade vrlo brzo 
uzrokom ozbiljnih teškoća. Ovim se tekstom prema jed¬ 
nima osniva neka vrsta protektorata Francuske nad Ma- 

dagaskarom. Prema drugima taj je protektorat bio samo 
nazovi-protektorat. Tekstu je manjkala jasnoća te je tako 
ostavljao obje stranke u sukobu. I zbilja svaki od potpis¬ 
nika nastojao je da na svoj način ispravlja ono, što je u 
nagodbi bilo nesigurno. 

Neuralgična točka krila se u klauzulama, koje su se 
ticale vanjske politike na Madagaskaru. Francuski namje¬ 
snik smatrao se mjerodavnim da tu politiku kontrolira, dok 
se je spretni i okretni prvi madagaskarski ministar Raini- 
lairivony okorišćavao neodređenošću teksta, da očuva što 
potpuniju suverenost svoje zemlje. 

Do prvog sukoba dođe, kad Madagaskar zaželi da u 
Engleskoj podigne zajam bez sporazuma s protektorat- 
skorri vlašću. Radi reakcije s francuske strane morade se 
Rainilaiarivony odreći zajma. 

Zatim dođe na red određivanje granica francuske ko¬ 
lonije Diego-Suarez. Raspravljanja ne dovedoše do spo¬ 
razuma. Francuski namjesnik riješi ovo pitanje na svoju 
ruku. Odnošaji se još jače zategnuše. 

Napokon se moralo riješiti i pitanje »exequatur«, to 
jest davanje dopuštenja stranim konzulima da na Mada¬ 
gaskaru obavljaju svoje poslove. Engleska, Sjev. Amerika, 
Njemačka zatražiše jedna za drugom »exequatur« u ko¬ 
rist svojih predstavnika. Dok je Francuska mislila da 
ima pravo posredovanja, smatrao je ministar Rainilairai- 
vonv da je sama kraljičina vlada mogla odgovoriti tuđim 
zemljama. Stanje se u toliko pogorša, da se francuski na¬ 
mjesnik obratio na Pariz. Od toga je časa prekid odnošaja 
izgledao neizbježivim. Uz odobrenje biskupa Cazeta na¬ 
glasi v. o. Causeque prvom ministru pogibelji rata nago¬ 
varajući ga na mirno rješenje ovog pitanja. Rainilaiarivo- 
ny, uzdajući se u svoja dva velika generala, to jest u groz¬ 
nicu i šumu — »ny tazo sy ny hazo« — ostade tvrdokornim 
u svom mišljenju. Biskup Cazet zaključi: »To znači isto 
što i lupati štapom po vodi«. 

Neko vrijeme iza toga ukrca se francuski punomoć 
nik Le Myre de Villers u Marseille-u s ultimatumom za 
madagaskarsku vladu. Valjalo je očekivati ono najgore. 

Izgon 

Katolički su misionari pokušali da svoj rad rastave 
od politike. Nije im ni na kraj pameti dolazilo da se mi¬ 
ješaju u raspravljanja ovih dviju vlada. Njihov se apos¬ 
tolski posao mogao odvijati pod bilo kojim auktoritetom. 
I za samog rata radili bi, koliko bi se dalo. S ovim ras¬ 
položenjem odlučiše starješine i njihovi podložnici da će 
usprkos opiranju sa strane francuskog namjesnika nasta¬ 
viti svoj apostolat među vjernicima bez obzira na opas¬ 
nosti, kojima su se time izlagali. 

Na žalost spletkarenjem neprijatelja Crkve i kratko¬ 
vidne politike poistovjetovali su misionare s Francuzi¬ 
ma pa radi toga naredbom javnih vlasti moradoše i oni, 
koji nisu bili Francuzi, ostaviti zemlju. I tako po drugi put 
biše bačeni u more. 

Misionari su se sjećali prizora za opraštanja 1883.; 
sjećali su se zbunjenosti među vjernicima, raznih nepri¬ 
lika za putovanja. Sve je to moralo sada iznova započeti. 
Svatko je imao svoje razloge da jadikuje. O. Jakov di¬ 
zao je upravo tri crkve. Osjećajući blizinu oluje upro je 
sve sile da ih dovrši, ali mu se želja ne ispuni. Sta će 
biti od tih crkava i od drugih pothvata u njegovom dis- 
triktu? 

Zlo ima i svojih dobrih strana. Rat je iz godine 1885. 
bio poukom i kršćanima i misionarima. Bilo je manje po- 
tištenosti nego prije. Pouzdanje se stavljalo u Providnost. 
Premda je o. Jakov bio umoran, valjalo mu je još brojne 
vjernike poispovijedati, trebalo mu krštavati, trebalo mu 
dati naputke, kako se valja držati za njegove odsutnosti. 
U sporazumu s centralnim odborom u Tananarivu, koji 
je stekao iskustva još za prijašnjeg rata, anjozorofadyskim 
će dsitriktom upravljati odbor trojice učitelja, probranih 
između najboljih. Marcel Rainimanantoanina, predsjed¬ 
nik ovog odbora, punio je sve najvećim pouzdanjem. 

20. listopada odsluži o. Jakov zadnju sv. Misu na cen¬ 
tralnoj postaji pred vrlo ganutim mnoštvom, koie se mo¬ 
lilo. To su bili časovi zadnjih naredaba, časovi oprošta¬ 
ja, časovi, za kojih se čulo, kako sa svih strana doviku¬ 
ju »do viđenja«! kršćani, koji nisu imali druge želje ne¬ 
go da žive u miru pod vodstvom svojih »otaca i majka«. 

Kad će ih opet vidjeti? Samo je Bog mogao odgovoriti 
na to pitanje. 



Prema Tamatavu 

Pet dana kasnije karavana je krenula putem, koji je 
vodio iz Tananariva u Tamatavo. Valjalo je na brzu ruku 
spremiti svoje pakete. Svaki je misionar imao šestoricu 
nosača za se i jednoga ili dvojicu za svoju prtljagu. Obič¬ 
na se plaća nosačima potrostručila. Na plaću se nije gle¬ 
dalo, jer je valjalo prevaliti dugi put, prije nego što do¬ 
đe do ratnog sudara. Naredbe prvog ministra pretekoše 
izagnanike tražeći od madagaskarskih funkeionera da po- 
štivaju Francuze, napose misionare. Silaženje prema mo¬ 
ru izvelo se bez ikakve nezgode uz zaustavljanje u Mora- 
mangi, Beforoni i Andevorantu radi nabavljan ja hrane. 
Nakon osmodnevnog hoda stigoše putnici u Tamatavo, 
gdje se iznova okupiše svi misionari Velikog otoka. Samo 
oni, koji su dolazili iz Ford-Dauphina i Majunge stigo¬ 
še uz zakašnjenje. 

Po otocima Indijskog oceana 

Tamatavo je bio prepun misionara, kojima se nije 
dalo da borave ovdje bez posla, pa većina pođe na otoke 
Sainte-Marie, La Reunion, Maurice. O. Jakov bio je tako 
sretan da bez nastojanja sa svoje strane dođe na svoje 
staro područje rada — na otok Sainte-Marie. Drago mu 
je bilo, što je mogao vidjeti prvorođenčad svoga misionar¬ 
skog apostolata. Sada ih je s najvećom ljubavlju bodrio 
da ostanu vjerni. 

A zašto se njegov boravak na tom otoku nije više 
produljio? U veljači je na La Reunionu. Nema sumnje 
da ga je zdravlje sililo da se odmori. Svakako nije bio bez 
posla. U jednoj je župi održao misije, koje su trajale 
petnaest dana. Spremao je djecu na prvu sv. Pričest. Da¬ 
vao je tjedan dana duhovne vježbe redovničkim zajed¬ 
nicama, sestrama iz Cluny-a, koje je sve više cijenio radi 
njihove misionarske revnosti, »Kćerima Marijinim« i re- 
paratricama. Nemamo potpunog popisa njegova rada. O- 
vaj nam je njegov program dosta da zaključimo, kako ni¬ 

je propuštao nijedne prigode da se pokaže uslužnim, ka¬ 
ko mu je drago propovijedanje Evanđelja, kako voli vo¬ 
diti duše putem evanđeoske savršenosti. 

Možda više nego drugi osjeća radosti zajedničkog ži¬ 
vota, kojega je za misionarenja po selima bio obično liša¬ 
van. Lako je pogoditi, da je u izgnaničkoj skupini bio po¬ 
žrtvovnim subratom nasmijana lica; zanimajući se za 
sitnice skučenog života; ubacujući u razgovor refleksije 
i šale, koje razvedruju prognanike. Razgovori su se hra¬ 
nili sad događajima na Madagaskaru ili La Reunionu, sad 
onim, što se ticalo Auvergna i Auvergnanaca. O. Jakov 
prima bockan ja sad jednih, sad drugih s tolikom dobro- 
ćudnošću da se čitava zajednica kao nekom čarolijom 
punila radošću. 

Ni ovdje, kao ni za moralne osamljenosti u dis- 
triktu ne gubi s vida svoje domovine, svoje obitelji, nego 
se okorišćava slobodnim časovima, da pošalje opširnijih 
vijesti, u prvom redu da iznova dođe do intimnog dodira 
sa svojim bratom Petrom, koji je zanemario kopersponden- 
ciju i oklijevao da pristane na zvanje svoje krvi, buduće 
sestre Marije Bartile, koja će također doći u misije na 
Madagaskaru. 

Za boravka o. Jakova na La Reunionu poče mu radi 
jedne nepredviđene vijesti srce jače udarati: Predložilo 
mu se putovanje u Francusku da kao zamjenik duhovnika 
otpremi bolesne sunarodnjake. Ah kolike li sreće pri za¬ 
grljaju s majkom i sa svojima! Brzo se sprijateljio s tom 
odlukom. Koferi su mu već spremljeni. Još malo pa će 
se ukrcati . . . Ali nada se najedamput rasplinu. Pravi du- 
hovnik toliko se odmorio da se je mogao povesti paro¬ 
brodom. O. Jakov ostade na La Reunionu. Svojih neće 
nikada vidjeti na ovoj zemlji. 

Nije teško pogoditi, koliko ga je ova žrtva stajala. 
Nema sumnje da je bio osjetljiv, ali nikada nije bio ne¬ 
zadovoljnikom. Javio je svome bratu Gabrijelu u Indiji, 
s kakvim se je osjećajima spremao na put: »Bogu hvala, 
spreman sam na sve žrtve, kao što traže naša pravila. 
Ako Gospodin bude htio da se jednog dana vratim u Au- 
vergne ad majus bonum (radi većeg dobra), prihvaćam, 
premda se strašim morske bolesti«. Ali jer je iznad ove 

obiteljske radosti stavljao volju Božju, nije ga smelo ra¬ 
zočaranje, pa je stoga i mogao završiti pismo: »Govorim ti 
iz iskustva: Redovnik je sretan posvuda, kamogod ga Gos¬ 
podin zovne«. 

Povratak u Anjozorofady 

Međutim se rat svrši novom nagodbom, prvim kora¬ 
kom prema kolonizaciji Velikog otoka. Misionari se nisu 
dugo zaustavljali u razmatranju mirovnih uvjeta, nego 
vrlo veseli, što se smiju vratiti na svoje prijašnje postaje, 
odmah se zaputiše prema njima. 

26. studenoga 1895. sastade se većina otaca, braće i 
sestara u Tamatavu. Nitko se ne skanjiva na putu. Kara¬ 
vane kroče prema raznim misijama, osobito prema Tana- 
narivu. O. Jakov nalazi se u prvoj skupini. Osjeća se, kao 
da je pomlađen. Zadnje riječi pisma odaju njegov žar: 
»Naprijed za Boga! Moli se za me!« 

Putem se govorilo o vrlo sigurnim informacijama, 
koje su potjecale iz prijestolnice. Rat nije naškodio kato¬ 
ličkim misijama. Župe su se kao i za 1883. držale jedna 
druge; vjerski se čini obavljali. Mogao se tko pobojati 
da će iza smrti Viktora Rasoamanariva Crkva postati žrt¬ 
vom takmičenja i progona. Bogu hvala, vitalnost katoli¬ 
cizma nije zatajila. Iza Viktorove smrti prihvati zublju 
njegova sestra Angelina bdijući srčano s muškarcima »Ka¬ 
toličkog jedinstva« nad ostvarivanjem naredaba, što ih 
ostaviše misionari. 

Isto sretno iznenađenje u Anjozorofady-u. Vjernici 
dočekaše svoga misionara s velikim oduševljenjem. O. Ja¬ 
kov čudio se, što nađe svoje stado zdravo, vjerno, veliko¬ 
dušno. Sa srcem punim ganuća i zahvalnosti slušao je, šta 
mu se pripovijedalo o događajima iza njegova odlaska. 
Osnova se rada provodila u cjelini. Vjernici su se okupljali 
na molitvu, na razlaganje katekizma. Osobito su odgovor¬ 
ni dobro držali svoja obećanja. »Imam nekoliko obitelji«, 
primjećuje o. Jakov s ponosom, »koje bi se zapazile u 
Francuskoj radi svoje pobožnosti i požrtvovnosti. Kolike 
li utjehe« 

Ali iz toga ne slijedi, da je nebo bilo bez oblaka. Mi¬ 
sionar očekuje teške časove, jer neprijatelj nije predao 

oružja. »Đavao mnogo radi«, veli o. Jakov. »Osjeća da mu 
se potreslo kraljevstvo. Idolopoklonci i sektarci, što je je¬ 
dno te isto, još pustoše tu i tamo«. Da li vijesti o pobuni na 
zapadu od prijestolnice izazvaše ozbiljna uznemirenja? 
Zar Mandiaviti, stanovnici njezina područja, ne kuju, ne 
smišljaju osnovu, da se prijašnjem kultu vrati njegova vi¬ 
talnost, a Madagaskaru njegova suverenost? 

Pobuna među Menalambama 


Spremanje ustanka 

Mirovnim ugovorom, potpisanim 1. listopada 1895., 
ustanovljen je protektorat Francuske nad Madagaskarom. 
Urođeničko činovništvo, kraljičini ministri, ostadoše na 
svom mjestu. Kraljica je bila suverenom vladaricom, ali 
pod francuskom kontrolom. Mirom se pretpostavljala 
iskrena suradnja obiju stranaka. Događaji počeše brzo 
otkrivati nestabilnost ovakva mira. 

Kraljica i njezin narod, svladani oružjem, počeše od¬ 
mah tražiti način da opet dođu do potpune neovisnosti. 
Izvana su odnošaji bili korektni. Nije manjkala nasmija- 
nost; nisu manjkale lijepe riječi, dok su se u potaji izra¬ 
đivali planovi za ustanak, žurilo se s njegovim sprema¬ 
njem, dijelilo se oružje; izgledalo je, da se kraljica drži 
klauzula, dok je potajno nukala svoje podložnike da se 
ujedinjuju u skupine radi stresanja strane vlasti. I zbilja, 
do dolaska generala Gallieni-a ne pođe za rukom dvama 
auktoritetima da se sporazume. Borba se imala započeti. 

Ustanak u Imamu 

Oluja se diže zapadno od Tananariva na imamoskom 
području, mjesec dana iza potpisivanja mira. Pobuna me- 

đu Zanakantitrama, jakim plemenom i vrlo odanim fetiši¬ 
ma, najavljivala je pobunu među Menalambama, s kojima 
ćemo se brzo susresti kod o. Jakova. Radi toga neće biti 
uzaludan trud da se označi karakter ovih pobuna zajedno 
s glavnim događajima. 

Poglavica sela Amboanane proglasuje na tržištu usta¬ 
nak. Pobunio je pleme Zanakantitru i bez milosrđa masa- 
krirao arivonimamoskog guvernera, koji izađe pred mno¬ 
štvo. Pobunjenici potrčaše odmah u Arivonimamo te ubi- 
še protestantskog pastora kvakera Williama Johnsona, že¬ 
nu mu i njihovu kćerkicu od dvije godine. Katolički misi¬ 
onar, koga je čekala ista sudbina, izmače na čudesan na¬ 
čin fanatičkom progonu. Bio je to Josip Villele, koga će 
kasnije počastiti nazivom Vinka Paulskoga na Madagaska¬ 
ru. Njegovi ga vjernici sakriše u napola srušenu kolibu, 
odakle je slušao, kako se plijene i ruše njegova crkva i 
kuća. Njegovi učenici umotaše ga kao mrtvaca, objesiše 
o bambusovu motku i odnesoše tako gotovo do Tananariva. 

Trebalo je redovitih i dobro naoružanih vojnika da 
se uguši pobuna u Imamu. 

U to se vrijeme penjao o. Jakov iz Tamatava u Ta- 
nanarivo. S najživljim ganućem slušao je pripovijedanje 
o. Josipa Villele-a. Pripovijeda se, da se nije mogao uzdr¬ 
žati od suza. Da li je predosjećao, kako će mu biti jednog 
dana dopušteno da se žrtvuje za svoju djecu i za Isusa 
Krista? Svakako je bilo očito, da ustanički pokret nije bio 
samo politički i ksenofobijski nego u prvom redu vjerski 
i fetišistički. Pače se čini da su pobunjenici imali pred oči- 
ma najprije misionare. 

Menalambe 

Dok je o. Jakov propovijedao bez umora u svom anjo- 
zorofadyskom distriktu i dok su kršćani među sobom če¬ 
stitali jedni drugima radi povratka svoga misionara, Me¬ 
nalambe su spremali ustanak protiv bijelaca i kršćana. 

Menalambe su stanovali sjeverno od Imerine. na pod¬ 
ručju, na kojem se narod isticao svojom snagom i žila¬ 
vošću. Ime im dolazi od crvene lambe, kojom su se odije¬ 
vali ili od crvenkaste prašine na odjeći, koju su često za¬ 

nemarivali prati. U borbu se baciše još većom odlučnošću 
nego Zanakantitre na zapadu. 

Cilj im je bio jasno proglašen: Otjerati iz zemlje bi¬ 
jelce, povratiti idolima njihov tradicionalni kult i time ta¬ 
kođer njihovu tobožnju moć. Politika i religija usko su 
se združivale. Stanovište, s kojega se polazilo, mogla je 
biti briga za političku neovisnost, ali je konačni cilj kao 
i sredstvo da se ona postigne bio djedovski kult, koji je 
uključivao u sebi povratak fetišizmu, amuletima, ritual¬ 
nim propisima. Od prvog dana ustanka prožimao je ovaj 
religiozni mentalitet program i djela među Menalambama. 
Treba ovo dobro uzeti u obzir, da se shvate razlozi, koji 
su pobunjenike tjerali protiv o. Jakova. 

Naj različiti ja svjedočanstva slažu se potpuno među 
sobom, kad se radi o motivima pobune na sjeveru. Pro¬ 
testanti, katolici, historičari, neutralni funkcioneri pri¬ 
daju vjersko i političko obilježje ustanku među Mena¬ 
lambama. 

Pastor Montain piše: »Pokret, koji se stvori na Mada¬ 
gaskaru odmah iza rata, bio je bitno poganski, pokušaj po¬ 
ganske reakcije protiv novih okupatora Madagaskara, koji 
su svojim moralnim pobjedama išli za uništenjem siste¬ 
ma djedovskih fetiša. Isti je pokret bio također protiv sve¬ 
ga. što je bilo evropsko, a napose protiv svega, što je bilo 
kršćansko«. 

Thomas T. Matthews, član londonske Missionary So- 
ciety, navodi ono, što pobunjenici rekoše kršćanima, koji 
postadoše njihovi zarobljenici: »Dok smo se klanjali bo¬ 
govima svojih otaca, imali smo svoju domovinu, svoju 
kraljicu, svoju vojsku, a vi razdražiste bogove ostavivši ih 
radi nove vjere, moleći se bjelačkom praocu Isusu Kristu. 
I tako sada sve izgubismo«. 

Isusovac o. Malzac, pisac »Povijesti kraljevstva Hova«, 
točno iznosi motive, koji potakoše na ustanak. »Prvi je 
cilj pobunjenika bilo istrebljenje bijelaca, najprije Fran¬ 
cuza, jer postadoše njihovi gospodari, a zatim drugih 
stranaca, jer su propovijedajući svoju vjeru bili pomoćnici 
onih, koji ih podložiše pod svoju vlast. Drugim je ciljem 
bilo ponovno oživljavanje idolatrije onakve, kakva ie po¬ 
stojala u vrijeme Andrianampoinimerine i Ranavalone I. 

Da se postigne taj cilj, valjalo je uništiti kršćansku vjeru 
te urođenike prisiliti da se vrate kultu idola. Zazivajući 
stare bogove, stavivši se iznova pod zaštitu amuleta na¬ 
rod će pobijediti Francuze, dobit će iznova svoju nezavis¬ 
nost. Idolski svećenici i proricatelji dođoše najedamput 
do prijašnje Vlasti i bijahu čašćeni sveopćim povjerenjem. 
Fanatizirano mnoštvo, prevareno njihovim obećanjima, 
slušalo je slijepo njihova proricanja misleći da može bez 
kazne prkositi svemu, što je tuđe«. 

Neki stari kolonista na Velikom otoku tvrdi bez krz¬ 
manja da je pobuna bila »fetišistički pokret prije nego išta 
drugo«. General Duchesne, zapovjednik francuskih četa 
na Madagaskaru, sažima ovako razloge ustanka oko Ta- 
nanariva: »Izgledalo je da je ova pobuna bila upravljena 
ne samo protiv kraljičine vlade i nas, nego protiv svih 
kršćana uopće. Na njezinu se čelu nalazilo više svećenika 
starih idola s jednim ili dvojicom vračara« (Izvještaj mini¬ 
starstva rata od 25. travnja 1896). 

Nema sumnje da je ovo bio »sveti« rat, koji je okup¬ 
ljao i galvanizirao pobunjenike zapadno od prijestolnice 
kao i među Menalambama na sjeveru. 

Ustanak među Menalambama 

Od svibnja 1896. saznaje o. Jakov, da u sjevernom 
dijelu njegova distrikta vrije. Rabozaka, vođa pokreta, 
dade u selu Ampilanonani, udaljenom nekoliko sati hoda 
od Anjozorofady-a, izjave, koje su uvelike uznemirivale. 
Pozvao je stanovnike da pođu za njim radi oslobađanja 
svoje zemlje. Otvoreno se prijetio ubijanjem bijelaca i 
udaranjem na one, koji idu u crkvu. Sto se tiče sela, koja 
su bila u savezu s bijelcima i koja se oglušiše na njegov 
poziv, bit će popaljena. 

S druge opet strane čulo se za religiozne priprave, ko¬ 
je su se izvodile neposredno prije navale. »Na velikom sa¬ 
stanku, koji se održao u blizini Mananare. jugoistočno od 
Anjozoroba, to jest na području o. Jakova, obavljena je 
svečana ceremonija, pripovijeda o. Malzac, a svrha joj je 
bila da osokoli i osmjeli strašljivce. Žrtvovao se ovan, ko¬ 
ga je svatko morao prekoračiti te zabovši u nj nož iz¬ 
govoriti riječi: »Smrt svima vazahama (bijelcima) i svima, 

koji uz njih pristaju. Mržnja na sve vazahaske vjere! Čast 
idolima, koje su častili naši pređi! Postupalo se sa mnom 
kao s ovom živinom, ako prekršim ovu zakletvu!« 

Ustanak se širio poput vatre prugom posutom baru¬ 
tom .Pogani, fanatizirani buntovnicima, naoružaše se ka¬ 
ko su mogli. Između samih kršćana, osobito između pro¬ 
testanata, koji ne prekidoše s poganskim sujevjerjem, bilo 
ih je, koji se pridružiše poganima. Doskora se razidoše 
Menalambe po zemlji, sađoše prema kršćanskim selima 
Anjozorofady-u i Ambatomainty-u s nakanom da ih sebi 
podlože ili spale. 

Okolo Ambatomainty-a 

Katolici i o. Jakov bili su bez pomoći. Ako redovita 
vojska ne pošalje brzo iz Tananariva dobro opremljene 
čete, izginut će. Hitno je zatražena zaštita iz prijestolnice. 

General Voyron posla odmah šest stotina momaka 
pod zapovjedništvom pukovnika-lajtnanta Bobal — Com- 
breta s urođeničkim princom Ramahatrom. 23. ožujka 
1896. dođe do dosta žestoke borbe u Ambatomainty-u. 
Pobunjenici se povukoše prema sjeveru da se preurede i 
da nastave uznemirivanje sela, koja nisu bila u njihovoj 
vlasti. 

Sigurne vijesti otkriše, da se Menalambe spremiše na¬ 
ročito protiv o. Jakova i njegovih vjernika u dvama posve 
kršćanskim selima — Anjozorofady-u i Ambatomainty-u. 
Poveo se temeljito »sveti« rat. 

Pobunjenici udaraju međutim na okolišna sela i na¬ 
stoje oko novih navala. Bjegunci stižu s raznih strana po¬ 
većavajući broj naroda, koji se utekao zaštiti francusko- 
urođeničkih četa. Budući da je selo Ambatomainty bilo 
onkoljeno pa se teško branilo, naloži pukovnik Combes, 
koji primi zapovjedništvo, da se isprazni. Svijet je imao 
poći u Ambohimilu, četvrt sata istočno, posve blizu voj¬ 
ničkog tabora. 

Ovaj događaj posve smete društvenu organizaciju 
ovo? svijeta, koga već snažno potrese strah od Menalam- 
ba. Nije bilo vremena da se ponesu pokretnine iz koliba, 
nego samo ono, što je bilo prijeko potrebno i nešto hrane. 
Narod se smjesti, ako se može govoriti o smještanju, pod 

vedrim nebom, kako je tko bolje znao. Na sreću prisutan 
je o. Jakov pa bodri kršćane. I on noćiva pod vedrim ne¬ 
bom. Radi izvanredno mnogo, upriličuje javne molitve, 
propovijeda o pouzdanju, doziva u pamet velike evanđe¬ 
oske istine. S najvećim je zadovoljstvom ustanovio, da su 
njegova najbolja djeca odlučila, da s njime umru, »ako bi 
trebalo, da ne izdaju savjesti«. 

Ova utjeha duhovnog reda nije priječila saučešće, 
što ga je izazivala zbrka svijeta bez krova nad glavom i 
bez pomoći. Kolike li bijede, koju bi misionar htio ublaži¬ 
ti! Ali na žalost i sam je bez ičega kao i drugi! Međutim 
dijeli barem ono, što ima: Svoju vjeru, svoje pouzdanje . . . 
Načinila se za nj koliba od suhe trave. Vojnički zapo¬ 
vjednik pozivao ga više puta da dijeli s njime njegov ša¬ 
tor i njegovu hranu. Ali on uporno odbija ponudu; nije 
htio da se liši sudbine svoga stada. 

Po danu je sav u poslovima moleći se sa svojim vjer¬ 
nicima, razlažući im katekizam, da ih što prije spremi na 
krštenje, na prvu Pričest, na vjenčanje. Posjećuje bole¬ 
snike raspršene po improviziranom logoru. Zauzima se 
za svoje kod časnika. Pomno pazi da sačuva vjeru svoje 
djece. 

Trebalo je ovdje misionaru velike srčanosti, ali on 
ne uzmiče pred teškoćama. Vojska se sastojala od Fran¬ 
cuza, urođenika s Madagaskara i nekog broja afričkih 
crnaca, koje su nazivali Senegalcima. Ovi crnci nisu pošti¬ 
vali ni žena, ni djevojaka, ni tuđeg imutka. O. Jakov stro¬ 
go se o njima izražava. Evo malog izvatka iz njegova pi¬ 
sma na biskupa Cazeta: »Ovi vojnici nisu ni za što drugo 
osim za borbu. Izvan borbe su živine, bestidni lopovi na¬ 
ših sela. Radi moje prisutnosti mogli su moji vjernici mir¬ 
no spavati. Vrlo su mi zahvalni«. 

Ovu zahvalnost ponavljaju svjedoci vrlo često prigo¬ 
dom procesa za beatifikaciju. Nisu zaboravili svoga »oca i 
majke«, koji se po danu žrtvovao za njih, dok bi radi nji¬ 
hove sigurnosti po noći bdio. 

Sud o. Jakova o Senegalcima ponavlja namjesnik 
francuski u Tananarivu Larche, koji 28. lipnja 1896. piše 
ministru kolonija: »Kad nam budete slali novih vojnika, 
usrdno vas molim, da među njima ne bude Senegalaca. 

Istina je, dobro se bore, ali su izvan borbe nesnosljivi svi¬ 
jetu, oskrvnjuju žene, odbijaju od nas narod«. 

Dani su izgledali dugi u Ambohimili. Menalambe su 
nastavljali pustošenje sela, koja još nisu bila u njihovoj 
vlasti. Zapališe Anjozorofady, udaljen sat hoda od logora; 
zapališe pače i Ambatomainty, premda su mu vojnici bili 
vrlo blizu. Ova su ništenja pred očima vlasnika zapre¬ 
pašćivala jadni narod. Sva im je skromna imovina unište¬ 
na. Kolikog li jadikovanja oko misionara! O. Jakov nije 
se dao smesti. Budio je u dušama evanđeosko pouzdanje. 

Blokiran groznicom 

Pukovnik Combes uputi svoje čete protiv Menalam- 
ba i otjera ih prema sjeveru. Selo Ambat.omainty bi opet 
otvoreno svijetu. 

U Ambohimili živjelo se jedan tjedan u izvanredno 
velikoj napetosti. O. Jakov bio je iscrpljen. Na Cvjetnicu 
jedva je odslužio sv. Misu pod šatorom u prisutnosti naro¬ 
da i časnika. Zatim se sašlo u selo. Žalosnog li otkrića! 
Sve su kolibe popaljene osim dviju. Pokućstvo i životinje 
iščeznuše. Jadni je svijet potpuno uništen. 

Koliba o. Jakova izmače, Bogu hvala, požaru. Misi¬ 
onar se smjesti, kako je mogao i pokuša da otpočine. Gro¬ 
znica ga već dva dana izjedala. 

Vijesti su mu punile dušu klonulošću. Katastrofe se 
neprestano redale jedna za drugom kao kod čovjeka Bo¬ 
žjega Joba. Tijekom jednog izviđaja ustanovilo se da je su¬ 
sjedno selo Anjozorofadv potpuno uništeno. Misionarev 
je stan spaljen, crkva oplijenjena i profanirana. Muke je 
stalo o. Jakova da utješi svoju djecu. 

U ovim prilikama sinu jedna sunčana zraka: Nena¬ 
dano stiže francuski namjesnik Laroche. Bodrio je svijet, 
ali stanja nije ni u čem promijenio. Protestant je to, koji 
se tužio na jezuite, na generala Voyrona, na sve, koji nisu 
bili sudionici niegova blaženog optimizma. U Ambato- 
mainty-u pristade da prenoći u siromašnoj katoličkoj 
crkvi pa se mogao osvjedočiti, kako misionar jezuita i u 
groznici ne ispunjava baš loše svoje dužnosti. 

Snaga je o. Jakova opadala iz dana u dan. Uzalud ie 
obećavao svečanosti na Uskrs, da njima okrijepi vjernike. 


137 






Morao je priznati, da ne može pjevati sv. Misu na Veliki 
četvrtak, jer je imao upravo jos toliko snage da ju odsiuzi 
tiho uz ispovijedanje i dijeljenje sv. Pričesti. Na Uskrs 
sile ga posve izđadoše. Valjalo ga nagovoriti, neka pođe 
na liječenje u Tananarivo. U ponedjeljak ođnesoše ga u 
andohalosku rezidenciju, gdje će bratu pomoćniku Itu- 
rry-u, velikom dobročinitelju seoskih misionara i bolesni¬ 
ka, poći za rukom da mu povrati zdravlje. 

U ime kršćana uputi anjozorofadyski učitelj 5. travnja 
u urođeničkom stilu izvještaj biskupu Cazetu, koji se 
svršava ovom pohvalom o. Jakova: 

»Mi kršćani iz Andrainariva i Ambatomainty-a za¬ 
hvaljujemo Vašoj Preuzvišenosti, što nam ostaviste 
o. Berthieu-a. da nam za ove borbe bude vođom. Blago¬ 
slovio Bog i Vas i njega, jer bismo bez njega bili kao pi¬ 
lići, koji izgubiše majku i koji se bez nade razidoše po 
travi... Sad nam je naš misionar vrlo bolestan, pa se 
pobrinusmo za nosače da ga uznesu gore u Tananarivo. 
Oprostite nam, što Vas molimo, da nam u ovom teškom 
vremenu na njegovo mjesto pošaljete koga, dok se ne opo¬ 
ravi, jer ćemo posve propasti bez svećenika«. 

Biskup nije mogao nikoga poslati, da zamijeni o. Ja¬ 
kova. Kršćani su se žarko molili, da im njihov misionar 
ozdravi. 

Uoči borbe 

Trebalo je više tjedana njege i počinka, prije nego 
što o. Jakov dođe do svoje snage. Dane i noći provodio je 
u mislima na svoj distrikt, koji opustošiše rat i vjerski pro¬ 
gon. Množio je molitve za svoju djecu. Je li možda predo¬ 
sjećao, da Bog traži od njega najuzvišeniju žrtvu? Započe 
svoje duhovne vježbe, čim mu oporavljanje pruži za to 
potrebnu snagu. Drago mu je bilo svake godine da zaroni 
u duhovne vježbe sv. Ignacija, da obnovi svoj duhovni ži¬ 
vot, skupi novog svjetla i nove energije. Pred budućnošću, 
ljudski govoreći posve tamnom, povjeri se volji Gospodi¬ 
novoj bez ikakva pridržaja. Izašavši iz ovog osmodnevnog 
razgovora s Bogom priznade jednostavno poglavarici se¬ 
stara sv. Josipa, majci Zenaidi: »Ne znam, šta me čeka, 

ali došlo što došlo, spreman sam. Obavio sam svoje du¬ 
hovne vježbe, kao da bi mi bile posljednje«. 

Pisma što ih je upravljao svojoj obitelji, odavala su 
isti prizvuk. Nije skrivao svoje bojazni s obzirom na ovaj 
ustanak, ali se nadao da će se sve svršiti »na veću slavu 
Božju utvrđivanjem kraljevstva Božjega«, a zatim je do¬ 
dao za svoje: »Pravo je da radimo snažno i da mnogo toga 
podnosimo te možemo pribaviti ono, što nam je potrebno 
za život, ali prije svega i nada sve neka nam bude nebo! 
Ne zaboravimo ga! Vremena su loša. Pomno pazimo u sve¬ 
mu na konac, koji nema kraja«. 

Srcem je živio s kršćanima u Ambatomainty-u. Shva¬ 
ćao je njihovu smetenost, njihove patnje. Jedva je čekao 
da im dođe i da im pomogne. Radi njegove slaboće ne do- 
pustiše mu poglavari još deset dana da se vrati u svoj 
distrikt. 31. svibnja, u četvrtak prije Duhova, oprosti se 
sa svojom subraćom. Jedan između njih, dirnut njegovom 
mršavošću, čudio se ovom odlasku misleći da je preura¬ 
njen. O. Jakov uzvrati mu, kako je na sve spreman, samo 
da pomogne svojim vjernicima. 

II 


»Za vaše ću se duše sav istrošiti« 

(2. Kor. 11,15) 


Iznova među svojima 

Uza svu želju da što prije vidi svoje vjernike morao 
je o. Jakov usporavati hod svoga konja i malo produljivati 
odmaranje. Samo se naime napola oporavio. Nakon dva 
dana puta eto ga opet u Ambatomainty-u. gdje su još uvi¬ 
jek živjeli nagomilani i prestrašeni bjegunci toga kraja. 
Lica se razvedriše; sa svih je strana pozdravljen misionar, 
koj 1 se nađe usred svoje djece. Svatko je htio izraziti svoju 
zelju, raspitivalo se za misionarevo zdravlje; svatko je 
htio da mu ispovijedi svoje jade. . . Gotovo dva mjeseca 
protekoše od Duhovskog ponedjeljka. Učitelji mu pripo¬ 
vijedali o događajima sela, koje je sada bilo osigurano po¬ 
vratkom »oca i majke«. 

Radost zajedničkog života u ovom selu ne potraj a du¬ 
go^ Istom što je o. Jakov unišao u svoju kuću, obašao svoj 
jadni narod da vidi, kako se je smjestio, valjalo je izno¬ 
va seliti. J J 

Svijet se ovdje privikao. Logorski se život kako tako 
organizirao među izgorjelim kolibama. U noći se mogao 
raniti od napadaja sa strane Menalamba . . . Radi čega 
ovo premještanje? Koje je selo bilo prikladnije da pruži 
utočište ovom napuštenom mnoštvu? 

Pukovnik je Combes naredio, da se pođe na istočno 
logorovanje u Ambodiakondru na dnu uske, duboke vla¬ 
žne doline, otvorene hladnom vjetru iz šume. Oko dvije 
tisuće osoba bile su prisiljene da traže tobožnje utočište 
usred pustoši ove neugodne doline, lišene svake pomoći. 
Odluka se nije mogla opravdati motivima sigurnosti. 

Mnoštvo se nije usudilo posve glasno izreći svoju mi¬ 
sao, ali je bilo veoma sablažnjeno ćudorednim vladanjem 
ovog višeg časnika. Svijetu je bilo odvratno da ponavlja 
ono, što mu je već bilo poznato. U ovoj pukovnikovoj na¬ 
redbi naslućivala se volja za nečasnom osvetom. Potrebno 
je da se ovdje jasno prikaže postupak toga čovjeka, koji 
nametnu beskorisne žrtve i koji će doskora postati sudbo¬ 
nosan za o. Jakova. 

Zaslužio je pukovnik Combes pohvale radi svoje srča¬ 
nosti u afričkim borbama. Pošlo mu je za rukom da sada 
potisne na sjever Menalambe. Ali u Ambatomainty-u po¬ 
kaza svoje nedopustive osjećaje i loše nadgledane želje. 
Vjerojatno je da je omalovažavao narod, koji bi morao 
štititi. Prema njegovu shvaćanju bili su ovi urođenici 
žrtve mnogovrsnih iluzija. Zamjeravao im je, što su slu¬ 
šali misterioznu, da ne reknemo mitsku nauku misiona- 
revu. Mislio je, kako nije vrijedno da čovjek drži nešto do 
vjere. Gallienovom ravnodušnošću mogao je o sebi reći: 
»Za me je vjersko pitanje posve indiferentno«. 

Ovi su moralni principi bili nažalost preslabi da obu¬ 
zdaju njegove grješne strasti. Od dvojice guvernera u 
Anjozorofady-u i Ambatomainty-u tražio je da mu pri¬ 
bave drugarice za užitak. Ovi urođenici ne htjedoše po¬ 
slušati. Odbiše da uz ikakvu cijenu počine ovakvu sramotu. 
Ozlojeđeni pukovnik naredi da se uhapse, čvrsto svežu, 
drže na oku i napokon da se usred sela privežu za eukalip¬ 
tus. Ljudi ne popustiše. Sutradan morade ih pustiti na 
slobodu. 

Lako je razumjeti zgražanje svijeta. O. Jakov nalazio 
se tada na oporavku u Tananarivu. O toj stvari obavije- 
stiše u isto vrijeme i njega i biskupa Cazeta. Taj se sma¬ 
trao dužnim da posreduje kod generala Voyrona, koji ukori 
svoga podlonžika. Pukovnik se osjetio vrlo poniženim. 

Sad se osvetio narodu, a po njemu i o. Jakovu, jer mu nije 
bio nepoznat njegov utjecaj na ovaj svijet. 

Dani iscrpljenosti 

Vrijeme je koncem svibnja bilo hladno u šumskom 
predjelu. Svijet, loše zaštićen od jugoistočnog vjetra, bez 
dovoljnih pokrivača, bez pokućstva, bez opskrbe, bez kuća 
bio je izložen patnjama i bolestima. Tko da gleda ovo mno¬ 
štvo, a da mu srce ne puca, kad se nema ništa, čime bi 
mu se pomoglo da se može hraniti, da se može u kuće 
smjestiti! Šta će biti, ako počne kiša padati na improvizi¬ 
rani logor? 

Kapetan Castel, komu je bilo naloženo da izvrši pu- 
kovnikovu odredbu, ne htjede da o. Jakova ostavi u ovoj 
zbrci, već je tražio da ostane u selu Ambatomainty-u. Mi¬ 
sionar odlučno uzvrati: »Ne mogu to nikako prihvatiti! Mo¬ 
ji su kršćani žalosni, pa moram poći tamo k njima«. 

I pošao je k njima, to jest na vjetar, pod vedro nebo. 
Pošao je svome jadnom svijetu, koji je trebao njegove 
prisutnosti, njegovih savjeta, njegova bodrenja. Ipak ga 
nisu mogli pustiti bez ikakva krova nad glavom. Krov je 
načinjen od granja i suhe trave iznad zidova srušene ko¬ 
libe. Evo misionara u župskom dvoru, u kojem osam dana 
radi, što je više mogao. 

Čitav je dan u poslu. Treba pomisliti, da se njegovi 
vjernici nisu mogli dva mjeseca obratiti na kojeg sveće¬ 
nika. Ispovijeda, razjašnjava što dulje katekizam, da može 
vjenčavati. Sprema na prvu sv. Pričest. Na sreću gospo¬ 
dario je samim sobom. Ipak su se drugi bojali da mu 
zdravlje ne će izdržati. Kad mu se rekne da štedi sile, iz¬ 
ražava žaljenje, što ne može još više raditi. 

Sutradan iza svoga povratka odslužio je sv. Misu i po¬ 
dijelio velik broj sv. Pričesti u svojoj granjem pokrivenoj 
»palači«. Bio je sretan, što je mogao Kruhom jakih okri¬ 
jepiti ove žalosne duše. Bio je tako umoran, da je jedva 
mogao ovog dana propovijedati. 

Menalambe ne popuštaju u svojim napadajima i u pa- 
ljenju sela, iz kojih prestrašeni narod bježi i povećava 
mnoštvo bjegunaca u Ambodiakondru. S francuske strane 
kao da se oklijevalo. Civilni i vojnički auktoriteti u prije- 

stolnici n6 slažu sg. Namjesnik Laroche ne od.ust3.jG od 
svog pretjeranog pouzdanja i uvijek se tuži na generala 
Voyrona. Dok pobunjenici sve žešće navaljuju, Tanana- 
rivo neće da pojača svoje redovite čete; neće da stvori 
posve određenu osnovu. 

O. Jakov, u čestim vezama s biskupom Cazetom, na¬ 
glašava teškoće položaja, ali se u logoru ništa ne mijenja. 
Ne preostaje mu drugo nego da oživljava osjećaje vjere i 
da potiče na molitvu vjernike, koji se tiskaju oko nje¬ 
gove kolibe. 

Uzmak prema Tananarivu 

Napokon navečer 6. lipnja saopći kapetan Castel 
o. Jakovu, da će vojska s narodom uzmaknuti prema jugu. 
Sutradan izjutra stići će sam pukovnik da saopći svoje 
odredbe. 

Misionar pohiti odmah da svoj narod spremi za novi 
odlazak. Bez potanje odredbe navijesti da će se sv. Misa 
odslužiti vrlo rano - u četiri sata. Pisao je svome starje¬ 
šini biskupu Cazetu otkrivajući mu svoje brige: »Šta će 
biti od ovog naroda s tolikom djecom i s bolesnicima Šti¬ 
tilo nas Presv. Srce Isusovo!« Sto se njega tiče, izjavljuje, 
da mu je zdravlje dosta dobro, ali također priznaje da su 
mu »sile za putovanje osrednje«. 

Predviđa da neće uopće moći spavati. Uostalom 
kršćani okružuju njegovu ispovjedaonicu do 11 sati u no¬ 
ći, a on im je na uslugu do kraja. 

U 4 sata izjutra 7. lipnja odsluži sv. Misu, pričesti do 
120 osoba i zatraži od svijeta da bez otezanja skuha rižu. 

Izjutra rano eto pukovnika Combesa s proglasom da 
se vojska i svijet povlače prema Tananarivu. Za jedan sat 
mora biti sve spremljeno. 

Pojedine obitelji spremaju brzo svoje stvari. Uzbuđe- 
nost, strah od nepoznatoga, nada da će se izbjeći prijet¬ 
njama sa strane Menalamba podržaje u logoru izvanredno 
kretanje. 

Vojska raspolaže moću pa kupi nosače za administra¬ 
tivnu prtljagu ne predviđajući ništa za misionara, za slabe 
i bolesne. U velikoj zbrci bi o. Jakov prisiljen da svoje pa¬ 
kete ostavi svome učitelju iz Ambatomainty-a, požrtvov¬ 

nom Josipu Rainizanazafy-u. Kako da se ova prtljaga pre¬ 
nese 50 kilometara daleko? 

Dajemo riječ učitelju Josipu, učesniku i svjedoku 
ovog prizora: »Trebalo je ponijeti četiri škrinje. U trima 
se nalazila hrana, u četvrtoj su bile stvari potrebne za pre- 
nosni oltar, i onda sve kuhinjsko posuđe .. . Budući da 
smo ja i moja žena uvijek pratili misionara, na nas je spa¬ 
dalo da ponesemo njegove pakete. Sa svoie strane uprtio 
sam na se dvije teške škrinje; moj sin Rafael metnu jednu 
dosta laganu na glavu; misionarev sluga ponese kuhinj¬ 
sko posuđe; žena mi Viktorija nosila je našeg malog Do¬ 
minika i vodila za ruku Josipa Betrana, jer nije bilo ni¬ 
koga, tko bi ga nosio. Bila su još tri mala brata sirotana, 
djeca sestre moje žene. Ovu sam djecu posvojio. S Joze- 
finem Razanazafv nosili su našu hranu i razne druge stva¬ 
ri. Dječak Franjo Borgija tjerao je naše volove . . . Ovaj 
dan bio je svojom nesrećom jednak danu, kad smo gledali, 
kako nam gore kuće, koje pobunjenici zapališe«. 

Sigurno je da se s ovakvim tovarima ne može trčati. 
Drugi bjegunci nisu bili bolje sreće. U dugoj povorci od 
dvije tisuće osoba poprilici bilo je mnogo staraca, djece pa 
i bolesnika, slijepaca, novorođenčadi od osam dana, pače 
i od prošle noći. Povorka se produljuje. Između zadnjeg 
kraja ove povorke, koji sačinjavaju nosači, i njezine glave 
broj outnika neprestano raste. 

Čemu ovo uzmicanje? Zašto je pukovnik stavio na 
čelo vojnike s prtljagom i stadom volova ne vodeći brigu 
o jadnom svijetu? Nije se mogao otkriti razlog, Koji bi 
čovjeka zadovoljavao. Vojnici se svakako nrimiču Talati, 
odakle se vidi Tananarivo, dok se iadni bjegunci jedva vu¬ 
ku ostavši iza njih čitavu milju. U ovakvim okolnostima 
nije vojsci bilo moguće da štiti čitavu povorku. 

Dobri Samaritanac 

Kao vrstan konjanik nema o. Jakov teškoća da prati 
putnike bdijući, koliko je moguće nad jednima i nad dru¬ 
gima. Evo ga posve blizu onih prvih u povorci, kad se na- 
jedamput začu vika, začu se opetovno pozivanje: »Oče, 
oče!« Odmah je poletio natrag. Mladi radnik misionarev 
Alfonz Rainisoamanambelo imao je ranu na nozi i dosta 

se daleko vukao putem, ali dalje nije mogao. Klonuvši i 
bojeći se da će pasti u šake Menalambama, misleći da je 
blizu smrti, počne vikati misionara u pomoć. »Blago¬ 
slovi me, oče«, reče jadnik, kad je o. Jakov stigao do nje¬ 
ga; »ovdje ću umrijeti, jer me noge ne mogu dalje nositi«. 

Misionar, duboko ganut, poče tražiti nosača, ali na 
žalost nijedan nije bio slobodan. Svatko je nosio svoju 
prtljagu i svoje brige. Misionar nudi vrlo povoljnu 
plaću — 5 pijastri, ali nitko se ne javlja. Šta da učini? Zar 
da se ovaj jadnik prepusti svojoj žalosnoj sudbini? Ni za 
što na svijetu! Sjašio je s konja te uz pomoć učitelja 
Josipa digao bolesnika na sedlo, prihvatio životinju za 
uzde idući sam pješke. Prije polaska na put pisao je bisku¬ 
pu Cazetu, da nema sila za putovanje. Sada ne misli na 
taj manjak sila, jer se radilo o spašavanju svoga djeteta. 
Zar se nije već tvrdilo da o. Jakov neće napustiti svoju 
djecu? 

Povijest i hagiografija progovoriše u slavu sv. Marti- 
na, što je pružio siromahu polovinu svoga plašta. Ovdje se 
ne radi samo o kakovu kaputu nego o životu samog 
o. Jakova, združenim sa spašavanjem mladog Alfonza. Mi¬ 
sionar je piešačio sada s onima, koji zaostadoše potičući ih 
i bodreći, da se približe srčanijima, koji se više nisu vi¬ 
djeli na putu. 

Drugi prizor tamo dalje natjera mu na oči suze sa- 
učešća: Starac, na kraju sila, jedva se još nekako vuče. 
Opasao se oko bokova konopom, kojim ga vuku njegova 
nedorasla djeca. Misionar ih krijepi, što je bolje znao, 
i put se polako nastavlja. 

Povorka presječena na dvoje 

Putnici se približavaju Amkorombu, tri kilometra da¬ 
leko od Talate, gdje vojnici potisnuše pobunjenike i 
oslobodiše prolaz. Najedamput se začu obezumljena vika: 
Menalambe nasrću na bjegunce, koji uzalud zovu u pomoć, 
jer su vojničke čete predaleko, a da bi ih mogle zaštititi. 
Pobunjenici su gospodari, pog’rabiše prtljagu, živežne na¬ 
mirnice, životinje, dok se svijet razbježa i posakriva po 
korovu. Neprijatelju umakoše samo oni, koje su vojnici 
štitili; drugi se raspršiše i odsjekoše od vojske. 

Među njih je spadao i o. Jakov okružen s nekoliko 
svojih vjernika. 

Vijest o katastrofi brzo se.raznese i stiže do pukov¬ 
nika Combesa. Zar nije morao smjesta organizirati vojnike 
da izbavi misionara iz pogibelji? Poznata mu je njegova 
uloga u zemlji, u ovom sjevernom kraju, koji po nalogu 
mora braniti. Pukovnikovo držanje zaprepašćuje ovdje i 
one na j dobrohotni je. Kolonista ovog vremena Savaron 
izreče o njemu strog sud, koji nije teško usvojiti: 

»Govorilo se da je pukovnik kod vijesti o nesreći, koja 
snađe o. Berthieu-a na koncu povorke, izgovorio grubu 
riječ. Ako nije izgovorio riječi, učinio je sve, kao da ju je 
izgovorio. Dužnost, ako ne srčanost, nalagala mu je, da 
ide na koncu povorke, gdje je prijetila pogibelj. Nekoliko 
je vojnika bilo dosta da se zaštiti dio naroda. Nekoliko 
vojnika više moglo je zaštititi čitav narod pa se ne bi mo¬ 
ralo oplakivati smrt o. Berthieu-a«. 

Treba li ovdje iznova dozvati u pamet neugodnosti 
i poniženja, što ih je ovaj časnik doživio prošlih sedmica 
u Ambatomainty-u? Čini se da nije probavio svoj poraz pa 
je dalje podržavao želju za osvetom tovareći na se veliku 
odgovornost. Prema svjedočanstvu o. Boudou-a apostol¬ 
ski vikar biskup Cazet, komu je sve ovo bilo dobro pozna¬ 
to, ne htjede pružiti pukovniku ruku za susreta ja prigo¬ 
dom nekog službenog primanja. 

Put je dakle do Tananariva bio zakrčen. Narod se raz¬ 
nježe, i potraži zaklonište u susjednim selima. O. Jakov, 
okružen s nekoliko svojih vjernika, koji ga pratiše, našao 
se u velikoj neprilici. Gdje da se nađe sigurno mjesto? 
Tko da otvori vrata svoje kuće ljudima, koje progone 
Menalambe? 

U Amhohibemasoanđru 

Učitelj Bernard Rantoandro sili misionara da pođe 
prema utvrđenom selu Ambohibemasoandru, šest kilome¬ 
tara daleko na sjeveru. Bolje je bilo poći natrag, udaljiti 
se od pobunjeničkih banda i zatvoriti se u dobro branjeno 
sklonište. 

Bolesnik je povjeren kršćanima, koji su ga mogli ču¬ 
vati bez pogibelji. Misionar i njegovi drugovi u nesreći 
pođoše prema Ambohibemasoandru. 

Stanovnici su bili redom protestanti ili pogani, ali na 
Madagaskaru ie gostoprimstvo svetinja. Dobro su ih doče¬ 
kali. Glavar sela i prvaci pružiše im uobičajene darove: 
Stučene riže, spremljene za kuhanje, jaja, pilića. Misiona¬ 
ru su ponudili kuću prozvanu Rasamoelina. Ovdje se 
smjesti da noć proboravi. Drugi bjegunci nađoše bez teš¬ 
koće mjesta kod stanovnika. 

Večernji mir bio je iza uzbuđenosti po danu i umora 
prikladan za počinak i molitvu. Oko sela vladala je tišina. 
Selo zaspa. O. Jakov još se nadao da će vojnici, obavije¬ 
šteni o njegovoj nezgodi, pohitjeti da ga potraže. Nitko se 
ne pojavi. Šta će biti sutra? Usrdnije nego ikad prije 
povjeri se misionar Providnosti. 


148 


Kao zarobljenik među 
Menalambama 


Zadnja Misa 

Zorom 8. lipnja 1896. spremio se o. Jakov da odsluži 
sv. Misu. Još nijedan svećenik nije prikazao sv. Žrtve u 
ovom protestantskom selu, pa mu je bilo milo pri pomisli, 
da se euharistijski Isus po njegovim rukama prvi put 
žrtvuje u Ambohibemasoandru. 

Kršćani nisu čekali izlazak sunca da dođu k misionaru. 
Nisu se nipošto osjećali sigurni. Poći će da okruže oltar i 
da žarko zamole Gospodina, neka svoju ruku pruži iznad 
ove obitelji, koja se nalazi u pogibelji. 

Prtljaga je na sreću došla za njima. Stvari potrebne za 
sv. Misu bile su netaknute. U kući Rasamoelini, našao se 
stari harmonij, koji se mogao upotrebiti za oltar. I tako se 
u katakompskoj tišini počeše svi moliti. 

Budući da su bili izloženi najvećim pogibeljima, osje¬ 
ćali su potrebu da se združe s vjerom, da se u ovoj osami 
oslone na Boga. 

Sigurno se o. Jakov sjećao svojih žarkih čežnja za 
mučeništvom, koje je toliko puta prikazivao Bogu. Po svoj 
prilici osjećao je da zadnji put drži u svojim rukama hosti¬ 
ju i kalež. Nije imao zgode, da otkrije čuvstva, koja su mu 
ispunjavala srce. Nema sumnje da je u ovoj Misi, koju je 

odslužio u osmini Presv. Sakramenta, duboko osjećao li¬ 
turgijske riječi o ljubavi Isusovoj u Žrtvi i u euharistij- 
skom Sakramentu. Poput Krista i on se posve prepuštao 
volji Božjoj. 

Iza Pričesti, koju je podijelio nekim vjernicima, bla¬ 
goslovio je prisutne misleći pri tom na sve one, koji se 
raspršiše po pustim mjestima. Poznata mu je bila njegova 
pastirska uloga, pa je svoj blagoslov protegao na svu 
svoju djecu. 

Tjeskobno očekivanje 

Svršivši Misu naloži o. Jakov da se skuha riža. Nije 
nipošto tajio svoga straha. »Spremite nam objed, draga 
djeco! Još ne znamo, šta nas čeka«. 

Kamo su otišli Menalambe? Zar nije bio opravdan 
strah, da bi mogli najedanput navaliti na Ambohibema- 
soandro? Istina, selo je bilo okruženo s dva jarka; imalo 
je vrata, koja su se smatrala neosvojivim, ali nisu bile 
poznate namjere protestanata, koji su stanovali u ovom 
selu. Ili zar se moglo pomisliti da nije nitko od njih u vezi 
s pobunjenicima? 

Učitelj Josip Rainizanazafy ispita kućnu okolinu. 
Pošao je prema izlazu, prošao kroz prva vrata i tamo izne¬ 
nadio dvojicu ljudi, koji su vrlo živo govorili. Jedan od 
njih, Rainisoaray, istaknut čovjek u selu, kao da je glasom 
i kretnjama poticao na nešto mladog Andriamizaa, koji je 
učitelju bio poznat. I jedva Andriamiza opazi učitelja, 
kad umaknu. Ovaj bijeg imao je vrlo loše obilježje. Josip 
je vidio u tom zavjeru i pohiti da izvjesti o tom drugu dvo¬ 
jicu katoličkih glavara, koji ostadoše u kući. Zatim sva 
trojica pođoše k o. Jakovu. 

Izgledalo je da je pogibelj vrlo blizu. Misionar upita, 
da li bi se našao tko, da za novac pomogne noću izvesti 
bjegunce. Njegovi su ljudi mislili da je ova osnova vrlo 
nesigurna. Zatim su dodali, kako je selo spremno da se 
brani. Izlazi su se iz njega pomno čuvali, pa nitko, bio on 
njegov stanovnik, bio stranac, nije mogao prijeći preko 
ograde. Na što će o. Jakov: »Budući da prema tome ne 
postoji ništa, što bi ovisjelo o našoj moći, neka bude, kako 
Bog hoće!« 

Navala Menalamba 

Misionar i njegovo društvo oprezno su se spremali za 
svaki slučaj. Bilo je oko 11 sati. 

Oko podne prasnuše dvije puške prema istoku. Na¬ 
stade graja u selu. Tjeskoba stegnu srca. 

Dva sata kasnije riknu s jugoistočne strane žalobnim 
zvukom anjombona, jedna vrsta lovačkog roga. Sav svijet 
pojuri u najvećoj uzrujanosti prema ulazu. Doznade se 
da Menalambe nisu dalje od dva kilometra i da se žure 
prema Ambohibemasoandru. Doskora eto napadaja. 

Misionarevi su drugovi drhtali od straha, a on ih je 
stišavao: »Budite mirni, djeco moja! Molimo krunicu!« 

Za tog vremena narediše dvojica seoskih glavara da 
se zatvore vrata. Zatim su bodrili ljude da se iza golema 
opkopa i štićeni zemljanim nasipom od pušaka srčano 
brane od napadača. 

Oko tri sata Menalambe su pred vanjskim vratima, 
kroz koja prođoše iza nekoliko časaka. Viču, pucaju bez 
prestanka. Udarci sjekire odjekuju, dok se iznutra baca 
kamenje na opsjedatelje, kad se Rainisoaray, onaj čovjek, 
koji izjutra zaključi izdajnički ugovor, naglo okrene te 
zatraži od stanovnika da se prestanu boriti: »Otvorite, 
otvorite!« poče snažno vikati. »Neće biti nikakva nereda! 
Ovi ljudi neće vam otimati ni žena, ni djece, ni vašeg 
imutka, nego brane zemlju i vladu.« 

Opsijedani oklijevaju, slabe. Buntovnici navaljuju 
sve bjesni je na vrata, sve snažnije viču: »Otvarajte!« Kroz 
puškarnicu, koja se nalazila na vratima, pucaju sada iz pu¬ 
šaka na stanovnike, koji nemaju vatrenog oružja i koji 
smalaksaše. Vrata se otvore, Menalambe jurnuše kroz njih 
i zagospodariše selom. 

Hapšenje o. Berthieu-a 

Dvojica katolika, svjedoci ovoga, što se upravo dogo¬ 
dilo, pohitješe da izvijeste o. Jakova i njegovo društvo u 
kući Rasamoelini. Stanje je beznadno. Treba očekivati još 
gore. »Spremimo se, djeco moja!« reče misionar otklanja¬ 
jući svaku iluziju. »Možda će nam trebati umrijeti«. 

Ne gubi vlasti nad samim sobom. Bilo mu je jasno, da 
je on prvi, koga traže, i da će kršćanima biti lakše da 
umaknu progoniteljima. Čim se začu graja na susjednom 
putu, naloži svojim drugovima neka bježe: »Ako treba 
da tko umre, onda ću to biti samo ja«. Zatim će vjernom 
Josipu Rainizanazafu-u: »Ne pristajem da dopustiš da te 
ovdje ubiju. Misli na svoje malo dijete!« Sam se uspe u 
potkrovlje da tamo čeka. 

Kako da se ovdje ne sjetimo ideala dobrog pastira, 
što ga je Isus predočio? Dobar pastir ne bježi ispred nepri¬ 
jatelja nego daje život za svoje ovce. 

Menalambe razletješe se po selu urlajući: »Gdje je 
vazaha (bijelac)? Izručite nam vazahu, jer ćemo vam ina¬ 
če kuće popaliti«. Posvuda su prekopavali, ali ne mogavši 
unići u stanove, koje su čuvali jedan ili drugi Me- 
nalamba, jer su pripadali obiteljima, ne mogoše ga otkriti. 

Jedno ropče pokaza im prizemlje, u kojem se nalazio 
konj. Pohrliše tamo, izvedoše životinju u blizinu vrata na 
opkopu, odsjekoše joj potkoljenice, ubiše je i sjekirom 
iskomadaše. Poče traženje po kući, ali misionara nigdje. 
Menalambe hoće da prestanu sa svojim pretraživanjem. 

Ropče se uspe u potkrovlje, tamo otkri misionara i 
stane vikati Menalambe, koji počeše odlaziti: »Vratite se, 
evo ga ovdje!« 

Buntovnici uspuzaše vičući u potkrovlje, dok drugi 
počeše trubiti na anjombonu. Surovo pograbiše misionara, 
gurajući svukoše ga niz stepenice i povedoše u dvo¬ 
rište iza kuće. 

Čim se misionar pojavi, zaori fanatična vika, započeše 
zlostavljanja. Jaques Randriangita, jedan od ubojica, izno¬ 
si prizor na crkvenom sudištu prigodom procesa za beatifi- 
kaciju ovako: 

»Jedva što je stavio nogu izvan vrata, udari ga Man- 
gasoavina sjekirom po čelu. Krv poče obilno teći, jer je 
rana bila široka. Nije bila duboka, jer se oštrica skliznula«. 

Guraju ga i udaraju kundacima. Tada će misionar: 
»Ja se ne borim protiv vas; nemam oružja; ja se bavim 
samo poučavanjem u molitvi. Imam da vam reknem do¬ 
brih stvari«. 

O. Jakov otare krv, koja mu je tekla iz čela. Jedan 
od Menalamba reče mu: »Kakve su to dobre stvari, u ko¬ 
jima bi nas imao poučiti?« I udari ga sjekirinim ušicama 
po vratu. Talar je ublažio udarac, ali misionar pade na 
kućni ugao, pridrža se rukama o zid te ostade čas dva na 
koljenima. 

Sa svih se strana čula vika, čule se optužbe. Kršćani, 
koji brak razvrgoše, htjedoše se osvetiti misionaru zbog 
njegovih prijekora: 

»Imamo te napokon u svojoj vlasti, tebe, koji si nam 
branio da imamo više žena i da se od njih rastavimo, kad 
ih nismo više voljeli. Ti si onaj koji si smetao našoj djeci 
da spavaju tjerajući ih izjutra da po rosi idu na molitvu«. 

Predbaci van ja se miješaju, ponavljaju. Svatko po¬ 
grdu je misionara onako, kako mu pane na pamet. 

Jedan od najbjesomučnijih htjede ubiti o. Jakoba bez 
ikakva procesa, ali je većina pobunjenika mislila da ga 
treba povesti u logor i predstaviti vođi pobune Rabozaki. 
Ovo je mišljenje prevladalo. Pohitješe da svima saopće 
ovu odluku i da istjeraju iz sela stado zarobljenih volova, 
koje je valjalo otpremiti prema istoku. 

Za vrijeme ovog dogovaranja uvukla se jedna banda 
u kuću, izbacila u dvorište škrinje, prtljagu, zabavljala se 
razbacivanjem svećeničkog ruha, svećeničkih knjiga i pa¬ 
nira. Jedan od sudionika stavi na svoju glavu misionarevu 
kapu; drugi prisvoji misionareve birete. Plijenilo se i 
uništavalo bez milosrđa. 

Više njih tražilo je »molitelje«, to jest katolike, koji 
su pošli s misionarom, ali ih ne mogoše naći, jer se uz po¬ 
moć prijatelja i znanaca svi posakrivaše i razbjegoše. 

S misionare ve strane nije bilo nikakva otpora. Bio je 
uvjeren da ga Menalambe neće pomilovati nego da će 
ga ubiti. Smrt je odgođena, ali nije bilo više nikakve nade 
da će umaknuti neprijateljima. 

IV 


»Draže mi je umrijeti« 


Križni put 

O. Jakov bio je odsada predan na milost i nemi¬ 
lost Menalambama. Ni vojska, ni kršćani, ni učitelji ne 
mogoše mu više ni u čemu biti od pomoći. Svezanih ruku, 
široko ranjena čela i crvena od krvi nije više bio drugo 
nego žrtva. Pobunjenici su postupali s njime kao sa zlo¬ 
čincem. Njegov put bio je putem Kalvarije. Potanka pri¬ 
povijedanja svjedoka svraćaju nam često misli na pogrde 
i boli, što ih Gospodin podnese na Veliki petak. Naslje¬ 
dujući svoga Učitelja misionar je šutio, strpljivo snosio 
muke, neprestano se molio, prikazivao svoje patnje i svoj 
život za spasenje duša. 

Bande se okupiše oko uhapšenika i bez daljnjeg če¬ 
kanja pođoše prema taboru u Rabizaki, 15 kilometara 
poprilici prema šumi na istoku. Staza je išla iz Ambohi- 
bemasoandra na zapadna vrata, prelazila preko opkopa, 
okretala se prema jugu i krenula pravo prema istoku. 

Uz viku Menalamba, veselih radi pobjede, stado je od 
nekih stotinu volova, pokradenih po selima, išlo prema 
Ambohitri, selu udaljenom 6 kilometara. Uhapšenik je 
morao ići za stadom i s njime se miješati. 


155 



Cim o. Jakov izađe na ambohibemasoandrovska vrata, 
svukoše mu pobunjenici talar. Jedan od glavara opazi ras¬ 
pelo, otrgnu mu ga silom te će: »Ovo je tvoj amulet! Ovim 
zaludu ješ narod!« Zatim ga upita: 

»Da li ćeš još moliti i da li ćeš još od drugih tražiti 
da mole? Da ili ne?« 

»Valja mi do smrti moliti«, uzvrati misionar. 

Upravo u ovaj čas vidjeli se komadi konja na rubu 
opkopa. 

»Pogledaj svoga konja, sasječena na komade! Hoćeš li 
da i tebe ovako ubijemo?« 

»Ne nadam se da ćete mi život poštedjeti«, uzvrati 
mirno o. Jakov. »Kad bih pristao na vaše riječi, ubio bih 
samoga sebe, ali ako ih odbijem, živjet ću«. 

Tada Menalambe povikaše: »Jest, živjet ćeš, veliki 
gospodine!« I jedni ga počeše udarati kundacima, drugi 
nogama, treći su ga ćuškali. 

Putem se nastavljale optužbe i prijetnje u neodređe¬ 
nim razmacima. »Siliš da nam se vrate žene, kojih neće¬ 
mo više«. Zatim mu pokazaše nož: »Mi ćemo te danas s 
ovim vjenčati«. 

Budući mučenik nije mogao otrti okrvavljenog lica, 
pa će onima, koji su ga vukli: »Odvežite mi ruke, dieco 
moja, da uzmem rubac i da otarem krv iznad očiju, jer ne 
vidim puta«. Odgovoreno mu je time, da mu veze oko 
ruku još jače pritegoše. Ipak mu nekoliko časaka kasnije 
ruke oslobodiše. 

Stigavši u selo Ambohidarzu, nedaleko Ambohibe- 
masoandra. Menalambe će mu, bez sumnje u nadi da 
iskoriste njegovo znanje i njegovu misterioznu svećeni¬ 
čku moć: 

»Šta ćeš izabrati? Hoćeš li nas naučiti, kako se valja 
tući, pa ćemo te učiniti svojim poglavicom i nećemo te 
ubiti?« 

»Nisam došao ovamo da učim, kako se valja tući, nego 
da poučavam, kako se valja moliti. Molitva će vas poučiti, 
kako ćete spasiti svoje duše«. 

Bilo ih je, koji požališe misionara pa pomisliše da za¬ 
mole buntovnike da ga čuvaju kod sebe, ali im zatvori 

usta strah da ih ne oplijene, da im kuće ne zapale ili da ih 
ne ubiju. Povorka nastavi put. 

Malo dalje približi se o. Jakovu njegov štićenik Pa- 
vao Randriamonta da ga pozdravi. Misionar ga upita: »Jesi 
li kršten?« — »Nisam«. Mučenik stavi ruku u džep, izvadi 
raspelo i dvije medalje te će: »Uči molitvu, dragi sinko, 
pa kad vidiš svećenika, zamoli da te krsti. Sto se nas dvo¬ 
jice tiče, više se nećemo vidjeti, ali se sjećaj ovog dana. 
Budi vjeran molitvi do smrti!« 

Kasnije spomenu jedan između Menalamba nemir, 
koji ga je mučio za misionareva hapšenja: Dvaput je pušku 
odapeo, ali puška ne puče. Počeo se strašiti da se u misi¬ 
onaru krije tajna sila .. .Drugi Menalamba, čuvši ovo pri¬ 
znanje svoga druga, pograbi težak kamen pa ga baci pre¬ 
ma mučenikovim leđima govoreći: »On je molitelj. Ne 
smijemo ga voditi u tabor, jer će profanirati sampy z=r sve¬ 
te stvari«. 

Triput je bacio na njega kamen. Prvi put pade muče¬ 
nik na koljena, drugi put odbi kamen od sebe rukom; tre¬ 
ći put pade licem prema zemlji. U jednom od kolovođa po¬ 
budi se saučešće pa će drugima: »Nemojte ga patiti. Ako 
ga želite ubiti, ubijte ga!« I podiže ga. 

Prema izjavama svjedoka mučenik nije odgovarao 
na napadaje; nije se opirao brutalnostima, nego je molio 
to više, što su ga Menalambe jače tukli. 

A Ambohitri 

Dok se je došlo na vrh pustog brežuljka, koji gospo¬ 
dari selom Ambohitrom, prošao je dobar sat od odlaska iz 
Ambohibemasoandra. Ambohitra bila je misionareva po¬ 
staja s crkvom, školom i malim župnim stanom. Ovdje je 
odgojio dobre kršćane. Stigavši u selo reče: »Dajte mi, 
djeco moja iz Ambohitre, nešto da obučem na se, jer mi 
je hladno«. 

Dosta jak vjetar puhao je od šume, kiša je počela pa¬ 
dati,^ pa misionar, lišen svoga talara i svoje kape, poče 
osjećati studen. Radi straha nitko se od misionarevih vjer¬ 
nika nije usudio da mu ispuni želju. 

Menalambe se dadoše po svom običaju na pljačku 
prijeteći se jačini sankcijama svakom, tko bi se opro nji¬ 
hovu razboj ništvu. 

Put je vodio ispred crkve, u kojoj je mučenik često 
sv. Misu služio, propovijedao, grijehe opraštao. Izrazio je 
želju da uniđe u nju. Želja mu je odbijena. Tada kleknu 
pred vratima, izmoli glasno Očenaš i Zdravo Marijo. Jer 
je držao krunicu u ruci, približi križ usnama i poljubi ga. 
Menalambe su se rugali: 

»Eto tvoga mjesta molitve! Pokaži svoje ody (amu- 
lete)!« Pri tom su mislili na raspelo i na krunicu. 

»Ovo nisu nikakvi ody«, uzvrati o. Jakov. Zatim po¬ 
kaza raspelo te će: »Ovo doziva u pamet i predočuje Spa¬ 
sitelja svijeta«. 

Ovo mirno i jednostavno tumačenje raspela izazva 
sdržbu među Menalambama pa ga počeše udarati kunda¬ 
cima. Tom je zgodom čuo Pavao Randiamonta, kako mu¬ 
čenik jeca i moli: 

»Moje tijelo dršće na pogled smrti, ali se moja duša 
ne boji, jer čim umrem, poći ću svome Ocu«. 

Mučenik je želio umrijeti u Ambohitri. I bilo je dosta 
bandita, koji ga htjedoše ovdje ubiti, ali se drugi držali 
odluke da ga predstave poglavici. Povukoše ga dakle pu¬ 
tem, koji je vodio u Ambiatibu, tri kilometra daleko na 
sjever. 

Na izlazu iz Ambohitre nalazila se dosta duboka do¬ 
lina s potokom, preko kojega se teško prelazilo. »Pružite 
mi ruku!« progovori misionar. Na što će neki Menalamba 
srdito: »Hoćeš li da te lupim kundakom?« Drugi mu ipak 
pruži ruku rekavši: »Evo ti ruke«. Tako mučenik preskoči 
preko potoka. 

Uspon, uz koji je valjalo sada poći, bio je dosta strm. 
Bilo od umora, bilo od zlostavljanja, misionar se uznojio. 
Neki Menalamba uze njegov rubac, namoči ga u kaljavu 
vodu i poveže mu njime glavu. To je bilo dosta, da nasta¬ 
ne opći smijeh. Pred ovim likom »Ecce homo« redalo se 
ruganje: »Vazahe (bijelci) vjeruju sve, što onaj svećenik 
tamo rekne. To je njihov kralj«. 

»Draže mi je umrijeti« 

Dan se primicao kraju; umor je skupine, koja je 
sada išla u šutnji, sve više rastao. Od ovog potoka ljudi 
nisu tako rekav ništa govorili do vrha obronka, do kamena 
koji se zvao Farovoay. Nekoliko ih se odijelilo od skupine 
i pošlo svojim kućama. 

Stigavši na spomenuti vrh uze riječ jedan od vođa 
bande po imenu Rainimiarivelo: »Sta da se učini s njime? 
Eto uskoro noći, a zarobljenik ne može dalje. Tko će ga 
ovdje čuvati?« — »Mi ga nećemo čuvati«, uzvratiše jed¬ 
nim glasom 50—60 Menalamba . .. »Ako vojnici vazahe 
pođu za nama, izgubljeni smo. Da ga povedemo u svoj ta¬ 
bor? Nema više snage. Uostalom kad bismo ga tamo i po¬ 
veli, obeščastio bi tabor, u kojem se nalaze naši »samy« 
(fetiši), jer nosi sa sobom moćne stvari (amulete)«. 

Tada će jedan od njih: »Ako je tako, onda ga ubijmo!« 

Rainimiarivelo i drugi pristaše. 

Povedoše dakle mučenika nešto dalje — pedesetak 
metara — na jugozapad od sela Ambiatiba. Ovdje će ga 
strijeljati. 

Skidoše s njega odijelo ostavivši na njemu samo ko¬ 
šulju, hlače i cipele. Menalambe se počeše otimati za 
odjeću. Jedan od njih isprazni džepove na hlačama, izvadi 
iz njih krunicu i raspelo te ih prisvoji. Drugovi protestira¬ 
še: »Sta će ti to? To su čarolije. Zar ćeš s njima u tabor?« 
— »Ponijet ću ih, pa makar bile samo igračkom mojoj 
djeci«, uzvrati Menalamba. 

Postaviše zarobljenika sama nešto dalje od skupine. 
Videći mučenik, da je došao zadnji čas njegove žrtve, htje¬ 
de da se još bolje pripravi, pomislivši na osjećaje sv. Stje¬ 
pana i samog Isusa, zamoli: »Dopustite mi da se pomolim 
za vas . . .« 

Na što će mu Rainimiarivelo: »Izmoli svoju molitvu, 
jer ćeš umrijeti«. 

Mučenik se oprosti od svojih vjernika u Miantsoarivu, 
u Anjozorofady-u, u Ambatomainty-u. Zatim kleknu da 
se moli. Poslije raširi ruke u obliku križa. Čuli su se nje¬ 
govi zazivi: »Sveta Marijo, moli za me! Presveto Srce 
Isusovo, smiluj mi se!« Zatim se okrenu četi od šestorice 


159 



ljudi, koji su se spremali da ga strijeljaju. Kleknuo je 
okrenuvši se prema istoku. 

Četi je zapovijedao »kapetan« Rainimangasoavina. 
Dvojica odapeše puške zajedno, ali ne pogodiše mučenika, 
koji se prekriži i malo nagnu. Randriangita, jedan od ubo¬ 
jica, priznade kasnije, da se snažno tresao. 

Da li tajanstveni strah zavlada ovim ljudima, iznena¬ 
đenima zbog svoje nespretnosti? Jedan od vođa pristupi 
mučeniku te će mu: 

»Odreci se svoje gadne vjere! Ne zaluduj više naroda 
i mi ćemo te uzeti da nam budeš vođom i savjetnikom i 
nećemo te ubiti«. 

Na što će mučenik: »Nikako ne mogu na to pristati, 
sinko moj! Draže mi je umrijeti«. Ovo su mu bile zadnje 
riječi. 

Kapetan dade znak. Dvojica ljudi ispališe iznova za¬ 
jedno. Mučenik se malko prignu i hici promaše cilj. Raini- 
zanakizafimbelo ispali peti hitac i pogodi mučenika, koji 
ostade na koljenima. 

Zatim Rainimangasoavina ispali zadnji hitac iz bli¬ 
zine. Mučenik je bio mrtav. 

Ipak se činilo da mu oči još gledaju. Stoga mu Raini- 
zanakizafimbelo razmrska glavu toljagom. 

U rijeci Mananari 

Čim se Menalambe riješiše svoga zarobljenika, veći¬ 
na ih krenu prema taboru tjerajući pred sobom stado vo¬ 
lova. Mrtvo je tijelo ležalo ostavljeno. Više svjedoka ovog 
prizora predloži da se odmah sahrani u blizini. Ali zbog 
straha od francuskih vojnika, koji bi mogli poći u potragu 
za pokojnikom, seljani iz Ambiatiba protestiraše energi¬ 
čno. Rabetsifihina, jedan od seoskih prvaka, povika srdito: 

»Ne ubiste ga u svom selu, nego u našem. Zar hoćete 
da mi snosimo krivicu, premda nismo s njegovom smrću 
imali nikakva posla?« 

Iza kratkog dogovora pomisliše, da će najbolje biti, 
ako mučenikovo tijelo bace u nedaleku rijeku Mananaru. 
Ona će ga ponijeti i napokon će iščeznuti. Povukoše ga da¬ 
kle do Mananare, četvrt sata daleko od mjesta ubojstva, 
i kad pade noć, baciše mrtvaca u crnkastu vodu. 

Točno je poznato mjesto, na kojem strovališe mučeni¬ 
ka u Mananaru. 

Slijedećih dana opazi neki katolik misionarevo tijelo 
u rijeci dva kilometra niže od Ambiatiba. Zaustavilo se u 
šikari. Potrčao je i obavijestio još trojicu katolika, pa sva 
četvorica pođoše s velikim uzbuđenjem da izvuku iz vode 
svete ostatke. 

Uz njega se nalazilo tijelo nekog Menalamba. Pokoj¬ 
nik je imao na sebi odijelo na donjem dijelu tijela i cipele. 
Na čelu se jasno vidjela rana, koja se razlikovala od kon¬ 
tuzija izazvanih toljagom. Bilo je to sigurno mučenikovo 
tijelo. Nije bilo moguće da se zamijeni Menalambovim. 

Skupina katolika primače tijelo motkom do obale. 
Najedanput navališe na njih seljani iz susjednog sela 
Ankonakely-a, pristalice pobunjenika. Odmah uhvatiše 
vođu ove skupine Rainimanitru i povedoše ga u pobunje¬ 
nički tabor, dok su ostalu trojicu pomno čuvali. Neuspjeh 
je bio potpun. Kad Rainimanitra i njegovi drugovi dobiše 
slobodu, ne vidješe više tijela, voda ga je odvukla sa 
sobom. 

Iz Tananariva poslani su sigurni ljudi u potragu za 
tijelom, ali Menalambe, gospodari područja, bili su dugo 
zaprekom ovom pothvatu. Tijelo se nije nikad našlo. Po¬ 
čelo se misliti, da su mučenikove ostatke požderali morski 
psi, kojih ima obilno u donjoj Mananari. 

Kasnije — 1947. — ustvrdiše svjedoci, da su kršćani 
sahranili tijelo na jednom otočiću Mananarinu, sat i po 
hoda daleko od Anjohy-a, ali da je poplava kasnije sve 
odnijela. 

Svakako ostanci o. Berthieu-a posve iščeznuše. 

»Ako i umre, živjet će« 

(lv. 11,25) 


Prva reakcija 

O. Jakov naglašavao je s velikim uvjerenjem vjeru 
u uskrsnuće mrtvih. Ništa mu se drugo nije činilo prikla¬ 
dnije od ove nepokolebive istine, da osigura kršćane protiv 
svih kušnja. Isus je rekao sestri Lazarevoj Marti: »Tko 
vjeruje u me, ako i umre, živjet će« (Iv. 11,25). A u pogle¬ 
du svojih mučenika: »Tkogod izgubi život svoj radi mene 
dobit će ga« (Mt. 10,39). 

U zemlji, u kojoj su morski psi zauvijek ništili ljud¬ 
ska bića, koja bi uhvatili, volio je o. Jakov da tu evanđe¬ 
osku nauku vrlo sugestivno osvijetli: »Makar vas i morski 
psi proždrli, uskrsnut ćete«. 

Već spomenusmo, kako se može vjerovati, da je brzo 
iza ubistva postao žrtvom morskih pasa. Tijela mu nesta¬ 
lo- Menalambe su mislili, da je s misionarem svršeno bez 
dirljivih posmrtnih ceremonija. Dogodilo se obratno. 
Upravo sada izlazi o. Berthieu iz sjene i postaje vjerouči¬ 
teljem Velikog otoka. Uspomena na njega, njegov primjer 
i njegove svagdašnje žrtve izići će iz zabiti i granica dis- 
trikta uzdižući se malo pomalo sve više u svijetu, dok se 
napokon ne jave u blještavom sjaju svetosti priznate od 
čitavog naroda Božjega. 

Poglavari su u Tananarivu već 8. lipnja bili obavije¬ 
šteni da su pobunjenici navalili na povorku bjegunaca, 
koje je pratio o. Jakov. Isti su poglavari iz dana u dan, sa 
zakašnjivanjem vijesti, pratili misionarevo hapšenje i 
okrutno ubojstvo u Ambiatibu. 

Prije nego što je biskup Cazet skupio potankosti o toj 
tragičnoj smrti, poznavajući dobro njegovo duševno raspo¬ 
loženje, zabilježio je u svom Dnevniku »Smije se reći da 
pade kao žrtva svoje ljubavi i da život dade za svoje 
stado«. 

Budući da se nije moglo tijelo naći, obaviše se bez 
njega svečane zadušnice u tananarivskoj katedrali 
17. lipnja. Rekvijem je pjevao v. o. Vigroux, a apsoluciju 
dao biskup Cazet. Obredu su prisustvovali namjesnik 
Laroche, general Vovron i mnogo časnika. 

Više sedmica preteče prije nego što vijest o smrti 
mučenikovoj stiže u Francusku. Saopćio ju je službeno 
3. srpnja 1986. ministar kolonija Andre Lebon v. o. Cam- 
boue-u, ekonomu misije na Madagaskaru u Parizu. Isti 
je ministar izrazio svoje saučešće misiji na Madagaskaru 
i zamolio ekonoma da u njegovo ime izrazi saučešće mu¬ 
čenikovoj rodbini. Usprkos mnogim predrasudama o isu¬ 
sovcima nije ministar oklijevao da izrazi svoje udivljenje 
»ovom apostolu, koji srčano podleže na svom bojnom 
mjestu«. 

V. o. de Scorraille, toulouski provincijal, posla sa 
svoje strane u Auvergne v. o. Emila Labordes-a, da mu¬ 
čenikovoj majci i rodbini izrazi toplo saučešće i da im sa¬ 
opći da su uključeni u molitve čitave provincije. 

Mučenikova majka, tada u dobi od 85 godina primila 
je ovo saučešće kao prava i snažna kršćanka. Daleko od 
toga da klone duhom, sazva sve svoje u Marvejol, da opla- 
če svoga najstarijeg sina i da se zahvali Bogu na časti, ko¬ 
ju njegova herojska žrtva podijeli obitelji i Crkvi. 

Nastojanja oko sastavljanja životopisa 

Međutim su pristizavale vijesti o mučenjima i o srča¬ 
nosti misionarovoj, pa je sazrela odluka da se skupljaju 
sigurne informacije, bilo da se saopće obitelji i poglavari¬ 
ma u Evropi, bilo da se sastavi kratak nekrolog. Za ovog 

se nastojanja sve više otkrivalo duhovno bogatstvo ovoga 
svjedoka kršćanske vjere. Trebalo je pomno sabrati poje¬ 
dinosti o njegovu radu i mučeništvu. 1897. bi izdan dosta 
kratak izvještaj o mučenikovoj smrti. Njime se okoristiše 
novine i misijski časopisi u Francuskoj. 

Doskora se stvori odluka da se napiše pravi životopis. 
U Tananarivu sabraše se misionarevi Dnevnici, brojna 
pisma, što ih je slao svojoj obitelji u Cantaiu, svome bratu 
Gabrijelu, misionaru u Indiji, prijatelju svećeniku Pour- 
cheru. Svi ovi dokumenti počivali su u arhivima apostol¬ 
skog vikarijata do časa, kad ih je historičar mogao upo¬ 
trebljavati. V. o. Andrien Boudou, profesor Sv. Pisma i 
povjesničar, sav se dade na pregledavanje i proučavanje 
tih spisa. U tu svrhu pregledao je provincijske arhive kao 
i arhive generalne kurije. 1935. objelodanio je opširnu 
biografiju, koja nam iznosi mnogo toga o počecima, o ži¬ 
votu, o područjima rada i smrti o. Jakova Berthieu-a. 

Vjerničko štovanje 

Ljudi, koji htjedoše da pane u zaborav anjozorofa- 
dyski misionar, postadoše sami svjedoci uspomene na nj. 
Ovdje kao posvuda obistinila se izreka: »Krv je mučenička 
sjeme kršćana«. Herojska žrtva o. Jakova potrese vjernici¬ 
ma i poganima. Među onima, koji su kršteni, razbudi se 
vjera; među nevjernicima opazi se jači val prema obra¬ 
ćenju; posvuda se javlja štovanje prema onome, koji je 
u potpunom smislu bio svima »otac i majka«. 

Na samim mjestima hapšenja i smrti pokazaše vjer¬ 
nici zahvalnost i pouzdanje u misionara. Većina je katoli¬ 
ka bila uvjerena da poginu radi svoje vjere i ljubavi, a ne 
radi svoga francuskog podrijetla. Brzo osjetiše poticaj u 
sebi da ga štuju i da mu se utječu kao svome zagovorniku. 

Na obljetnicu misionareve smrti 8. lipnja 1897., a na 
poziv o. Brauda, koji je vodio brigu za imerimamdro- 
sovski distrikt, okupi se u Ambohibemasoandru mnoštvo 
vjernika, da proslavi uspomenu na srčanog mučenika. 
Idućih godina istoga datuma hrle brojni kršćani s raznih 
strana, da proslave ovu godišnjicu. 

Na poticaj o. Brauda da se na čast sv. Jakova, muče¬ 
nikova zaštitnika, sagradi crkva u još posve protestant- 

skom selu Ambohibemasoandru, vjernici se odmah ođa- 
zvaše s oduševljenjem. Svaki zaselak, svaka obitelj hoće 
da sudjeluje u radovima i troškovima. Ideja pređe preko 
oceana i potače u dijecezi Saint-Flour na sakupljanje da¬ 
rova za ovu gradnju. Velika crkva za ono vrijeme dovrše¬ 
na je 1903., a svečano ju blagoslovi biskup Cazet na svet¬ 
kovinu sv. Jakova 25. srpnja. Od tog blagoslova hodo¬ 
čašća se redala na blagdan sv. Jakova, koji su kršćani 
mješćani često nazivali i »blagdanom o. Berthieu-a«. 

Nije se moglo uskratiti štovanje ni mjestu, gdje o. 
Jakov prinese svoju zadnju žrtvu; mjestu, koje posveti 
svojom krvlju i svojom smrću. U Amiatibu podiže o. 
Crancq, nasljednik mučenikov u anjozorofadyskom dis- 
triktu, stećak na mjestu mučeništva s natpisom, koji se i 
danas još može vrlo lako pročitati: »Ovdje je ubijen v. o. 
Berthieu D. I. 8. lipnja 1896.« 

Drugi upravitelj distrikta — o. Weber — podiže 1921. 
lijepu zavjetnu crkvu pedeset metara daleko od stećka. 
Crkva je na žalost previše malena za hodočasnike. 

Bez namjere da se ikako preteče crkveni sud ili da se 
mučeniku iskazuje javno štovanje, brojni se kršćani i da¬ 
lje okupljali svake godine bilo u Ambohibemasoandru, bi¬ 
lo u Ambiatibu. Broj se hodočasnika često mijenja iz go¬ 
dine u godinu, već prema poticajima sa strane misionara 
nasljednika i njihovih suradnika. G. 1932. podijeljeno je 
u Ambiatibu više od deset stotina Pričesti na dan hodo¬ 
čašća, dok se 1933. računalo da se početkom rujna okupilo 
više od dvije tisuće vjernika. 

Neka nam bude dopušteno da ovdje spomenemo sjaj¬ 
nu manifestaciju vjere 1950. prigodom godišnjice o. Jako¬ 
va. Ovoga dana pođe znatno mnoštvo iz Ambohibemaso- 
andra o podne iza svečane Mise prateći Presv. Sakrame- 
nat, koji je nosio auktor ovih redaka, i stiže u Ambiatibe 
iza A sata poslije podne. Više od četiri sata pratilo je ovo 
mnoštvo sabrano, ozbiljno, oduševljeno Presv. Sakrame- 
nat onim istim putem, što ga je mučenik prevalio od 
mjesta svoga hapšenja do mjesta mučeništva praćen me- 
nalambaskom drekom. 

Nema sumnje da je misionar rijetko osjetio ovako 
veliku radost. U kraju, koji je prije sto godina bio još 

potpuno poganski, proslavio je zajedno Tajnu tijela i 
krvi Kristove i jednog mučenika apostola. 

Šest godina kasnije — 1956. — bili su urođenički kler 
i misionari iz Francuske počašćeni time, što su mogli da 
pod vedrim nebom u Ambohibemasoandru pred mnoš¬ 
tvom većim nego ikad prije progovore o zaslugama i po¬ 
ukama svoga dičnog predšasnika. 

Valjalo je malo iza mučenikove smrti zadovoljiti krš¬ 
ćanskoj želji za njegovom slikom. Najstarija od tih slika 
potječe iz godine 1896. ili od početka 1897. Okvirom su 
joj dvije unakrsne palme s ovim natpisom: 

»Na uspomenu v. o. Jakova Berthieu-a, svećenika 
Družbe Isusove, rođena u Polminhacu (Cantal) 20. stu¬ 
denoga 1838, mučena 10. lipnja 1896.« Ne zna se, radi 
čega je naveden krivi datum smrti. Očito je trebalo sta¬ 
viti 8. lipnja mjesto 10. 

1898. o. Abdon Mas, profesor u kolegiju sv. Mihovila 
u Tananarivu, zgotovi uz pomoć Roberta Rasona i Hen- 
rika Ratova veliku sliku, na kojoj se vidi slijeva buduća 
crkva u Ambohibemasoandru, zdesna dobro uspjeli por¬ 
tret o. Berthieu-a. Spomenimo simbole, koji prate portret 
i koji iznova svjedoče, kakva se oznaka pridavala smrti 
mučenikovoj: Urođeničko koplje, sjekirica, ljiljan i veli¬ 
ka palma. 

Milosti, koje se pripisuju o. Rerthie-u 

Godišnje svetkovanje, slike oživljavaju pouzdanje 
kršćana u zagovor o. Jakova, koga smatraju i mučeni¬ 
kom i zaštitnikom. 

Obraćaju mu se u svojim kušnjama ne čekajući služ¬ 
bene izjave. Govori se da su od godina, koje dođoše iza 
mučenikove smrti, iskazane brojne milosti na njegov za¬ 
govor, ali često manjkaju točna svjedočanstva. 

Na poziv o. Crancqa — blaženikova nasljednika, me¬ 
tali su bolesnici njegovu sliku na svoje tijelo, vršili mo¬ 
litve,. obavljali devetnice njemu u čast. Navodi se više 
slučajeva sigurnih ozdravljenja. Tako je Viktorija Reniza- 
nazafy, pogođena opasnom bolešću, nosila na sebi po¬ 
kojnikovu sliku s velikom pobožnošću, i ozdravila. O. 
Koniga, misionara u Fianarantsoi, spopade žučna groz- 

nica, koja znade često biti smrtonosna. Misionar zamoli 
sa subraćom pomoć od o. Jakova. Da je tokom devetnice 
ozdravio, dokazuju spisi istrage povedene u Fianarantsoi 
sa strane crkvenog sudišta. 

Nitko se neće čuditi, kad čuje, da se mučenik rado 
pokazivao naklonim prema svojoj rođenoj grudi, koju 
nije mogao ni u nebu zaboraviti. U Auvergne-i, naročito u 
obitelji Berthieu, primane su milosti po njegovom zago¬ 
voru, i to onako kao i na Madagaskaru. 

Ovdje je potrebna jedna primjedba. Misionari i krš¬ 
ćani, oslanjajući se u pogledu beatifikacije o. Jakova mno¬ 
go više na njegovo mučeništvo nego na čudesa, dadoše 
prednost, ako se tako smije reći, Viktoriji Rasoamanarivo. 
Poznato je da su oba procesa išla ispočetka istim korakom, 
ali do Viktorijine se beatifikacije ne može doći bez dva¬ 
ju prijeko potrebnih čudesa. Sto se tiče pravih mučenika, 
Crkva ne traži čudesa prije nego li ih proglasi blaženima. 
Potrebno je dakle da Viktorija posreduje u korist neiz¬ 
lječivih bolesnika te tako sigurno pokaže moć svoga za¬ 
govora. Misionari, da bi naročito od 1935. požurili beati- 
fikaciju ove dične urođeničke udovice, obraćaju se na 
nju, a i vjernike mole da to isto čine. Nema sumnje da 
potpuno opravdanoj prednosti, koja se u misiji na Ma¬ 
dagaskaru daje Viktoriji Rasoamanarivo, treba pripisati, 
što je broj milosti, koje se pripisuju zagovoru o. Jakova, 
znatno manji. 

Više mučenikovih ubojica svrši bijedno svoj život. 
Pravo ili krivo gledali su kršćani u njihovoj nasilnoj smr¬ 
ti ili u njihovim neizlječivim bolestima nebeske znako¬ 
ve, koji potresoše i same pogane. Najčudesnijim znakom 
smije se smatrati krštenje trojice ubojica kao i menalam- 
baskih poglavica. Ovi su sami od sebe pripisivali svoje 
obraćenje misionarevu zagovoru. Ili zar nije mučenik pri¬ 
je strijeljanja zamolio vremena da se pomoli za svoje ne¬ 
prijatelje? 

Prvi mučenik crvenog otoka 


Proces za beatifikaciju 

Okolnosti smrti o. Jakova, duboko uvjerenje misio¬ 
nara i vjernika, da je pravi mučenik vjere, neprisiljeni 
tako rekavši čitav pokret kršćana, da se slave njegova 
godišnjica i njegove zasluge, pouzdanje vjernika u nje¬ 
gov zagovor, toliko puta nagrađeno — sve to, čini se, 
moralo je požuriti rad oko beatifikacije. 

Međutim službena ordinarijeva odluka o informativ¬ 
nom procesu datira od 1933. Prođe dakle do te odluke vi¬ 
še od 30 godina iza mučenikove smrti. Kako da se ras¬ 
tumači ovo zakašnjenje, kojim su se advokati diaboli 
pomno okorišćavali? 

Sigurno je, da su motivi, koji podigoše bunu među 
Menalambama, bili u isto vrijeme politički i religiozni. 
Time se na putu popriječila jedna teškoća: Da li je bilo 
moguće, da se ovi motivi odijele jedni od drugih, da se 
može ustanoviti pravo mučeništvo? Shvatljivo je, što se 
radi ove^ zbrke oklijevalo sa zalaženjem u dugo i delikat- 
no proučavanje misionareva života i rada. 

S druge opet strane nije isusovcima bilo nepoznato, 
da bi strah radi sankcija službenih ili privatnih, stvar- 

nih ili umišljenih zatvarao usta mnogim svjedocima ili 
barem uvelike otešćavao spoznaju istine. 

Osim toga iza rata u godinama 1895.—1896. tištio je 
katoličku misiju posao teži nego ikada prije. Valjalo je 
popravljati ruševine škola i crkava, organizirati nove 
kršćanske zajednice, poučavati katekumene, koji su se 
sve više množili, a manjak se poslenika uvelike osjećao. 

Dodajmo: Ako je bilo gotovo nemoguće da se oslo- 
de ljudi, koji bi se bavili procesom o. Jakova, bilo je vr¬ 
lo teško naći misionare, koji bi bili spremljeni za ovaj 
posao. 

Uza sve to nije se mogao zaboraviti ovaj heroj misio¬ 
nar. Iza pokušaja, koji nisu uspjeli da se jasno prikaže 
povijest njegove smrti, apostolski vikar u Tananarivu 
Mons. de Saune stvori važnu odluku. Za vrijeme svjetskog 
rata 1916. imenova komisiju, koja će ispitati zadnje da¬ 
ne o. Berthieu-a. Predsjednikom komisije bio je pogla¬ 
var anjozorofadyskog' distrikta o. Coudannes, dok je kao 
svoje pomoćnike imao dvojicu prijašnjih misionara istog 
distrikta, to jest oo. Crancqa i Krola. Ova trojica misio¬ 
nara, kojima je savršeno bila poznata psihologija zemlje, 
u kojoj su radili, ispitaše na mjestu najbolje svjedoke i 
skupiše obilje sigurnih, točnih izjava, koje će kasnije utje¬ 
cati na zaključke službenih sudišta. 

V. o. Adrien Boudou, zemljak o. Berthieu-a, potak¬ 
nu Mons. Fourcadiera, nasljednika Mons. de Saune-a, da 
se bez otezanja prihvati kanonskog ispitivanja mučeniš- 
tva o. Jakova kao i kreposti divne kršćanke urođenice 
Viktorije Rasoamanarivo. Mons. Fourcadier ustanovi di¬ 
jecezansko sudište sudjelujući i sam vrlo aktivno u ovom 
poslu od 1933. — 1935. 

Nije suvišno spomenuti da je Mons. Fourcadier za 
svojih teoloških studija upoznao u Tananarivu o. Berthi¬ 
eu-a i Viktoriju Rasoamanarivo. 

S Madagaskara i iz saint-flourske dijeceze poče sti- 
zavati mnoštvo molba za misionarevu beatifikaciju. Bis¬ 
kupi, svećenici, redovnici, redovnice, župe, distrikti, ko¬ 
legiji, Evropljani i urođenici molili su Sv. Oca da prosla¬ 
vi ovog mučenika Velikog otoka. 

Navedimo ovdje samo odlomak pisma princa Petra 
Ramahatre, ujaka kraljice Ranavalone III., bližeg rođaka 
drugih dviju kraljica Ranavalona i potomka velikog kra¬ 
lja Andrianapoimerine: 

»O. Berthieu ubijen je radi vjere u ovoj zemlji Ma¬ 
dagaskaru . . . Drugi je motiv, radi kojega molim Vašu Sve¬ 
tost da podigne o. Berthieu-a u red blaženika, što je naš 
zaštitnik. Neka on spriječi, da se pobijeđeno poganstvo 
opet pojavi među nama; neka nas on brani od novog po¬ 
ganstva koje nam prijeti. 

»Nema sumnje da se mi urođenici na Madagaskaru 
uvelike uzdamo u ovog sveca, koga smo poznavali i koji 
je dugo propovijedao vjeru u ovoj zemlji naših pređa.« 

V. o. Karlo Miccinelli, postulator u Rimu prije oo. 
Tonia i Molinaria, marno se bavio ovom beatifikacijom. 
Njezinu introdukciju potpisa Papa Pijo XII. 26. lionja 
1940. 

Zbog drugog svjetskog rata, zbog prekidanja poštan¬ 
skih komunikacija s Velikim otokom nije bilo moguće da 
se apostolski proces poduzme prije 1947. O. Boudou-a 
nije bilo više među živima, ali je Mons Fourcadier trošio 
svoje zadnje sile, da predsjeda procesu, koji završi upravo 
sedmicu dana prije svoje smrti 1. svibnja 1948. 

Iza deklaracije sv. Kongregacije Obreda 1951. o va¬ 
ljanosti procesa trebalo je čekati do 25. listopada da se 
opet prihvati postupak s pripravnim zborom. 

A zašto ne priznavalac? 

Tokom procesa najmjerodavniji suci u Rimu prih- 
vatiše se proučavanja dokumenata, koji govore o životu 
o. Jakova: Dnevnika, pisama, svjedočanstava sa strane 
vjernika, subraće, prijatelja i neprijatelja. I jedan za 
drugim dive se ovom redovniku tako vjernom milosti 
Božjoj; ovom svećeniku i pastiru, koji se potpuno preda¬ 
vao svojim poslovima. Što se više duljilo ispitivanje to¬ 
ga heroja, njegov lik bivao je sve ljepši. Jedan od revi¬ 
zora ovih spisa saže svoje osjećaje u nekoliko riječi: 

»O. Jakov Berthieu stupa preda me kao s Bogom 
vrlo sjedinjen asketa i kao snažan muž akcije. Hranjen 
živom djelotvornom vjerom troši samoga sebe za spa- 

senje duša, koje mu Providnost povjeri u Francuskoj i 
na Madagaskaru ... 

»Iz iste ove vjere u Krista i Crkvu iziđoše i usavršiše 
se druge kreposti: Poslušnost, herojska srčanost, pobož- 
nost prema Srcu Isusovu i Blaženoj Gospi.« 

Iza svoga obraćenja priznade pjesnik Francis Jammes: 
»Kako li me privlači lik Kristov!« O. o. Berthieu-u slično 
govore promotori njegove kauze: »Njegov lik privlači. Čo¬ 
vjek mora zavoljeti toga tako dobrog misionara!« 

Nije bio samo jedan konzultor, koji se nije mogao 
sustegnuti a da ne naglasi: Kad se ne bi moglo dokazati 
da je o. Berthieu bio mučenik, svakako bi zaslužio časti 
priznavaoca vjere. 

Prvi mučenik Crvenog otoka 

Još časniji naslov određen je za o. Jakova Berthieu-a: 
Mučenik vjere. Ni najtvrdokorniji advokati diaboli ne 
mogoše odbaciti svjedočanstva, koja dokazuju, kako su 
pobunjenici odlučili da ubiju katoličkog svećenika zbog 
njegove vjere i nauke. Sto se tiče samog duševnog misio- 
nareva raspoloženja, ono se jasno očituje u svečanom 
času, kad mu se ponudilo, da će sačuvati svoj život, ako 
se odrekne svoje vjere. Već navedosmo riječi, koje svje¬ 
doče, kakva je bila njegova posljednja odluka: »Draže 
mi je umrijeti«. 

V. o. Rosa sažeo je u »La Civilta Cattolica« (1936. s 
236) u nekoliko redaka pohvalu u čast o. Berthieu-a. Te 
je riječi usvojio postulator kauze, pa ih i mi ovdje rado 
navodimo: 

»U dugoj povorci heroja, koji su tokom povijesti kro¬ 
čili prema mukama, ne poznajemo primjera ljepšega u 
njegovoj jednostavnosti ni ganutljivijega. Ovakva smrt, 
koja kruni tako pun život, privući će po našem mišljenju 
simpatije i udivljenje i samih nevjernika. O. Berthieu 
zaista je pastir, muč.enik ljubavi, koji dade život za svoje 
ovce; mučenik čistoće, koji poginu braneći svetost braka; 
na osobit način mučenik vjere, koji je prezreo svaki pro¬ 
bitak i pošao radije u smrt nego da se odreče apostolskog 
rada. Ova tri naslova sačinjavaju njegovu slavnu palmu. 
Prema našem mišljenju svaki je od tih naslova i više ne¬ 

go dovoljan da se proglasi priznavaocem i mučenikom 
Isusa Krista.« 

Prije njega drugi trpješe i umriješe na Madagaskaru 
radi Evanđelja: Prvi lazaristi u Fort-Dauphinu, mons. de 
Solages u Andevorantu; o. Gaston de Batz u Mananjary-u. 
Kršćane protestante strmoglaviše s tananarivskog grada 
za kraljevanja Ranavalone, jer odbiše da služe idolima . . . 
Ali nitko od tih mučenika ne postiže mučeničko slavlje. 
Prvi, komu ga Crkva podijeli, bio je o. Jakov Berthieu, kao 
što ga je dodijelila prvom svome mučeniku Stjepanu i ti¬ 
sućama onih, koje kršćansko zvanje dovede do najuzvi- 
šenijeg svjedočanstva. 

Odsada se Veliki otok raduje, što ima jednoga od svo¬ 
jih adoptiranih sinova upisana među blaženike. Sa anjo- 
zorofadyskim distriktom i s tananarivskom nadbiskupi¬ 
jom svi se stanovnici Madagaskara dive ovom heroju vje¬ 
re, koji se žrtvova za Boga i za spasenje urođenika ove 
zemlje. Svaki učenik Kristov, bio on katolik ili protes¬ 
tant, može čuti i usjeći u svoje srce pouku misionara, 
koji je i sam erpao svoj ideal iz evanđeoskih riječi: »Tra¬ 
žite prije svega Kraljevstvo Božje i pravdu njegovu, a 
ostalo će vam se nadodati kao višak« (Mt. 6,33). 

Prema nadi princa Ramahatre postade bi. Jakov Bert¬ 
hieu uzorom, zaštitnikom urođenika na Madagaskaru. Svi 
stanovnici ove zemlje, pripadali oni ovom kraju ili onom 
plemenu; bili oni ovog ili onog staleža imaju pravo na 
njegovu naklonost i mogu ga moliti za srčanost da ple¬ 
menito žive. 

Slava prvog mučenika Crvenog otoka blista sada na 
crkvenom nebu. O nama ovisi da ju promatramo i slije¬ 
dimo. Zašto beatifikacija o. Jakova Berthieu-a ne bi bila 
povodom obnove vjere i ljubavi, da se svi stanovnici Ma¬ 
dagaskara otvore punini svjetla i da žive prema Evanđe¬ 
lju? 

Zadnja je želja, ne manje draga svakom srcu urođe- 
ničkom. na Madagaskaru, da triumf o. Jakova Berthieu-a 
pospješi i ubrza dan, kad ćemo moći slaviti kreposti nje¬ 
gove dobrotvorke Viktorije Rasoamanarivo, koja s počita- 
njem prepusti mjesto njemu. 

